



**EGER VIDÉK KINCSEI EGYESÜLET**

**HELYI FEJLESZTÉSI STRATÉGIA**

2014-2020



Tartalomjegyzék

[Vezetői összefoglaló 4](#_Toc452102806)

[1. A Helyi Fejlesztési Stratégia hozzájárulása az EU2020 és a Vidékfejlesztési Program céljaihoz 5](#_Toc452102807)

[1.1. A HFS és az EU2020 stratégia 5](#_Toc452102808)

[1.2. A HFS és a Partnerségi Megállapodás (PM) 5](#_Toc452102809)

[1.3. A HFS és a Vidékfejlesztési Program (VP) 6](#_Toc452102810)

[2. A stratégia elkészítésének módja, az érintettek bevonásának folyamata 6](#_Toc452102811)

[2.1. Tervezési folyamat, információáramlás 6](#_Toc452102812)

[2.2 A közösség bevonása érdekében végzett tevékenységek bemutatása 6](#_Toc452102813)

[2.3. Tervezői kör, szerepek 8](#_Toc452102814)

[2.3.1. A tervezésben részt vevők 8](#_Toc452102815)

[2.4. Az érintettek javaslatai és azok beépülése a stratégiába 10](#_Toc452102816)

[2.4.1 A Polgármesteri Kerekasztal megbeszélés alapján az alábbi javaslatokkal járultak hozzá a szereplők a stratégia kialakításához 10](#_Toc452102817)

[2.4.2. A hátrányos helyzetű közösségek (kiemelten a roma közösség) támogatása témakörben megtartott fórumunkon az alábbi ötletek fogalmazódtak meg 10](#_Toc452102818)

[2.4.3. További projektötletek a stratégia intézkedéseinek tükrében 10](#_Toc452102819)

[2.4.4.A közösség részvételét alátámasztó események 11](#_Toc452102820)

[3. A Helyi Fejlesztési Stratégia által lefedett terület és lakosság meghatározása 14](#_Toc452102821)

[3.1. Területi lehatárolás az alábbi szempontrendszerben 14](#_Toc452102822)

[3.1.1. Földrajzi, társadalmi, gazdasági koherencia/homogenitás, közös jellemzők 14](#_Toc452102823)

[3.1.2. Korábbi együttműködések, megvalósult közös projektek 15](#_Toc452102824)

[3.1.3. Az erőforrások kritikus tömegének rendelkezésre állása a stratégia céljainak megvalósításához 16](#_Toc452102825)

[3.1.4. Személyes kapcsolattartást, segítségnyújtást, részvételt lehetővé tevő helyi karakter 16](#_Toc452102826)

[4. Az akcióterület fejlesztési szükségleteinek és lehetőségeinek elemzése 17](#_Toc452102827)

[4.1.Helyzetfeltárás 17](#_Toc452102828)

[4.1.1. Térszerkezeti adottságok 17](#_Toc452102829)

[4.1.2. Környezeti adottságok 18](#_Toc452102830)

[4.1.3. Kulturális erőforrások 19](#_Toc452102831)

[4.1.4. A társadalom állapota 19](#_Toc452102832)

[4.1.4.1. A térség munkanélküliségi mutatói a következők 22](#_Toc452102833)

[4.1.5. A gazdaság helyzete 24](#_Toc452102834)

[4.1.6. Összegzés a szükségletek, adottságok, lehetőségek vonatkozásában 25](#_Toc452102835)

[4.2. A 2007-2013-as HVS megvalósulásának összegző értékelése, következtetések 27](#_Toc452102836)

[4.2.1. Összegzés 27](#_Toc452102837)

[4.2.2. 2007-2011 eredmények 28](#_Toc452102838)

[4.2.3. 2012-2013 eredmények 29](#_Toc452102839)

[4.3. A HFS-t érintő tervezési előzmények, programok, szolgáltatások 30](#_Toc452102840)

[4.3.1. Külső koherencia, kiegészítő jelleg 30](#_Toc452102841)

[4.3.1.1. Vidékfejlesztési program kapcsolódó horizontális intézkedései 30](#_Toc452102842)

[4.3.1.2. GINOP 30](#_Toc452102843)

[4.3.1.3. EFOP 31](#_Toc452102844)

[4.3.1.4. A HFS tartalmát befolyásoló fejlesztési prioritások/beavatkozási területek/jelentős projektek 31](#_Toc452102845)

[4.3.1.5. A HFS tartalmát befolyásoló, a térség gazdasági és környezeti fejlődését és a befogadást támogató programok, szolgáltatások 32](#_Toc452102846)

[4.4. SWOT 33](#_Toc452102847)

[4.4.1. Társadalom 33](#_Toc452102848)

[4.4.2. Gazdaság 34](#_Toc452102849)

[4.4.3 Környezet 34](#_Toc452102850)

[4.4.4. SWOT mátrix 35](#_Toc452102851)

[4.5. Fejlesztési szükségletek azonosítása 36](#_Toc452102852)

[5. Horizontális célok 37](#_Toc452102853)

[5.1. Esélyegyenlőség 37](#_Toc452102854)

[5.1.1. A romák és/vagy mélyszegénységben élők 37](#_Toc452102855)

[5.1.2. Gyermekek 37](#_Toc452102856)

[5.1.3. Idősekkel 37](#_Toc452102857)

[5.1.4. A nők 38](#_Toc452102858)

[5.1.5. A fogyatékkal élők 38](#_Toc452102859)

[5.2 Környezeti fenntarthatóság 39](#_Toc452102860)

[6. A HFS integrált és innovatív elemeinek bemutatása 40](#_Toc452102861)

[6.1. A HFS tervezési folyamata, a szereplők bevonása 40](#_Toc452102862)

[6.2. Intézkedések megoldásai 40](#_Toc452102863)

[7. A stratégia beavatkozási logikája 41](#_Toc452102864)

[7.1 A stratégia jövőképe 41](#_Toc452102865)

[7.2 A stratégia célhierarchiája 41](#_Toc452102866)

[8. Cselekvési terv 43](#_Toc452102867)

[8.1 Az intézkedések leírása 43](#_Toc452102868)

[8.2.Együttműködések 55](#_Toc452102869)

[8.2.1. Az együttműködések tervezett tématerületei 55](#_Toc452102870)

[8.2.2 Specifikus célok 55](#_Toc452102871)

[8.2.3 Indoklás, alátámasztás 55](#_Toc452102872)

[8.3. A stratégia megvalósításának szervezeti és eljárási keretei 56](#_Toc452102873)

[8.3.1. A HACS és munkaszervezetének jogi formája, a megalakulás dátuma, fő tevékenységi körök. 56](#_Toc452102874)

[8.3.2.A HACS összetétele 57](#_Toc452102875)

[8.3.3. A HACS tervezett szervezeti felépítésének bemutatása 59](#_Toc452102876)

[8.3.4.Az egyes szervezeti egységek, funkciók szerepének és felelősségi körének bemutatása 60](#_Toc452102877)

[8.3.5. A pályázatok kiválasztásával és a HACS működésével kapcsolatos döntéshozatali folyamatok 61](#_Toc452102878)

[8.3.6. A helyi fejlesztési stratégia megvalósítását szolgáló humán erőforrás (képzettség, tapasztalat, készségek) bemutatása az elvégzendő feladatok tükrében 63](#_Toc452102879)

[8.3.7.A működés fizikai feltételeinek bemutatása 65](#_Toc452102880)

[8.3.8. A működésre tervezett költségvetés szöveges alátámasztása 66](#_Toc452102881)

[8.4. Kommunikációs terv 66](#_Toc452102882)

[8.4.1. Belső kommunikáció 66](#_Toc452102883)

[8.4.2. Külső kommunikáció 66](#_Toc452102884)

[8.5. Monitoring és értékelési terv 68](#_Toc452102885)

[8.5.1. Monitoring adatok feldolgozásának módja, gyakorisága 68](#_Toc452102886)

[8.5.2. HACS teljesítményértékelésének módja, gyakorisága 68](#_Toc452102887)

[8.5.3. A felülvizsgálatok és értékelések eredményének kommunikálása 68](#_Toc452102888)

[9. Indikatív pénzügyi terv 69](#_Toc452102889)

Vezetői összefoglaló

**Legfontosabb szükségletek, lehetőségek**

* A térség szolgáltató mikrovállalkozásai az idegenforgalom növekedése által generált kereslethez mérten szűk , vagy nem minőségi kínálattal bírnak. Viszont tőkehiánnyal küzdenek. Megerősítésük, termékpaletta fejlesztésük szükséges a munkahelyek megőrzése , teremtése érdekében.
* A térségnek gazdag az épített környezete , viszont jelentős települési szinten a funkció nélküli, elhanyagolt állapotban lévő épületek/építmények száma. A közösség igényli és az önkormányzatok is preferálják a rendezett közösségi terek meglétét.
* Jellemző együttesen térségünkben a nem kielégítő táplálkozás és a mozgáshiányból fakadó egészségügyi veszélyeztetettség is. Bár előbbi probléma összetett társadalmi-politikai megoldást igényel, utóbbi tekintetében teret teremthetünk a mindenki számára elérhető sportolási lehetőség, mozgás gyakorlására.
* Problémát okoz az információáramlás hiánya, az IT intelligencia hiány. Ennek orvoslására szükség van annak érdekében, hogy a társadalmi folyamatokban való részvétel, a szolgáltatások elérhetősége biztosított legyen minden lakos számára.
* Fontos a hátrányos helyzetű társadalmi rétegek arányának csökkentése, az integráció.

**Elérendő célok**

* + 1. **Jövőkép**:
* Élhető vidék
  + 1. **Átfogó célok:**
* Megfelelő vidéki életminőségi feltételek kialakítása, elvándorlás csökkentése, közösségépítés, esélyteremtés
* Versenyképes helyi gazdaság a munkahelyek számának megőrzésével, növelésével
  + 1. **Speciális célok:**
* Magasabb minőségű helyi szolgáltatások
* Gyarapodó funkciókat ellátó települések
* Élénkülő közösségek, befogadó, kommunikatív, egészséges társadalom

**Tervezett intézkedések**

1. Helyi mikrovállalkozások szolgáltatásfejlesztése
2. Közösségi terek funkcionális kialakítása, fejlesztése
3. Hagyományőrző rendezvények támogatása
4. Az információs és kommunikációs technológiákhoz való hozzáférés javítása
5. Sporttevékenység fejlesztése
6. Civil szervezetek eszközbeszerzése
7. Közösségfejlesztő animátor képzés

**A munkaszervezet bemutatása**

A tervezésben részt vevők és tevékenységük egyesületi szinten:

**Általánosan:** A lefedettségen működő költségvetési szervek, civil szervezetek, vállalkozók és magánszemélyek. Projektötletek megfogalmazása.

**HACS szervezeti megközelítésben:**

* Közgyűlés: kontroll, döntéshozatal, tervezési fórum (vállakozói arány: 30,36% ; civil arány: 41,07%)
* Elnökség: tervezés koordinálása, döntések, közvetítés a Közgyűlés felé (vállalkozói arány: 25% ; civil arány: 37,5%)
* Munkaszervezet: szervezés, kommunikáció, információáramlás, HFS tervezet összeállítása, közvetítés az Elnökség felé
* Tagok és egyéb helyi szereplők: együtt gondolkodás, projektötletek benyújtása

# A Helyi Fejlesztési Stratégia hozzájárulása az EU2020 és a Vidékfejlesztési Program céljaihoz

## 1.1. A HFS és az EU2020 stratégia

- Az EU2020 stratégia egyik célja, hogy a foglalkoztatás aránya a 20-64 éves korosztályban elérje a 75 %-ot. A HFS kapcsolódása több ponton is fellelhető ezen a téren. Átfogó célunk a munkahelyek számának megőrzése, növelése, intézkedéseink közt szerepel továbbá többek között a helyi mikrovállalkozások fejlesztése, de közvetve szolgálja ugyanezt a közösségi terek funkcionális kialakítása intézkedésünk és a közösségfejlesztő animátor képzés is. E mellett a kiválasztási kritériumok preferálják azon fejlesztéseket, melyek munkahelyek teremtését vállalják.

- Másik cél, mely HFS-ünkhöz kapcsolódást jelent az éghajlatvédelem és fenntartható energiagazdálkodás. Bár ezen célkitűzést számos OP priorizálja és horizontálisan támogatja , LEADER csoportunk is hozzájárul intézkedéseivel, melyek keretében kiválasztási kritériumok meghatározásánál preferáljuk ezen fejlesztéseket.

- Az oktatási EU2020 cél tekintetében szintén van kapcsolódás, mégpedig az animátor képzés intézkedés illetve az információs és kommunikációs technológiákhoz való hozzáférés javítása intézkedés révén.

- Kapcsolódási pont továbbá a „ küzdelem a szegénység és a társadalmi kirekesztés ellen” EU2020 cél, mellyel kapcsolatban átfogó célunk a közösségépítés, az esélyteremtés, intézkedéseink közül az az információs és kommunikációs technológiákhoz való hozzáférés javítása intézkedés és a közösségfejlesztő animátor képzés vonatkoztatható. E mellett az EFOP 1.7 intézkedés kapcsolódik.

## 1.2. A HFS és a Partnerségi Megállapodás (PM)

- Az információs és kommunikációs technológiákhoz való hozzáférés, azok használatának és minőségének javítása a PM egyik tematikus célja, melyhez a HFS kapcsolódik a megfelelő vidéki életminőségi feltételek kialakítása, elvándorlás csökkentése átfogó céllal illetve az élhetőbb települések intézkedés kommunikációs célterületével.

- A PM célja a kis- és középvállalkozások, a mezőgazdasági (az EMVA keretében), a halászati és akvakultúra-ágazat (az ETHA keretében) versenyképességének javítása, mely a HFS a versenyképes helyi gazdaság átfogó céljában, a horizontális VP intézkedéseiben, illetve a mikrovállalkozások szolgáltatásfejlesztése intézkedésben jelenik meg.

- A környezetvédelem és az erőforrás-felhasználás hatékonyságának előmozdítása, mint PM tematikus cél szintén megjelenik a HFS-ben. Intézkedéseink keretében kiválasztási kritériumaink meghatározásánál preferáljuk ezen fejlesztéseket.

- A társadalmi együttműködés erősítése és a szegénység, valamint a hátrányos megkülönböztetés elleni küzdelem tematikus cél kapcsolódása a HFS-ben az esélyteremtés átfogó cél, intézkedéseink közül az információs és kommunikációs technológiákhoz való hozzáférés javítása és a közösségfejlesztő animátor képzés vonatkoztatható. E mellett az EFOP 1.7 intézkedés kapcsolódik szervesen ezen célokhoz, mely HFS-ünk intézkedései közt megtalálható.

## 1.3. A HFS és a Vidékfejlesztési Program (VP)

A LEADER HACS-ok működésének EMVA finanszírozása megalapozza a VP kapcsolódást. A HFS átfogó céljai és intézkedései mind a 6 VP prioritáshoz kapcsolódik, de elsősorban a 6. prioritás jelenti az alapvető kapcsolatot: A **társadalmi befogadás előmozdítása, a szegénység csökkentése és a gazdasági fejlődés támogatása a vidéki térségekben.**

# 2. A stratégia elkészítésének módja, az érintettek bevonásának folyamata

## 2.1. Tervezési folyamat, információáramlás

A helyi tervezési folyamatban célunk az , hogy az akcióterületünkön élő szereplők megismerkedjenek a 2015-2020-as időszak Vidékfejlesztési Program, illetve további Operatív Programok vidékfejlesztést érintő intézkedéseivel és elképzeléseikre, a helyi igényekre alapozva építsük fel az akciócsoport Helyi Fejlesztési Stratégiáját.

A HFS tervezés meghirdetésének, tájékoztatás módjai:

* internetes honlapokon történő meghirdetés (saját, önkormányzati, civil, média)
* elektronikus levél formájában közvetlen módon történő tájékoztatás
* települési szintű közvetlen fizikai megkeresés
* székhelyünkön történő ügyfélfogadás
* fórumok, kerekasztalok

A tervezési folyamatban bárki részt vehet, aki a térség fejlődését tartja szem előtt.

A párbeszéd a térség szereplőivel a következőképpen biztosított:

* elektronikus információáramlás útján
* fórumokon, kerekasztalok esetében személyesen
* ügyfélfogadás esetén egyedileg személyesen
* papír alapú kommunikáció (személyesen, vagy postai úton)
* közgyűlés

Az e-mail-en történő információáramlás gyakorisága napi szintű, dokumentáltsága elektronikus. A párbeszédek során a tervezést érintő konkrétumok feljegyzése papír alapon történhet, gyakorisága változó, átlagosan heti 2-3 alkalom. Fórumok tartása a településeinken 3 havonta minimum 2 db, a tervezési időszakban , illetve pályázati időszakban gyakoribb. Ennek kapcsán jelenléti ív felvétele, fotók készítése, emlékeztetők írása történik. Az ügyfélfogadás teljes munkaidőben történik, regisztrációs lap alapú dokumentációval. A papír alapú kommunikáció változó gyakoriságú, postakönyv és irattározás mellett. A HACS közgyűlése amellett, hogy döntéshozatali tevékenységről beszélünk teret ad a helyi szereplők megszólításának is. Dokumentálása jelenléti ívvel, fotókkal, jegyzőkönyvvel történik.

## 2.2 A közösség bevonása érdekében végzett tevékenységek bemutatása

A közösség bevonására a tervezési időszakban a HACS a következőket hajtotta végre:

* A tervezés kezdeti szakaszában települési fórumok meghirdetésére került sor, melyet a honlapunkon és az Agria Tv Bt. honlapján tettünk láthatóvá az érdeklődők számára. Emellett az önkormányzatokon keresztül hirdettünk, települési honlapokon, helyi médiában. Továbbá személyes és telefonos megkeresések történtek. Tervezett, meghirdetett fórumaink:

|  |  |  |  |
| --- | --- | --- | --- |
| **Település** | **Helyszín** | **Cím** | **Időpont** |
| Egerszalók | Faluház | Egerszalók, Kossuth L. u. 17. | 2015. október 13. (kedd) 17.00 óra |
| Demjén | Művelődési Ház | Demjén, Petőfi u. 17. | 2015. október 14. (szerda) 17.00 óra |
| Egerbakta | Önkormányzat nagyterme | Egerbakta, Bátori út 12. | 2015. október 15. (csütörtök) 17.00 óra |
| Noszvaj | IKSZT | Noszvaj, Kossuth u. 1. | 2015. október 16. (péntek) 17.00 óra |
| Andornaktálya | volt Általános Iskola | Andornaktálya, II. Rákóczi F. út 73. | 2015. október 19. (hétfő) 17.00 óra |
| Egerszólát | Közösségi és Szolgáltató Központ | Egerszólát, Fő út 17. | 2015. október 19. (hétfő) 17.00 óra |
| Maklár | Közösségi Ház | Maklár, Templom tér 7. | 2015. október 20 (kedd) 17.00 óra |
| Novaj | Művelődési Ház | Novaj, II. Rákóvzi F. u. 6. | 2015. október 21. (szerda) 17.00 óra |
| Verpelét | Petőfi Sándor Közösségi Ház | Verpelét, Kastély u. 8. | 2015. október 27. (kedd) 17.00 óra |
| Felsőtárkány | Faluház | Felsőtárkány, Fő út 350. | 2015. október 28. (szerda) 17.00 óra |
| Szarvaskő | Könyvtár | Szarvaskő, Rákóczi u. 1. | 2015. október 29. (csütörtök) 17.00 óra |
| Ostoros | Önkormányzati Hivatal Tanácskozó terem | Ostoros, Hősök tere 4. | 2015. október 30. (péntek) 17.00 óra |
| Kerecsend | Kerecsendi Malompark | Kerecsend, Jókai út 9-11. | 2015. október 31. (szombat) 17.00 óra |

**1. táblázat: Meghirdetett fórumok**

A tervezésnél az a cél, hogy biztosítsuk a széles nyilvánosság számára az információhoz való hozzájutást. Ezért készítettünk a Vidékfejlesztési Program vidéki térségeket érintő lehetőségeiről és a LEADER tervezésről egy hasznos, átlátható diasort, melyet minden megtartott fórumon az érdeklődők megtekintettek, a prezentációt meghallgatták, azt kérésre a jelenléti íven megadott e-mail címre is eljuttattuk. Emellett az agrárium szereplőit - amennyiben igényt tartottak rá – szintén egy külön összeállított diasor mentén tájékoztattuk a jövőbeni lehetőségekről. A fórumokon belül egy olyan kommunikációs folyamatot értünk el, amely egy döntés előkészítésnek az első része. A folyamatos és kölcsönös információ-áramlás során a közvetlenül vagy közvetetten érintett szereplők (szervezetek vagy egyének) szabadon nyilváníthattak véleményt, fogalmazhatták meg terveiket. A helyi szereplők közvetlenül bekapcsolódhatnak így a saját mindennapi életüket meghatározó fejlesztési folyamatokba. Nagy hangsúlyt fektettünk a fórumokon arra, hogy a pályázni kívánók megismerkedjenek az együttműködésben megvalósítható pályázati felhívásokkal. A gazdaság különböző ágazati szereplőinek felhívtuk a figyelmüket, hogy a projektjeik összekapcsolásával magasabb pályázati összegre, jobb pozícióval tudnak támogatási kérelmet benyújtani. Ezen gondolat erősítésével megvalósítottuk az ágazatköziség elvét , illetve azzal már alapvetően, hogy a fórumokon közösen gondolkoztunk, az ágazati összefüggéseket, a komplexitást kerestük.

* Projektgyűjtő adatlap formátumot készítettünk, mely letölthető honlapunkon, vagy személyesen nyomtatva is rendelkezésére áll a szereplőknek. Természetesen a projektötleteket más formában is elfogadjuk, illetve a fórumokon és kerekasztal megbeszéléseken tett szóbeli javaslatokat is dokumentáljuk . A beérkezett projektötletek és egyéb módon megállapított igények megfelelő áttekintést biztosítanak, megalapozzák többek között a célokat, az intézkedéseket.
* Önkormányzati kerekasztal beszélgetést hívtunk össze székhelyünkön
* A 105/2015. (IV.23.) Korm. rendelet szerint kedvezményezett három településünk tekintetében (Verpelét, Kerecsend, Egerbakta) a helyi Roma Nemzetiségi Önkormányzatok vezetőivel és a SZETA helyi szervezetének vezetőjének részvételével kerekasztal beszélgetést folytattunk, ahol megfogalmazódtak az igények lehetőségeink mentén. A kerekasztal beszélgetés során a SZETA és a Roma Nemzetiségi Önkormányzat vezetői véleménye megegyezett abban, hogy a lehatárolások figyelembe vételével olyan humán erőforrás fejlesztésre lenne szükség, melynek eredménye a hátrányos helyzetű közösségek összetartása, tudásátadás, közösségi szervezés által az emberek mobilizálása.

## 2.3. Tervezői kör, szerepek

### 2.3.1. A tervezésben részt vevők

*Általánosan:* a lefedettségen működő költségvetési szervek, civil szervezetek, vállalkozók és magánszemélyek.

*Aktív résztvevők:*

* Farkas Sándor: Verpelét város polgármestere, az EVK HACS elnöke, a közszféra képviselője. Több cikluson át választott vezető, jelentős tapasztalattal bír a települési és térségi programok elkészítésében, a fejlesztések koordinálásában. Verpelétet tisztsége alatt várossá nyilvánították. A város a 105/2015. (IV.23.) Korm. rendelet szerinti kedvezményezett település. Képviseli az összes társadalmi réteget, kiemelten a hátrányos helyzetű embereket.
* Sári László: Kerecsend község polgármestere, az EVK HACS alelnöke, a közszféra képviselője. Több cikluson át választott vezető, szintén jelentős tapasztalattal bír a települési és térségi fejlesztésekben. Kerecsend a 105/2015. (IV.23.) Korm. rendelet szerinti kedvezményezett település. Képviseli az összes társadalmi réteget, kiemelten a hátrányos helyzetű embereket.
* Verebélyi György: Egerszólát község polgármestere, az EVK HACS alelnöke, a közszféra képviselője. Több cikluson át választott vezető, úgyszintén jelentős tapasztalattal bír a települési és térségi programok elkészítésében, a fejlesztések koordinálásában. Képviseli az összes társadalmi réteget, kiemelten a fiatal korosztályt (helyben tartásuk érdekében jelentős fejlesztések történtek a településen).
* Szendrei László: Agrár vállalkozó, az EVK HACS elnökségi tagja. Tagja a Nemzeti agrárgazdasági Kamarának, a helyi MAGOSZ elnöke, sikeresen részt vett az EMVA fiatal gazda pályázatban, illetve további projektekben. Tejtermelő tehenészetet vezet, fő profilja a sajtkészítés.
* Hócza György: A Kerecsendi Polgárőr Egyesület elnöke, az EVK HACS elnökségi tagja, a civil szféra képviselője. Több éves tapasztalattal bír a szervezet vezetésében, EMVA projekteket bonyolított le sikeresen. 2013-ban aktívan részt vett a HFS felülvizsgálatában.
* Halmi István: A Demjéni Polgárőr Egyesület elnöke, az EVK HAVS elnökségi tagja, a civil szféra képviselője. Több éves tapasztalattal bír a szervezet vezetésében, EMVA projekteket bonyolított le sikeresen. 2013-ban aktívan részt vett a HFS felülvizsgálatában.
* Barczi Zsolt: A Kurul Dobosok Kulturális és Hagyományőrző Egyesület elnöke, az EVK HACS elnökségi tagja, a civil szféra képviselője. Jelentős közösségfejlesztő tapasztalattal bír, helyi és térségi rendezvényeket szervez, azok programjaiban szerepel.
* Farkas Gábor: A Steel Riders Kft ügyvezetője, az EVK HACS elnökségi tagja, a vállalkozói szféra képviselője. Sikeres mikrovállalkozást vezet . E mellett közösségépítő munkát végez (pl. a Siroki Motoros Találkozó szervezése az ő nevéhez fűződik)
* Batki Szabolcs: Az EVK HACS munkaszervezet vezetője. 2012-től vezető, 2013-ban a HFS átdolgozásában részt vett, korábban a Mezőgazdasági és Vidékfejlesztési Hivatal kérelemkezelési szakreferense és a Nemzeti Agrárgazdasági Kamara megyei referense volt.
* Jeneiné Csernák Marianna: Az EVK HACS munkaszervezet vezető-helyettese. 2008-óta munkavállalója a HACS-nak, jelentős tapasztalattal bír a tervezés és közreműködés terén.
* Juhász Anett: Az EVK HACS ügyintézője. 2012-óta munkavállalója a HACS-nak, animátorként szerepet vállalt más OP-ok intézkedéseiben, részt vett korábbi tervezési anyagok összeállításában, rendezvények szervezésében.
* Farkas Zsuzsanna: A Szegényeket Támogató Alap (SZETA) Egri Alapítványának kuratóriumi elnöke, a civil szféra képviselője. Képviselete a hátrányos helyzetű emberekre orientálódik, jelentős tapasztalattal bír a projektmenedzselés terén, számos sikeres fejlesztést koordinált.

Fontosnak tartjuk, hogy elsősorban a térségünk vállalkozói, szervezetei határozzák meg a térség vidékfejlesztési irányvonalait és ne külső szakértő, aki esetleg nem szerves része ennek a közösségnek és nem élettere a térség.

HACS szervezeti megközelítésben:

* Közgyűlés: kontroll, érdemi döntéshozatal, tervezés (vállakozói arány: 30,36% ; civil arány: 41,07%)
* Elnökség: tervezés koordinálása, döntések, közvetítés a Közgyűlés felé (vállalkozói arány: 25% ; civil arány: 37,5%)
* Munkaszervezet: szervezés, kommunikáció, információáramlás, HFS tervezet összeállítása, közvetítés az Elnökség felé
* Tagok és egyéb helyi szereplők**:** együtt gondolkodás, projektötletek benyújtása
* **Települési szintű a tervezésben részt vevő szféra-arányok HACS-on belül:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Település** | **Közszféra** | | **Civil** | | **Üzleti** | | **Összesen** | |
| **( 2015)** | **Szám** | **Százalék** | **Szám** | **Százalék** | **Szám** | **Százalék** | **Szám** | **Százalék** |
| ***Andornaktálya*** | 1 | 6,25 | 4 | 17,4 | 2 | 11,77 | 7 | 12,5 |
| ***Egerszalók*** | 1 | 6,25 | 1 | 4,35 | 1 | 5,88 | 3 | 5,36 |
| ***Demjén*** | 1 | 6,25 | 1 | 4,35 |  |  | 2 | 3,57 |
| ***Egerbakta*** | 1 | 6,25 | 2 | 8,7 | 1 | 5,88 | 4 | 7,14 |
| ***Egerszólát*** | 1 | 6,25 | 1 | 4,35 | 2 | 11,77 | 4 | 7,14 |
| ***Kerecsend*** | 1 | 6,25 | 4 | 17,4 | 1 | 5,88 | 6 | 10,71 |
| ***Maklár*** | 1 | 6,25 | 1 | 4,35 | 3 | 17,63 | 5 | 8,93 |
| ***Nagytálya*** | 1 | 6,25 | 1 | 4,35 |  |  | 2 | 3,57 |
| ***Noszvaj*** | 1 | 6,25 | 2 | 8,7 |  |  | 3 | 5,36 |
| ***Novaj*** | 1 | 6,25 | 2 | 8,7 | 2 | 11,77 | 5 | 8,93 |
| ***Ostoros*** | 1 | 6,25 | 1 | 4,35 | 2 | 11,77 | 4 | 7,14 |
| ***Szarvaskő*** | 1 | 6,25 |  |  | 1 | 5,88 | 2 | 3,57 |
| ***Tarnaszentmária*** | 1 | 6,25 |  |  |  |  | 1 | 1,79 |
| ***Verpelét*** | 1 | 6,25 | 3 | 13 | 2 | 11,77 | 6 | 10,71 |
| ***Felsőtárkány*** | 1 | 6,25 |  |  |  |  | 1 | 1,79 |
| ***Feldebrő*** | 1 | 6,25 |  |  |  |  | 1 | 1,79 |
| ***Összesen*** | 16 | 100 | 23 | 100 | 17 | 100 | 56 | 100 |

2.táblázat: Települési szintű szféra-arányok HACS-on belül

A szféra-arányok megfelelnek a 1303/2013/EU rendelet 32. cikk (2) bek. b) pontjának a döntéshozatali szinten.

## 2.4. Az érintettek javaslatai és azok beépülése a stratégiába

### 2.4.1 A Polgármesteri Kerekasztal megbeszélés alapján az alábbi javaslatokkal járultak hozzá a szereplők a stratégia kialakításához

* közfoglalkoztatottak, hátrányos helyzetűek képzése
* erő- és munkagépek beszerzése
* piacfejlesztés
* épületek rekonstrukciója, funkcionálása
* szennyvíz kezelés megoldása
* fitnessz terek kialakítása
* parkok, hagyományőrző terek rendezése
* IT települési fejlesztések
* kerékpárutak, egyéb úthálózatok kiegészítő infrastruktúra fejlesztése
* hagyományőrző rendezvények finanszírozása

Az elhangzott ötletek terén arra jutottak a szereplők, hogy azokra vagy a VP horizontális felhívásaiban, vagy a LEADER stratégián belül lesz lehetőség pályázni, illetve szennyvíz kezelés terén a 2000 fő fölötti településeknek ezen a téren a KEHOP nyújt segítséget. A stratégia cselekvési terve tartalmazza azokat a VP intézkedéseket, illetve stratégiai intézkedéseket, melyek fent sorolt fejlesztéseket lehetővé teszik.

### 2.4.2. A hátrányos helyzetű közösségek (kiemelten a roma közösség) támogatása témakörben megtartott fórumunkon az alábbi ötletek fogalmazódtak meg

* roma tájház, múzeum létrehozása
* ifjúsági ház kialakítása
* játszóterek, sportterek fejlesztése
* rendezvények finanszírozása
* roma könyvek, irodalmi produktumok kiadása
* humán erőforrás képzés, animátor képzés

A fórum során megegyeztek az álláspontok - a SZETA gyakorlati tapasztalatai alapján - a tekintetben, hogy a LEADER programban – figyelembe véve a lehatárolásokat – olyan humán erőforrás fejlesztésre lenne szükség, melynek eredménye a hátrányos helyzetű közösségek összetartása, tudásátadás, közösségi szervezés által az emberek mobilizálása. A közösségnek szüksége van a településeken olyan szervezőkre, mely személyek közülük nőnek ki, fiatalos lendületűek és elhivatottak. Megmozgatja a közösséget, átadja a szükséges információkat, tevékenyen segít többek között annak érdekében, hogy a munkaerő mint kínálat megtalálja a keresletet. A LEADER-ben más jellegű szakképesítést ne vigyünk, mert arra a Munkaügyi Központon keresztül lesz lehetőség. Nem szükséges feltétlenül külön kezelni ezt a projektet az EFOP 1.7. intézkedéstől.

A fent sorolt ötletek terén megegyeztünk abban, hogy azokra vagy a VP horizontális felhívásaiban, vagy a LEADER stratégián belül lesz lehetőség pályázni. A stratégia cselekvési terve tartalmazza azokat a VP intézkedéseket, illetve stratégiai intézkedéseket, melyek ezt lehetővé teszik.

### 2.4.3. További projektötletek a stratégia intézkedéseinek tükrében

* Gazdaságfejlesztés:

|  |  |  |
| --- | --- | --- |
| ***Projektötlet jellege*** | ***Illeszkedő intézkedések*** | ***Beérkezett ötletek száma (db)*** |
| Szolgáltatásfejlesztés | LEADER, VP 6.2.1,VP 6.4.1,VP 16.3.1,VP 19.3.1, VP 19.9.1. | 12 |
| Termék előállítás, piacra jutás | VP 6.2.1,VP 6.4.1,VP 16.3.1,VP 19.3.1,VP 16.4.1. | 7 |

3*.* táblázat: Gazdaságfejlesztési projektötletek (db)

* Településfejlesztés

|  |  |  |
| --- | --- | --- |
| ***Projektötlet jellege*** | ***Illeszkedő intézkedések*** | ***Beérkezett ötletek száma (db)*** |
| Infrastruktúra fejlesztés, településkép | LEADER, VP 7.2.1,VP 7.4.1,VP 19.3.1. | 23 |
| Hagyományőrző rendezvények | LEADER | 4 |
| Kommunikáció | LEADER | 3 |
| Egészség, sport | LEADER | 3 |
| Civil tevékenység fejlesztés | LEADER | 3 |
| Közösségfejlesztés, hátrányos helyzet | LEADER, EFOP 1.7 | 2 |

4. táblázat: Településfejlesztési projektötletek (db)


### 2.4.4.A közösség részvételét alátámasztó események

|  |  |  |  |  |  |
| --- | --- | --- | --- | --- | --- |
| ***Település, Helyszín*** | ***Esemény*** | ***Időpont*** | ***Projekt adatlap (db)*** | ***Létszám*** | ***Eredmény, megfogalmazódott elképzelések*** |
| Egerszalók, Faluház | Fórum | 2015. október 13. (kedd) 17.00 óra | 6 | 10 fő | Őstermelők , vállalkozók és civilek jelentek meg a fórumon. A tájékoztató előadásokat követően a projektötletek terén túlnyomó részt turisztikai szolgáltatások jelentek meg, de a civilek innovatív értékmegőrző programokkal kapcsolatos elképzelései, eszközbeszerzési igényei, továbbá vállalkozói szinten K+F projektötlet is megfogalmazódott. Az őstermelők részéről bemutatóüzemek létesítésére jelentkezett igény. Ezen ötletek egy része a VP horizontális intézkedéseiből támogathatók, másik része bekerülhet a LEADER stratégiába. |
| Demjén, Művelődési Ház | Fórum | 2015. október 14. (szerda) 17.00 óra | 9 | 8 fő | Magánszemélyek, vállalkozók, civilek és a közszféra képviseltette magát. Az elképzelések terén jelentkeztek települési infrastruktúra fejlesztések, sportolási terekkel kapcsolatos fejlesztések, civil eszközfejlesztések, tájházak, skanzenek fejlesztései, turisztikai szolgáltatások fejlesztései, termékelőállítási fejlesztések. Utóbbiak VP horizontális intézkedésekből valósíthatók meg. |
| Egerbakta, Önkormányzat nagyterme | Fórum | 2015. október 15. (csütörtök) 17.00 óra | 2 | 5 fő | A közszféra, vállalkozók és civilek képviseltették magukat. A turizmushoz és más, de elsősorban szolgáltatásokhoz kapcsolódó elképzelések domináltak. E mellett termékelőállítási tevékenységgel kapcsolatos ötletek fogalmazódtak meg, melyek a VP és a GINOP intézkedéseiből támogathatóak. |
| Noszvaj, IKSZT | Fórum | 2015. október 16. (péntek) 17.00 óra | 14 | 10 fő | Civilek, magánszemélyek , vállalkozók és a közszféra is képviseltette magát. Megfogalmazódtak közösségi terekkel kapcsolatos elképzelések, települési infrastruktúra fejlesztés, önkormányzati tevékenységhez köthető gépek, eszközök igénye, a vállalkozói szinten szolgáltatásfejlesztések (elsősorban turisztikai jellegű, de pl. piactér működtetése is akár együttműködésben), termékfejlesztések (VP kompatibilis), a civil szinten képzési, komplex turisztikai és örökségvédelmi, előbbieket magába foglaló együttműködési projektek körvonalazódtak. A VP, TOP és GINOP által támogatható tevékenységek mellett a LEADER is teret adhat fentiek megvalósításának. |
| Andornaktálya, volt Általános Iskola | Fórum | 2015. október 19. (hétfő) 17.00 óra | 4 | 12 fő | Magánszemélyek, vállalkozók és a közszféra is képviseltette magát. A közszférától települési infrastruktúrára, rendezvényekre, a vállalkozóktól túlnyomó részt szolgáltatásfejlesztésre, kisebb mértékben termékfejlesztésre jelentkeztek igények. Mindezek egy része a VP-ből , TOP-ból, GINOP-ból támogathatóak, egy részük beépülhet a LEADER stratégiába. |
| Egerszólát, Közösségi és Szolgáltató Központ | Fórum | 2015. október 19. (hétfő) 17.00 óra | 2 | 6 fő | Agrárszereplők, vállalkozók, civilek voltak többségben a jelenlevők közül. A projektötletek túlnyomó része a VP horizontális és a GINOP intézkedésekkel támogathatók. A szolgáltatói tevékenységekre jelentkezett igény mindezek mellett, illetve civilek eszközfejlesztési igénye jelent meg. |
| Maklár ,IKSZT | Fórum | 2015. október 20 (kedd) 17.00 óra | 1 | 6 fő | A közszféra, őstermelők, vállalkozók, civilek voltak a jelenlevők között. A projektötletek túlnyomó része a VP horizontális és a GINOP intézkedésekkel támogathatók. A közszféra részéről útkarbantartó eszközökre, közösségi terekre, kommunikációs infrastruktúrára jelent meg elképzelés. A vállalkozói szolgáltatói tevékenységekre jelentkezett igény mindezek mellett, illetve civilek eszközfejlesztési igénye jelent meg, melyek beépíthetők a LEADER stratégiába. |
| Novaj, Művelődési Ház | Fórum | 2015. október 21. (szerda) 17.00 óra | 2 | 6 fő | Az alacsony létszám ellenére érdeklődő volt a közösség. Magánszemélyek, őstermelők, vállalkozók jelentek meg elsősorban. Az agráriumi tájékoztatót itt is igényelték. A projektötletek terén VP és GINOP horizontális termékfejlesztést, illetve szolgáltatásfejlesztést preferáltak a szereplők, mely stratégiai elem lehet. |
| Verpelét, Petőfi Sándor Közösségi Ház és Könyvtár | Fórum | 2015. október 27. (kedd) 17.00 óra | 5 | 12 fő | Vállalkozók és civilek képviseltették magukat elsősorban. A tájékoztatók után a turizmushoz és egyéb szolgáltatásokhoz kapcsolódó elképzelések domináltak. E mellett termelői tevékenységgel kapcsolatos ötletek fogalmazódtak meg, melyek a VP és a GINOP intézkedéseiből támogathatóak. |
| Felsőtárkány, Faluház | Fórum | 2015. október 28. (szerda) 17.00 óra | 1 | 7 fő | A közszféra, őstermelők, vállalkozók, civilek voltak a jelenlevők között. A projektötletek túlnyomó része a VP horizontális, a TOP és a GINOP intézkedésekkel támogathatók. A közszféra részéről útkarbantartó eszközökre, közösségi terekre, kommunikációs infrastruktúrára, sportfejlesztésekre jelent meg elképzelés. A vállalkozói turisztikai szolgáltatói tevékenységekre jelentkezett még igény, illetve civilek eszközfejlesztési igénye jelent meg, mely stratégiai elemünk lehet. |
| Szarvaskő, Könyvtár | Fórum | 2015. október 29. (csütörtök) 17.00 óra | 5 | 6 fő | Magánszemélyek, vállalkozók, civilek és a közszféra is képviseltette magát. A tájékoztatás során kitértünk a VP agrár jellegű intézkedéseire is. Az igények terén megfogalmazódtak termékelőállítással kapcsolatos fejlesztési elképzelések, melyek a VP és a GINOP intézkedéseibe sorolhatók, illetve szolgáltatásfejlesztési igények is. |
| Ostoros, Önkormányzati Hivatal Tanácskozó terem | Fórum | 2015. október 30. (péntek) 17.00 óra | 1 | 6 fő | A meghirdetés ellenére alacsony volt a jelenlévők száma, leginkább a vállalkozói szféra képviseltette magát. A tájékoztató előadás után az elképzelések terén a VP horizontális felhívásokhoz illeszkedő termékelőállító, illetve szolgáltató tevékenységekkel kapcsolatos fejlesztési elképzelések fogalmazódtak meg. Önkormányzati részről közösségi tér, tájpince fejlesztési igény jelent meg. |
| Kerecsend, Kerecsendi Malompark | Fórum | 2015. október 31. (szombat) 17.00 óra | 10 | 13 fő | A köz-, civil és vállalkozói szféra is képviseltette magát. A tájékoztató előadások (agrár jellegű információk is) után az agrárium szereplőitől a VP horizontális intézkedéseibe beilleszthető ötletek fogalmazódtak meg. A civilek és vállalkozók részéről együttműködési és egyéni elképzelések prezentálása is történt, mely leginkább szolgáltatói fejlesztéseket igényel. |
| Eger, HACS iroda | Polgármesterek kerekasztala | 2015. október 07. (szerda) 13.00 óra | - | 16 fő | Lsd.: HFS 2.4.1. pont |
| Eger, HACS iroda | Egyeztető fórum – hátrányos helyzet | 2015. november 11. (szerda) 9.00 óra | - | 3 fő | Lsd.: HFS 2.4.2. pont |
| **ÖSSZESEN:** |  |  | **62** | **126** |  |

5. táblázat: Közösség részvételét alátámasztó események

A fórumokról készült emlékeztetőt, jelenléti íveket, fotókat, meghívókat az Eger Vidék Kincsei Egyesület (3300 Eger, Mocsáry Lajos u.1.) irodájában meg lehet tekinteni.


# 3. A Helyi Fejlesztési Stratégia által lefedett terület és lakosság meghatározása



## 3.1. Területi lehatárolás az alábbi szempontrendszerben

### 3.1.1. Földrajzi, társadalmi, gazdasági koherencia/homogenitás, közös jellemzők

A vidékfejlesztési közösség területe Heves megyén belül az Egri járás egy részét fedi. Földrajzilag összefüggő terület jellemzi. (1.sz.térkép)



1. Térkép (forrás: [www.teir.hu](http://www.teir.hu)): Heves megye földrajzi elhelyezkedése

A térség földrajzi helyzeténél fogva változatos tájképi értékekkel rendelkezik, mégis egységes tájegységként aposztrofálható, hisz a Bükk hegység lábától annak hegyvonulatáig terjed. A lefedettség összes települése része az Egri történelmi borvidéknek. Az akcióterület Eger MJV és külterülete kivételével a teljes vidéki térséget fedi. Településeink: Andornaktálya, Demjén, Egerbakta, Egerszalók, Egerszólát, Feldebrő, Felsőtárkány, Kerecsend, Maklár, Nagytálya, Noszvaj, Novaj, Ostoros, Szarvaskő, Tarnaszentmária, Verpelét. Társadalmi viszonyainkat jellemzi, hogy a támogatásra jogosult lakónépesség aránya optimális tervezési egységre ad lehetőséget. Eger MJV közvetlen vonzáskörzete a területi lefedettség, melynek következménye az azonos szolgáltatási körzet, munkába járási szokások hasonlósága. Többek között az Egri Kistérségi Többcélú Társulása útján a múltban közös projektek, szolgáltatások jelentek meg. Közös történelmi, kulturális örökség köti össze a térség szereplőit, mely közös gondolkodást, együvé tartozást generál. A gazdasági környezet is általános tekintetben azonos, jellemzően meghatározó a mikrovállalkozási szint, a mezőgazdaság - ezen belül is a borászat- , a szolgáltatási szektor – ezen belül is a turizmus szerepe.

### 3.1.2. Korábbi együttműködések, megvalósult közös projektek

Településeink az Egri Kistérségi Többcélú Társulásban csoportosultak a korábbi időszakban, mely 2011-ig munkaszervezettel koordináltan működött és jelentős közös szolgáltatásokat üzemeltetett a következő területeken: hulladékgazdálkodás, területfejlesztés, egészségügyi és szociális ellátás, oktatás –nevelés, közművelődés, turisztika stb. Az akciócsoport területén található települések jövőbeli kapcsolatának tartósságát bizonyítja a több közös projektet megvalósító Területfejlesztési Társulás. Ezen kívül közmű üzemeltetését is közösen látják el a települések, ilyen például a Laskómenti Szennyvíztisztító. Térségünkben körjegyzőségként működik együtt Nagytálya- Maklár, Kerecsend-Egerszalók- Egerszólát, Noszvaj- Felsőtárkány, Ostoros- Novaj önkormányzata. Közoktatási mikro társulásban látták el alapfokú oktatási feladatukat a következő önkormányzatok: Nagytálya- Maklár, Demjén- Egerszólát, Noszvaj- Novaj, valamint Ostoros, Egerbakta, Egerszalók, Demjén, Egerszólát, Andornaktálya- Egerrel. A 2012-13 évi szabályozás értelmében az intézményi működtetés és fenntartás átszervezési lehetősége adódott, melyet adottságaikhoz mérten abszolváltak a települések. Mindezeket megelőzően a településeknek a gáz-közmű beruházásokra megalakított társulásokban voltak közös együttműködéseik. Az együttműködés tehát nem új keletű a térség szereplői tekintetében.

Az együttműködések nem szakadtak meg azáltal, hogy fenti társulás hatásköre szűkült, a LEADER szervezet működése, működtetése példázza ezt. A nehézségeket a vidéki önkormányzatok, civilek és vállalkozások képesek közös célok elérése érdekében leküzdeni.


A LEADER Stratégiák megvalósítása során egyik célkitűzésünk a vidéki életminőség javítását szolgálta. Ezen belül az egységes térségi közbiztonsági hálózat kialakítása, egységes térségi kommunikációs-, tájékoztató rendszer kialakítására irányuló intézkedés hozott együttműködési aktivitást. Ennek keretében sikerült a HACS koordinálásával olyan együttműködést kialakítani az önkormányzatokkal és a civilekkel, melynek eredménye egységes arculat , és gördülékeny pályázati bonyolítás lett. 8 településen, igényük szerint professzionális hangos hírmondó rendszer épült ki, 1 település a hálózathoz kapcsolódott a korábban már 13 településen kiépített közbiztonságot szolgáló térfigyelő rendszer tekintetében és 13 település egységes arculatú információs, tájékoztató, iránymutató táblarendszere alakul ki. Eger agglomerációja és a természeti értékeink révén a vidéki településeink fejlődését meghatározó jelleggel a turisztikai adottságok minél teljesebb kihasználása jelenti, így amellett, hogy a táblarendszer esztétikus, ezáltal a lakosok komfortérzetét javítja ,hasznos funkciót is betölt a térségbe érkező vendégek tájékoztatásában.

LEADER térségi együttműködés terén több IH által jóváhagyott megvalósíthatósági tanulmány alapján benyújtott projekt jegyezhető, mely sajnálatos módon a túl merev közigazgatási szabályozás miatt nem valósulhatott meg, de az együttműködési hajlandóságot mutatja, hogy a gazdasági szereplők továbbra is fenntartják a lehetőséget és nem tettek le szándékukról. LEADER csoportunk messzemenőkig támogatja az őszinte, stratégiánkkal egybeeső kezdeményezéseket.

A térség kiemelt jelentőségű adottsága a gyógy- és termálvíz kincs. Erre alapozva jött létre és működik a Demjén-Egerszalók- Egerszólát területi lefedettséggel működő Gyógyvizek Völgye TDM, mely LEADER csoportunk tagja. Egyesületünk szorosan együttműködik a TDM-mel (pl.: külföldi csoportok fogadása, projektekben való segítségnyújtás, tájékoztatás stb.)

### 3.1.3. Az erőforrások kritikus tömegének rendelkezésre állása a stratégia céljainak megvalósításához

Az Eger Vidék Kincsei LEADER HACS illetékességi területe több, mint 430 km2-rel és 27865 fővel elég nagy ahhoz, hogy elegendő kritikus tömegetbiztosítson az emberi, pénzügyi és gazdasági erőforrások vonatkozásában egy életképes fejlesztési stratégia megvalósításához, ugyanakkor nem túl nagy, hogy lehetővé tegye a helyi interakciókat. (1. sz. ábra, ill. -2. sz. térkép)

**

1. ábra: Eger Vidék Kincsei Egyesület illetékes területén lakosság szám alakulása

### 3.1.4. Személyes kapcsolattartást, segítségnyújtást, részvételt lehetővé tevő helyi karakter


Az Eger Vidék Kincsei HACS több, mint 50 tagjával, önkormányzatiságával és ezzel párhuzamosan operatív tevékenységet végző heti 40 órában rendelkezésre álló 3 fős munkaszervezetével egyesületi formában biztosítja a térség szereplőinek a folyamatos kapcsolattartási lehetőséget. Interaktív módon, személyesen, fórumok szervezésével keresi meg ügyfeleit és segíti vidékfejlesztési tevékenységeiket. E mellett generálja a projekteket, a szereplők aktivitását növeli.

# 4. Az akcióterület fejlesztési szükségleteinek és lehetőségeinek elemzése

## 4.1.Helyzetfeltárás

### 4.1.1. Térszerkezeti adottságok

Az Észak- magyarországi régióban elhelyezkedő vidékfejlesztési közösség területét Eger város környéki, egymással szomszédos 16 település alkotja. A megyeszékhelytől a legtávolabbi település is mindössze 22 km-re található közúton. Elérhetőség szempontjából nincsenek komoly nehézségek, mely egyrészt Eger Megyei Jogú Város gazdasági vonzáskörzete, az M3 autópálya közelsége, másrészt a nem jellemzően aprófalvas környezetnek is tulajdonítható. Az útburkolat állapota alapján a megyei közúthálózat több, mint 60%-a nem megfelelő, de térségünk úthálózatai a megyei átlagnál jobb minőségűek, bár rövidebb szakaszok régóta felújításokra várnak. Lefedettségünkön történt /történő felújítások:

2. térkép : HM utak fejlesztési terve (forrás: HM területfejl. koncepció)

Kiépítésre kerül hamarosan IKOP forrásból az Egert és az M3 autópályát összekötő autóút. Településeink belterületi mellékútjainak állapota viszont hagy kívánnivalót maga után, nincs olyan településünk, mely ebből a szempontból rendezett lenne, ennek orvoslására többek között a TOP a nemzeti pályázatok és a Vidékfejlesztési Program (VP) lehetőségei is adottak lesznek. Ehhez kapcsolódóan viszont buszvárók, esőbeállók, pihenők fejlesztésére is szükség mutatkozik, sok esetben elhanyagolt, funkcióját nem látja el, vagy nincs. Ezen kívül a települési külterületi utak ,mezőgazdasági utak állapota sem kielégítő, mely fejlesztési lehetőségek szintén adottak a VP vonatkozásában . Nincs továbbá fő vasútvonal a térségben. A térségben kerékpárúttal rendelkezik Felsőtárkány, Nagytálya és Maklár település is, illetve további kerékpárutak épülnek (pl.: Demjén-Egerszalók között). E mellett Verpeléttől délre Tófalun át tervezés alatt áll még kerékpárút létesítése. Mindezek függvényében a kerékpáros közlekedés, turizmus fejlesztési lehetőségei tekintetében un. ráhordásos fejlesztésként fennáll a lehetősége a kerékpárosokat szolgáló szolgáltató infrastruktúra kialakításának a Bejárható Magyarország Programmal összhangban. Hasonló úthálózat fejlesztések valósulnak meg a Dél-Mátra LEADER HACS területén, mely ezáltal komplex, együttműködési fejlesztési lehetőséget jelent.

### 4.1.2. Környezeti adottságok

Az Eger Vidék Kincsei HACS lefedettsége a Mátra és Bükk hegység között, az Eger patak völgyében, a Bükk hegység lábánál fekszik. Felsőtárkányt nevezik a településeink közül a Bükk kapujának, míg Maklár a völgy déli kijárata. A két nagy táj határa változatos arculatot eredményez és meghatározza a térség éghajlati, természetföldrajzi és termőhelyi adottságait.

A mezőgazdasági szántóföldi termelésnek csak kevés helyen kedveznek a talajadottságok, a domboldalakon a termőföldek aranykorona értéke csupán 6-7 .A dombos-hegyes kistájak mészkő, dolomit, andezit előfordulásait a lejtőkön zömmel barna erdei talaj, a völgyekben réti- és öntéstalajok váltják fel, a mélyebben fekvő területeken a vályogtalaj jellemző. Pozitív jelenség viszont, hogy a szőlőtermelő területek gyorsuló ütemben újulnak meg, jelentős az új telepítések aránya, ezzel együtt a szőlő és borágazat a térség perspektivikus gazdasági ágazata. Alacsony az átlagos birtokméret, amely a versenyképesség fejlesztési lehetőségeként előrevetíti az együttműködések szükségességét annak érdekében, hogy megfelelő piaci pozícióval bírjanak a kis gazdasági szereplők.

A terület nem tartozik a legjobb növénytermesztő és állattenyésztő adottságúak közé, viszont jó színvonalúnak mondható a zöldségtermesztés és nagyon magas szintű a már említett szőlőtermesztés és borászat. Az ágazati gondok – alacsony és bizonytalan felvásárlási árak, a szőlőtermelésben és a borászattal foglalkozók között fennálló érdekellentétek, és a szűkülő borpiac – okozzák a legnagyobb problémát a termelők részére. A mezőgazdasági területeken jellemző az országos átlag szerinti környezeti állapot terheltsége. Magas a műtrágya és növényvédőszer használat. A kis birtokméret nem teszi lehetővé a biogazdálkodás kialakítását (0,28 ha szőlő birtokméretek mellett a szomszédos használat kizárja a bio minősítést) Mindezt a VP AKG programja mérsékelheti, viszont ezen a téren a gazdák 50%-ának nem jutott forrás. A lefedettségnek két oldala különböztethető meg, az egyik oldalon a mezőgazdasági termelés céljaira intenzíven használt földterület, a másikon az érintetlen térségek, melyek meg tudták őrizni a természeti és földrajzi kincseket is (barlangok, patakok, gyógyvíz- hévíz- és ásványvízforrások ). Az erdőterület aránya hagyományosan magas. Ehhez kapcsolódóan elmondható, hogy az erdei utak, pihenőpontok elhanyagolt infrastruktúrával bírnak.

Felszíni vizek közül említendő a Tarna, Laskó és az Eger patak, illetve megtalálhatók a horgászati célból is hasznosított mesterséges tározók (Egerszalók, Ostoros). Az idegenforgalom növekedésével egyre nagyobb igény jelentkezik a vizekhez köthető szolgáltatásokra. A térségben jelentős mennyiségű termálkincs található, melyet több termálfürdő is hasznosít (Egerszalók, Demjén)

A térségben komoly környezetkárosító tényező nincs, a természeti erőforrásaink pedig adottak. Ehhez képest alacsony térségünkben – főleg a mikrovállalkozások tekintetében – a megújuló energia használata. A természetvédelmi területek a térség nagy részére kiterjednek, sőt a védett területek (köztük a Bükki Nemzeti Park) a szomszédos térségekkel is összekapcsolják a területeket. Fontos a környezeti értékek védelme, állagmegóvása, mely megújuló energia használattal, energetikai racionalizálásokkal, környezettudatos közlekedési szemlélettel, zöldfelületek rendezésével, növelésével történhet.

A térségnek gazdag az épített környezete is. Vidéki örökségeink átlagon felüliek ezen a téren (pl.: tarnaszentmáriai templom, mely fejedelmi temetkezőhely volt, több településen kaptárkövek, barlanglakások, kastélyok, védett templomok .. stb találhatók, melyek egy része állagmegóvásra, hasznosításra vár) Számos építmény országos , vagy helyi védelem alatt áll. Jelentős települési szinten viszont a kihasználatlan, elhanyagolt állapotban lévő épületek/építmények száma, melyek funkcionális célú felújítása indokolt. A települési rendezett környezet megteremtésére erős társadalmi és önkormányzati igény jelentkezik.

Szennyvízkezelési megoldásokra van szükség a környezeti terheltség csökkentése érdekében két településünkön (Szarvaskő, Tarnaszentmária), ahol nincs csatornahálózat.


### 4.1.3. Kulturális erőforrások

Településeink gazdag hagyományokkal, kulturális örökséggel bírnak. Népi hagyományokra, tevékenységekre, zenei kultúrára, gasztronómiára épülő rendezvényeink a teljesség igénye nélkül: Egerszalóki Olaszrizling Fesztivál, Szarvaskői Csipkebogyó Fesztivál, Egerszalóki Pünkösdi Tor-Túra, Demjéni Dalos Nap, Noszvaji Szilvafesztivál, Felsőtárkányi Rétes Napok, Andornaktályai Földgyógyító Dobünnep, szüreti fesztiválok…. stb. Mindezek megtartása, ápolása elsősorban önkormányzati, de még inkább civil szféra koordinálással történik, bevonva további szereplőket. Szükséges civil szervezeteink erősítése, mert a térség civiljeinek száma alacsonyabb az országos átlagnál. Rendezvényeink több esetben túlnőnek a térségen, sokszor a megyén is érdeklődés tekintetében, illetve jelentős idegenforgalmi potenciállal is bírnak. Tapasztalataink szerint egyre nehezebben találnak a hagyományőrző rendezvények szervezői forrást, mely megoldaná a finanszírozási problémákat. Igény merült fel továbbá rendezvényterek kialakítására is annak érdekében, hogy rendezett infrastruktúrális körülmények között történjen azok lebonyolítása. A térségben az épített kulturális adottságok terén eltérések jelentkeznek. Vannak települések, melyek adottságai ezen a téren kiemelkednek. Vallási kultúra terén kiemelkedő vidéki örökségeink a templomok, melyek több településen komoly történeti értékkel bírnak (pl. Tarnaszentmária), több esetben felújításra szorulnak ugyanakkor. Megtalálhatóak térségünkben jelentős kulturális és történeti értékkel bíró kastélyok, melyek több esetben térségen túlmutató turisztikai attrakcióval is bírnak (noszvaji De la Motte-kastély, egerszóláti Brezovay-kastély, andornaktályai Mocsáry-kastély.. stb). Örökségként tekint a térség a több településen megtalálható kaptárkövekre, tufába vájt barlanglakásokra (utóbbi pl. Egerszalók tekintetében hasznosításra került skanzen formájában, de több településen nincs funkciója). Kulturális szolgáltatást nyújtanak a települési könyvtárak, mely több településen viszont nem működik. Továbbá előzőt is magába foglaló művelődési házak, IKSZT-k, melyek kulturális, művészeti rendezvényeknek is sokszor teret adnak. Utóbbi 3 településen működik (Maklár, Egerszalók, Noszvaj). Mindazonáltal településeink számos kihasználatlan, funkció nélküli épülettel, építménnyel, térrel rendelkeznek, melynek hasznosítása kulturális vonatkozásban kézenfekvő lehetőség, mely igényként általánosságban megfogalmazódik.

Jelentős a térség releváns településein a roma kulturális érték, melynek térigénye jelentkezett. Roma történeti örökségek , hagyományokat bemutató tárgyak, eszközök gyűjtése történt pl. Kerecsenden, igény jelentkezik ezek bemutatására szolgáló térre.

### 4.1.4. A társadalom állapota


A lefedettség legnagyobb települése Verpelét város, közel 4000 lakosával. 6 db 1000 fő alatti település szerepel lefedettségünkön. Ebből Szarvaskő és Tarnaszentmária 500 fő alatti lélekszámmal bír. A 105/2015. (IV.23.) Korm. rendelet szerinti kedvezményezett településeink: Egerbakta, Kerecsend és Verpelét. Ezen települések jelentős munkanélküliséggel sújtottak, Egerbakta pedig e mellett társadalmi-gazdasági, infrastrukturális szempontból is kedvezményezett besorolású. A demográfiai folyamatokat (kijelentkezők, bejelentkezők aránya) a 2. sz. Ábra illusztrálja. Az adott közigazgatási egységbe állandó vagy ideiglenes jelleggel bejelentkezők és az onnan másik közigazgatási egységbe állandó vagy ideiglenes jelleggel bejelentkezők számának különbözete, ezer lakosra vetítve:



2. ábra: Demográfiai folyamatok alakulása

Látható, hogy az utóbbi időszak tekintetében átlagot véve negatív a mutatószám, azaz a térségünkből való kijelentkezések, elvándorlás száma meghaladja a bejelentkezők számát. Három kedvezményezett településünk tekintetében ugyancsak negatív a mérleg.


Térségünkben a 0-14 éves korosztály 15% körüli, míg a 60 év fölöttiek aránya mintegy 22%. Mindkét adat kedvezőbb, mint az országos és a megyei átlag. Viszont szembetűnő, hogy Verpelét, Kerecsend és Egerbakta községek esetében a fiatal korosztály aránya magasabb a többi települési átlaghoz képest, míg az időskorúak aránya ezáltal kisebb. Ezen települések esetében a magukat cigány (romani, beás) etnikai kisebbséghez tartozónak vallók aránya a népességhez mérten a legmagasabb:



3. térkép: Térségünk korosztályának alakulása

Elmondható, hogy az Eger Vidék Kincsei HACS területén ezáltal az országos és megyei átlagnál is magasabb arányban található a roma kisebbség (mintegy 8%), melynek jelentős aránya hátrányos helyzetben él képzettségi, lakhatási, jövedelmi szempontból is. Ezen társadalmi réteget érinti leginkább a társadalmi kirekesztettség és az újratermelődő szegénység problémája. Ennek orvoslása túlmutat a LEADER stratégián, viszont az érintett közösség aktiválására irányuló fejlesztés mindenképp szükséges, melyre ezen társadalmi réteg és képviselői felől növekszik az igény. A kirekesztettséget mérséklő tevékenységek, a közösségbe való integráció gyermekek tekintetében már indokolt.

A civil szervezetek meghatározóak a helyi közösségi kezdeményezéseket illetően. A közösségi aktivitásra építő vidékfejlesztés kapcsán szerepük, fontosságuk jelentősen megnő. A civil szervezetek száma alacsony, de aktivitásuk jelentős és szorosan együttműködnek az önkormányzatokkal. A meglévő civil szervezetek: a népdalkörök és hagyományőrző csoportok, a nyugdíjas klubok, a gazdák szerveződései, a faluszépítők, az idegenforgalmi egyesületek. Az idegenforgalmi egyesületek térségünk turisztikailag frekventáltabb településein (pl: Egerszalók, Noszvaj, Ostoros,) már működnek és jól összefogják a turizmusban érdekelt szervezeteket. Ezek szervezik az önkormányzatok mellett a települések turisztikai, hagyományőrző rendezvényeit, programjait, kiadványokat készítenek, falut szépítenek, sőt kiállításokon is megjelennek közösen akár a térség több településével együtt is. Fontos szerepük volt eddig is és a továbbiakban az idegenforgalmi egyesületeknek programunk megvalósításának elősegítésében, természetesen részt vesznek akciócsoportunkban, pályáznak, projekt ötleteket fogalmaznak meg. A térség átlagát tekintve a civil szervezetek aránya 1000 lakosra nézve alacsonyabb az országos és megyei átlagnál:



3. ábra: Civil szervezetek aránya 1000 lakosra tekintve

Az alapszolgáltatásokkal való ellátottság a térségben jónak mondható azzal, hogy két településen nem megoldott a szennyvízkezelés. Mivel 2000 fő egyenérték alatti településről van szó, így a fejlesztésre a Vidékfejlesztés Program keretében lesz lehetőség. Viszont nincs a térségben bölcsőde, több településen általános iskola sem, Eger város ad a befogadásra lehetőséget e tekintetben. Az óvodai férőhelyek száma viszont országos és megyei átlag fölötti.

Térségi társadalmunk egészségügyi helyzetéről elmondható, hogy az országos átlaghoz képest magas az érrendszeri és a daganatos megbetegedések aránya. E mellett a gyermekek esetében nő a túlsúlyosak száma azzal, hogy a mélyszegénységben élők esetében (a kedvezményezett 3 településünkön különösen) viszont a gyermekek napi 3-szori étkeztetése hétvégéken , iskolai szünetekben nem megoldott. Utóbbi probléma túlmutat a LEADER stratégiai megoldási lehetőségeken, hisz komplex társadalmi-gazdasági-politikai megoldásra vár, de előbbi problémára választ lehet adni. Az egészségügyi helyzet visszavezethető az egészségtelen táplálkozásra és a mozgás hiányára is. Településeink sportolási lehetőségei korlátozottak azon családok számára, akik anyagi helyzetüknél fogva nem tehetik meg az erre való ráfordítást. Kevés a térítés nélküli sportolásra alkalmas közösségi létesítmények, terek száma, ennek megteremtése szükséges, mert jelentős a társadalmi igény ezen a téren.


Térségünkben a közbiztonságot érintően kielégítőnek mondható a helyzet. A bűnelkövetések aránya a megyei és országos átlag alatt van, melyhez hozzájárult a térség közbiztonsági hálózatának javítására irányuló, előző időszaki LEADER fejlesztés is.

Jellemzően a kedvezményezett besorolású településeinken, de általánosan is problémát okoz viszont az információáramlás hiánya, az IT intelligencia hiánya, holott a használható tudásra ezen a téren magas az igény. Ennek orvoslására szükség van annak érdekében, hogy a társadalmi folyamatokban való részvétel, a szolgáltatások elérhetősége biztosított legyen minden lakos számára, illetve önkormányzati igény jelentkezett a települési szintű fejlesztésekre. E mellett a kommunikáció terén a közösségi terek meglétének hiánya, vagy leépültsége okoz problémát.


Társadalmunk hálózatosodott a Kistérségi Társulás és a LEADER HACS révén.

#### 4.1.4.1. A térség munkanélküliségi mutatói a következők

Regisztrált munkanélküliek számának aránya száz 15-59 éves állandó lakosra:




4. ábra: Munkanélküliségi ráta



4. térkép: Munkanélküliségi ráta

Látható, hogy a munkanélküliségi ráta megyei és országos viszonylatban magasabb, mint a térségben , de a három kedvezményezett településünk - Verpelét, Kerecsend, Egerbakta – tekintetében alacsonyabb. A mikrovállalkozások megerősítése, a közösségek fejlesztése, integráció szükséges a munkanélküliség mérsékléséhez, illetve a negatív tendencia megállításához. A népesség iskolázottsági viszonyaira jellemző a felsőfokú végzettséggel rendelkezők viszonylag alacsony aránya (10% alatt), többségben a közép- és alsó fokú végzettséggel rendelkezők vannak. E mellett jelentős a legfeljebb 8 általános iskolát végzet regisztrált munkanélküliek aránya a térségben, mely az országos és megyei átlag fölötti. Különösen magas ez az arány Verpelét, Egerbakta és Kerecsend településeken (kedvezményezett települések) :



5. térkép :A népesség iskolázási viszonyai

A rátát javította a közfoglalkoztatási program, de a munkanélküliség ennek ellenére is alapvető probléma településeinken.


### 4.1.5. A gazdaság helyzete

A térség gazdasági kapcsolatai a hevesi megyeszékhely, Eger irányába mutatnak, részben az ide ingázók, részben a vállalkozások közötti kapcsolatok terén. A térség településein leginkább mikrovállalkozásokkal találkozhatunk (az országos átlagnál és a megyeinél is magasabb a számuk). Jellemzőjük nagyrészt a forráshiány, a kevés alkalmazott, a bizonytalan piaci pozíció. Ezek alól a negatívumok alól kivételt jelentenek/jelenthetnének a helyi nyersanyagokat (fa, kő, szőlő, bor) feldolgozó vállalkozások, melyek a helyben lakók tudására építenek. Ezek továbbfejlesztése a turizmus és egyéb szolgáltatásokat nyújtó vállalkozások fejlesztésével párhuzamosan képzelhető el. A lefedettségen jellemző, hogy az 1 lakosra vetített jegyzett tőke és a bruttó hozzáadott érték alacsonyabb a megyei és országos átlagnál, viszont az 1 lakosra jutó iparűzési adó meghaladja említett átlagokat. Magas tehát a vállalkozási teher. A működő szolgáltatásokat végző vállalkozások száma 2000 fölötti, melynek túlnyomó része mikrovállalkozás, de tőkehiánnyal és pályázati lehetőségek hiányával küzdenek. A magánszemélyek jelentős része szeretne vállalkozási formában tevékenykedni, akár termék előállítás, akár szolgáltatás terén, viszont induló tőkehiánnyal küzdenek. Az Operatív Programok, köztük a Vidékfejlesztési Program is, priorizálja az együttműködéseket, melyre a vállalkozói hajlandóság egyre nagyobb (Nemzeti Agrárkamara felmérése). A VP számos együttműködési lehetőséget biztosít, de az Eger Vidék Kincsei HACS is preferálja ezáltal a kis gazdasági szereplők pozíciójának megerősítését.

A térség mezőgazdasági adottságai részben az erdőgazdálkodás, részben a szőlő- és kertészeti művelés, illetve a legeltethető állatok tartásának kedveznek. A térség területe történelmi borvidék besorolással rendelkezik, ahol a szőlőtermelésnek (átlagos gazdálkodási méret: 7,23 ha) és a borkészítésnek kialakult hagyományai vannak. A mezőgazdasági feldolgozó üzemek közül ki kell emelni a következőket: az Ostoros-Novaj Bor Rt, a nagyobb pincészetek, mint a Varsányi- pincészet (Verpelét), Juhász testvérek pincészete (Egerszalók) , Egri Korona Borház (Demjén) ..stb., de jelentős a mikro szintű őstermelők és vállalkozások száma is. A Vidékfejlesztési Program számos lehetőséget és jelentős forrásokat biztosít az agrárium és az élelmiszeripar szereplői részére . A mezőgazdasági termékek hozzáadott értéke ugyanakkor alacsony, a termékpálya fejlesztése, a termékek piacra jutásának segítése ezért indokolt. A mezőgazdasági tevékenység diverzifikálása jelentős mértékben történik térségünkben, ez a tendencia felfelé ível. A diverzifikálás javarészt új szolgáltatási tevékenységek bevezetésével, vagy a meglévők fejlesztésével történik. Az agrárium szereplői mellett térségünkben jellemzően ipari, de még inkább szolgáltatói tevékenységek vállalkozásai találhatók. A több lábon állás szemlélete erősödik, szükséges ennek teret adni a gazdaság stabilitása érdekében.

A térség idegenfogalma rendkívül jelentősnek mondható, erőteljes turisztikai vonzerőkkel és adottságokkal rendelkezik, mint például: gazdag építészeti örökségek, gazdag kulturális, szellemi örökségek (népi mesterségek), változatos természeti környezet (kaptárkövek, tavak, patakok, források, gyógyvizek), országos jelentőségű a gyógyvízhez köthető turizmus Egerszalók és Demjén tekintetében, a téli sportok lehetőségei adottak, a falusi turizmus fejlesztésének lehetőségei szintén. Az 1000 lakosra jutó turisztikai férőhelyek száma kedvezőbb a megyei átlagnál, de a kereskedelmi és magán szálláshelyek kihasználása még javítandó, mert a kereslet nagyobb a kínálatnál. Az utóbbi 1 év tekintetében Egerszalók-Demjén térségében a falusi turizmus vendégéjszakáinak a száma 10%-kal nőtt (FATOSZ adat), melyet ki kell/lehet szolgálni a falusi turizmus fejlesztésével. Nő a helyi termékek és szolgáltatások iránti igény mind az idegenforgalom, mind a lakosság részéről. A térség idegenforgalmában jelentős a hagyományokkal rendelkező községek szerepe (pl. Noszvaj – Szilvanapok, Szarvaskő – Csipkebogyó fesztivál, Demjén – Káposztás étkek, Verpelét – Bor és nóta… stb). Rendezvényeik finanszírozása minden évben nehézségeket okoz, így a hagyományok ápolása is. A térségben több lovastanya, lovas bázis is található. Indokolt a térség adottságait figyelembe véve a turizmusra építeni, minél inkább kihasználni a lehetőségeket és Eger várossal, illetve térségi és nemzetközi együttműködések által közös attrakciókban, programcsomagokban gondolkozni. Itt jelentkezik elsősorban az együttműködési hajlandóság a vállalkozók, önkormányzatok és civilek tekintetében. Megfigyelhető a falusi kereskedelmi szálláshelyek terén is és általában a szolgáltatások terén sokszor alacsony színvonal, illetve a komplex szolgáltatást nyújtók alacsony száma amellett, hogy keresleti növekedés tapasztalható.

Eger város munkaerő-felvevő képességének tudható be elsősorban, hogy a naponta ingázó foglalkoztatottak aránya nagyon magas. Mind az országos, mind a megyei átlagot meghaladja, majd 70% .



5.sz. ábra :Foglalkoztatottak aránya

Ennek mérséklésére helyi kedvező gazdasági környezet kialakítása szükséges, emellett mikrovállalkozások megerősítése, versenyképessé tétele, pályázati lehetőségeinek kialakítása, illetve az életminőséget javító beruházások támogatása.

### 4.1.6. Összegzés a szükségletek, adottságok, lehetőségek vonatkozásában

Elérhetőség szempontjából településeink vonatkozásában nincsenek komoly nehézségek. Településeink belterületi mellékútjainak állapota viszont hagy kívánnivalót maga után, nincs olyan településünk, mely ebből a szempontból rendezett lenne, ennek orvoslására többek között a TOP és a Vidékfejlesztési Program (VP) lehetőségei is adottak lesznek. Ehhez kapcsolódóan viszont buszvárók, esőbeállók, pihenők fejlesztésére is szükség mutatkozik, sok esetben elhanyagolt, funkcióját nem látja el, vagy nincs. Ezen kívül a települési külterületi utak, mezőgazdasági utak állapota sem kielégítő, mely fejlesztési lehetőségek szintén adottak a VP vonatkozásában. Kerékpárutak, autóutak épülnek a térségben és a szomszédos térségekben is, így adott a „ráhordásos” fejlesztési lehetőségünk a Bejárható Magyarország Programmal összhangban.

A lefedettségnek környezeti szempontból két oldala különböztethető meg, az egyik oldalon a mezőgazdasági termelés céljaira intenzíven használt földterület, a másikon az érintetlen térségek, melyek meg tudták őrizni a természeti és földrajzi kincseket is (barlangok, patakok, gyógyvíz- hévíz- és ásványvízforrások). A térségben komoly környezetkárosító tényező nincs, viszont fontos a környezeti értékek védelme, állagmegóvása, mely megújuló energia használattal, energetikai racionalizálásokkal, közlekedési szemléletfejlesztéssel, zöld felületek növelésével történhet.

A térségnek gazdag az épített környezete is. Számos építmény országos, vagy helyi védelem alatt áll.

Jelentős települési szinten viszont a kihasználatlan, elhanyagolt állapotban lévő épületek/építmények

száma, melyek funkcionális célú felújítása indokolt.

Településeink gazdag hagyományokkal, kulturális örökséggel bírnak. Népi hagyományokra, tevékenységekre, zenei kultúrára, gasztronómiára épülő rendezvényeink finanszírozása egyre nehezebben megoldható, melyek támogatása indokolt az élhetőbb körülmények és a közösségek fejlesztése okán. Településeink a korábban jelzettek szerint számos kihasználatlan, funkció nélküli épülettel, építménnyel, térrel rendelkeznek, melyek hasznosítása kulturális vonatkozásban is kézenfekvő lehetőség. Örökségként tekint a közösség a barlanglakásokra, kaptárkövekre, melyek megőrzése, funkcionálása szükséges.

A társadalmi viszonyainkra jellemző az elöregedés,a munkanélküliség, az elvándorlás. Az Eger Vidék Kincsei HACS területén az országos és megyei átlagnál is magasabb arányban található a roma kisebbség (mintegy 8%), melynek jelentős aránya hátrányos helyzetben él képzettségi, lakhatási, jövedelmi szempontból is. Ezen társadalmi réteget érinti leginkább a munkanélküliség, a társadalmi kirekesztettség és az újratermelődő szegénység problémája. Ennek orvoslása túlmutat a LEADER stratégián, viszont az érintett közösség aktiválására irányuló fejlesztés mindenképp szükséges. Civil szervezeteink száma alacsony, azok szerepe viszont jelentős a közösségi élet terén. Szükséges a civilek megerősítése. Társadalmunk egészségügyi helyzete romlik, különösen a mélyszegénységben élők, azon belül is a gyermekek veszélyeztetettek. Jellemző a nem kielégítő táplálkozás és a mozgáshiány is. Bár előbbi probléma összetett társadalmi-politikai megoldást igényel, utóbbi tekintetében teret szükséges teremtenünk a mindenki számára elérhető mozgás gyakorlására. Jellemzően a kedvezményezett besorolású településeinken problémát okoz az információ áramlás hiánya, az IT intelligencia. Ennek orvoslására szükség van annak érdekében, hogy a társadalmi folyamatokban való részvétel, a szolgáltatások elérhetősége biztosított legyen minden lakos számára. E mellett a kommunikáció terén is a közösségi terek meglétének hiánya, vagy fizikai leépültsége akadályozza a közösségi életet, ezáltal az információáramlást. Az alapszolgáltatások jók a térségben, viszont két település szennyvízkezelése megoldásra vár.

Gazdasági szempontból elmondható, hogy a működő szolgáltatásokat végző vállalkozások száma jelentős, 2000 db fölötti, melynek túlnyomó része mikrovállalkozás, de tőkehiánnyal és pályázati lehetőségek hiányával küzdenek. Az agráriumi termelő tevékenységet végzők aránya szintén jelentős a gazdasági szerkezetben elsősorban a szőlészetek révén, melyek versenyképességének fejlesztése , alacsony hozzáadott értékű termékeik fejlesztése a Vidékfejlesztési Program horizontális intézkedéseire alapozva oldható meg. Nagyon jelentős térségünkben az idegenforgalom, a turizmus. A turisztikai szolgáltató mikrovállalkozások fejlesztése indokolt a kereslet függvényében. Itt jelentkezik erősebben az együttműködési hajlandóság a vállalkozók, önkormányzatok és civilek tekintetében.

## 4.2. A 2007-2013-as HVS megvalósulásának összegző értékelése, következtetések

### 4.2.1. Összegzés

A 2007-2013-as HVS megvalósulásának értékelése végett nem került felállításra külön munkacsoport, hiszen az Elnökség, s az Egyesület csaknem teljes tagsága a kezdetektől fogva nyomon követhette a korábbi LEADER csoport tevékenységét. 2011-től – egyesületté válástól – az újonnan megalakult LEADER csoport elsődleges feladata volt a korábbi és újonnan keletkező fejlesztési szükségletek és igények – lehetőségekhez képest – kielégítése. Ennek tükrében került átdolgozásra, aktualizálásra 2013-ban a HVS. A felülvizsgálat által megerősítést nyertünk abban, hogy a meghatározott fejlesztési irányokat tervezzük a továbbiakban is, figyelembe véve a gazdaság fejlesztésének és a közösségi irányú szolgáltatások fejlesztésének arányát. A gazdasági, társadalmi szükségletek, igények, környezeti feltételek mellett fenntarthatóak a korábbi célkitűzések. Az első HVS elfogadása óta valamelyest változott a gazdasági környezet. A gazdasági válság hatására jelentősen csökkent a hazai fogyasztás, munkahelyek szűntek meg, csökkent a térségbe látogató vendégek száma, ezzel egyenesen csökkent az itt élők jövedelme. Fontosnak tartottuk, hogy olyan projektek valósuljanak meg, melyek segítik a meglévő munkahelyek megtartását, újak létrejöttét, javítsák az életkörülményeket. A térség vonatkozásában történt széles körű társadalmi egyeztetéseink eredményeképp a következő koncepciót követtük:

A vidéki életminőség javítása

1. Vidéki örökség megőrzése (ÚMVP III. tengely)
2. Falufejlesztés, falumegújítás (ÚMVP III. tengely)
3. A kulturális örökség megőrzéséhez kapcsolódó hagyományőrző, kulturális rendezvények szervezése és lebonyolítása. (LEADER intézkedés)
4. Egységes térségi közbiztonsági hálózat kialakítása térfigyelő kamerarendszer telepítésével, egységes térségi kommunikációs-, tájékoztató rendszer kialakítása hangos hírmondó rendszer kiépítésével, illetve egységes arculatú információs táblarendszer kiépítésével. (LEADER intézkedés)
5. Hagyományőrző-, vallási-, kulturális tevékenységek, népi mesterségek ápolását, bemutatását szolgáló fejlesztések támogatása. (LEADER intézkedés)
6. Nonprofit szervezetek informatikai jellegű eszközfejlesztése. (LEADER intézkedés)

Idegenforgalmi és turisztikai tevékenység ösztönzése

1. Turisztikai tevékenységek ösztönzése (ÚMVP III. tengely)

Mikrovállalkozások létrehozása, fejlesztése, illetve önálló tevékenységet végző magánszemélyek működésének ösztönzése.

1. Mikrovállalkozások létrehozása, fejlesztése (ÚMVP III. tengely)
2. 5 fő, vagy az alatti foglalkoztatotti átlaglétszámmal működő helyi mikrovállalkozások gép, eszköz beszerzésének támogatása, műszaki színvonalának fejlesztése. (LEDAER intézkedés)
3. Helyi termék termékpálya kialakítását célzó fejlesztések támogatása, helyi termékek piacra jutásának segítése. (LEADER intézkedés)

### 4.2.2. 2007-2011 eredmények

|  |  |  |  |
| --- | --- | --- | --- |
| **Jogcím** | **Támogatott pályázatok száma (db)** | **Támogatás (Ft)** | **Megvalósult projekttípusok felsorolásszerűen** |
| Falufejlesztés 2008 | 3 | 58 074 108 | Polgármesteri hivatal akadálymentesíté-se, dísztér kialakítása, kultúrház felújítá-sa, játszótér kialakítása. |
| Falufejlesztés 2009 | 7 | 203 906 204 | Ravatalozó felújítása, játszóterek, parkok fejlesztése, járda felújítás, művelődési házak felújítása. |
| LEADER 2009 | 23 | 83 799 227 | Polgárőr eszközök beszerzése, háztáji kertek fejlesztése, sporttelep felújítás, rendezvények, turistaház fejlesztés, térfigyelő rendszer kialakítás, műv.ház belső felújítás, falusi szálláshelyek felújítása. |
| LEADER 2011 | 16 | 111 755 317 | Helyi termék termékpálya fejlesztés, egységes térségi közbiztonsági hálózat kialakítása, rendezvények. |
| Mikrovállalkozás 2008 | 2 | 44 868 000 | Szolgáltatások fejlesztése (mosoda, étterem) |
| Turizmus 2009 | 13 | 58 581 378 | Lovas turizmus, agro-turizmus fejlesztése, falusi szálláshelyek fejlesztése |
| Vidéki örökség 2008 | 1 | 32 937 860 | Barlangházak rekonstrukciója |
| **Össz** | **65** | **593 922 094** | **-** |

2. táblázat: támogatott projektadatok 2007-2011

Leader intézkedések terén a polgárőr szervezetek eszközbeszerzését a 2013-ban történt stratégia felülvizsgálat során sikeresnek ítéltük meg, mert hasznos és a tevékenység ellátásához nélkülözhetetlen eszközökhöz juttatta a polgárőr szervezeteket. Így minőségbeli változás állt elő a szolgáltatásaik terén, mellyel a lakosság biztonságérzete nőtt, a felderített bűncselekmények számával együtt. Ezt informatikai eszközbeszerzés formájában továbbvittük kiterjesztve a civil szervezetekre. A támogatott civilek komoly közösségi indikátori tevékenységet végeznek térségünkben. Ugyancsak sikerként könyveltük el és továbbvittük az egységes térségi közbiztonsági hálózat (kamerarendszer) kiépítésére irányuló intézkedést. Együttműködésen alapuló projekt, mely fenntartható, fejleszthető, bővíthető rendszer, 13 településen kiépült, további települések igényelték a kialakítását. Több esetben meghatározó bizonyítékként használta fel a rendőrség a felvételeket bűnesetek elkövetésekor, jelentősen hozzájárult a közbiztonsághoz. Szintén siker a hagyományőrző rendezvények támogatása, mely komoly közösségformáló , közösségépítő hatással bír amellett, hogy aktivizálja a vállalkozásokat is. Ezen intézkedés szintén továbbra is a stratégia része maradt. Sikeres a helyi termék termékpálya-kialakításának támogatása, mely helyben termelt alapanyagok feldolgozását , piacra jutását célozta. Az intézkedés hozzájárult a munkahelyek megtartásához. Fontos az önfoglalkoztatás szerepe itt. A további felhívások is fenntartható fejlesztéseket eredményeztek.

Nem volt sikeres viszont a családi napközi fejlesztése intézkedés, egyetlen pályázat sem érkezett, ezért a továbbiakban ezt az intézkedést elhagytuk. Ez a terület más, nemzeti forrásból támogatásra került későbbiekben. Nem tekinthető sikeresnek továbbá a mezőgazdasági alapismeretek oktatása hátrányos helyzetű emberek részére, bemutató kertek kialakításával- intézkedés sem, mert bár a projekt megvalósult, az esetek többségében az eredmény nem volt fenntartható. Viszont pl. Kerecsend Község Önkormányzata hasonló programmal támogatja ezen célt. Mindezekért ezt az intézkedést sem vittük tovább.

Az EMVA horizontális jogcímek felülről irányítottak voltak, azokra igazából a LEADER HACS nem tudott érdemben tartalmilag befolyást gyakorolni. Ettől függetlenül jelentős infrastruktúrális és eszközfejlesztések valósultak meg térségünkben azok által.

### 4.2.3. 2012-2013 eredmények

|  |  |  |  |
| --- | --- | --- | --- |
| **Jogcím** | **Támogatott pályázatok száma (db)** | **Támogatás (Ft)** | **Megvalósult projekttípusok felsorolásszerűen** |
| Falufejlesztés 2012 | 3 | 20 271 440 | Ravatalozók felújítása |
| Mikrovállalkozás 2012 | 9 | 178 557 808 | Szolgáltatásfejesztések ( hőköz-pont , irodaházak, karosszéria-műhely kialakítása stb) |
| Vidéki örökség 2012 | 9 | 82 463 413 | Templomok, emlékművek, történelmi tájképek felújítása, fejlesztése. |
| LEADER 2013 | 59 | 254 987 005 | Hagyományőrző terek kialakítása , egységes települési táblarendszer kialakítása, egységes térségi közbiztonsági hálózat kialakítása, hangos hírmondó rendszer kialakítása, helyi termék termékpályák kialakítása, szolgáltatásfejlesztések, civilek eszközbeszerzése,rendezvények. |
| Turizmus 2013 | 12 | 266 220 033 | Szálláshelyek és kapcsolódó szolgáltatások fejlesztése. |
| Össz | 92 | 802 499 699 | - |

3. táblázat Támogatott projektadatok 2002-2013

LEADER stratégiánk szempontjából sikeresnek ítéljük a 2013-mas intézkedéseinket, hisz újabb településen épült ki a térfigyelő rendszer, mely bekapcsolódott a hálózatba a közbiztonságot javítandó, a civil szervezetek IT eszközei nem csak segítik, de igazából megalapozzák közösségi tevékenységeiket, a mikrovállalkozóknak esélyt adtunk a fejlesztésre, mely munkahelyeket tartott meg, rendezvényeink amellett, hogy hagyományainkat ápolták komoly közösségi térként szolgáltak. Az egyik legsikeresebb intézkedésünk révén 13 településen egységes arculatú információs táblarendszer épült ki együttműködésben, mely a turisztikailag frekventált térségünknek arculatot hozott, de ami még elmondható, hogy a turisták a 21. századi IT világunkban is szívesebben tájékozódnak a tábláink által. A helyi termék termékpálya kialakítása intézkedés szintén sikeres volt, mert a pályázóink késztermék előállítását nagy mértékben segítette, a hozzáadott értéket növelte, így a piacra jutás lehetőségét sok esetben megalapozta és szintén hozzájárult munkahelyek megtartásához. Továbbvitelét azért nem tervezzük, mert a VP horizontális intézkedései és a GINOP intézkedései teret adnak ezen fejlesztéseknek.

Fentiek alapján folytatni szeretnénk többek között a civilek támogatását, a szolgáltató mikrovállalkozásaink fejlesztését és a hagyományos rendezvényeink támogatását is.

A HACS bár a stratégiáját maga alkotta meg és a pályázati közreműködésben részt vett az érdemi döntést nem maga hozta. Csupán a döntések előkészítésében játszott szerepet. Az Eger Vidék Kincsei Egyesület, mint LEADER HACS az IH együttműködés és az MVH delegálási szerződés szerint jól teljesített. Nem volt olyan momentum az előző ciklusban, mely kudarcként aposztrofálható. A III. tengely terén létrehozott Döntéshozó Bizottságunk, a IV. tengely terén létrehozott Helyi Bíráló Bizottságunk is helytállt mindennemű tiszteletdíjat nélkülözve. A HACS működési költségeit minimalizálva működött. Forrásaink hozzáférése sokszor nehézségbe ütközött, illetve előfinanszírozásunk is okozott/okoz nehézségeket. Bízunk benne, hogy hamarosan megoldódnak ezek a problémák és teljes egészében a munkánkra tudunk koncentrálni. Úgy gondoljuk közösségünk stabilan együtt tud és akar dolgozni a továbbiakban is.

## A HFS-t érintő tervezési előzmények, programok, szolgáltatások

### Külső koherencia, kiegészítő jelleg

#### Vidékfejlesztési program kapcsolódó horizontális intézkedései

* Nem mezőgazdasági tevékenységek elindítása (VP 6.2.1): Szükséges a mikrovállalkozások fejlesztése a térségben, az elvándorlás csökkentése, a tevékenységek diverzifikálásával a stabil gazdasági alapok megteremtése.
* Nem mezőgazdasági tevékenységek fejlesztése (VP 6.4.1) : Fontos a térség mezőgazdasági tevékenységet végző szereplők több lábon állása, de annak fenntarthatósága, erősítése szintúgy. A KKV-k növekedési potenciálját szükséges fejleszteni.
* Kis gazdasági szereplők együttműködései (VP 16.3.1) : A térségi tőkehiányos kis szereplők együtt gondolkodva érhetnek el stabil gazdasági pozíciót. Térségünk szereplőinek együttműködési hajlandósága lehetőséget ad erre. A HACS ösztönözni, generálni próbálja ezen projekteket.
* Szolidáris gazdálkodás együttműködései (VP 16.9.1) : A hátrányos helyzetű társadalmi rétegek aránya magas a lefedettségen, ezért a HFS priorizálja ezen csoportok támogatását.
* Kisméretű infrastruktúrák fejlesztése (VP 7.2.1): A helyi infrastruktúra fejlesztése a HFS szempontjából is fontos. Épített környezetünk fejlesztésére számos projektötlet érkezett (pl.: piacfejlesztés, településképet meghatározó épületek rekonstrukciója, szennyvízkezelési elképzelések)
* Alapvető szolgáltatások fejlesztése (VP 7.4.1) : A helyi szolgáltatásfejlesztés a térség élhetőbbé tételét szolgálja. Többek között csökkenthető az elvándorlás, munkahelyek jöhetnek létre általa, csökkenthető a környezeti terhelés is. Mindez a HFS –sel összhangban áll. Projektötletek érkeztek felénk ezen intézkedés kapcsán is (pl. közétkeztetés fejlesztése, útkarbantartás)
* Térségek közötti és nemzetközi együttműködések (VP 19.3.1): A HFS külön fejezetben (8.2) taglalja az együttműködési lehetőségeket térségen belül és kívül, ez az intézkedés így szerves része a HFS-nek.
* REL együttműködés (VP 16.4.1): A tőkehiányos, alacsony birtokméreten, vagy üzemmérettel gazdálkodó szereplők együtt érvényesülhetnek a piacon. Ez az intézkedés lehetőséget nyújt a kis szereplők ilyetén érvényesüléséhez, melyben a HACS generáló/koordináló szerepet is játszhat.
* Mezőgazdasági termékek feldolgozásának fejlesztése (VP 4.2.1): A helyi termékek alacsony hozzáadott értéke jellemző a térségünkön, az élelmiszeripari termékek minél magasabb feldolgozottsági szintje megalapozhatja a helyi gazdasági stabilitást.

#### 4.3.1.2. GINOP

- 1. prioritási tengely, 001 kód: A kis-és középvállalkozásokba–(kkv-k) való általános termelő beruházás . A HFS 1. intézkedése egészíti ki szolgáltatásfejlesztéssel mikrovállalkozások terén.

- 5. prioritási tengely, 103 kód: A fiataloknak fenntartható munkaerő-piaci integrációja, különösen azoké, akik nem vesznek részt a foglalkoztatásban, az oktatásban vagy a képzésben, ideértve a társadalmi kirekesztés kockázatának kitett és a marginális helyzetű közösségekből származó fiatalokat, többek között az ifjúsági garancia végrehajtása révén. A HFS animátor képzési intézkedése kapcsolódik, kiegészítő jellegű.

- 4. prioritási tengely, 010 kód: Megújuló energia: napenergia , 011 kód: Biomassza alapú energia ; 012 kód: Egyéb megújuló energia. Az 1. intézkedésünk preferálja a megújuló energia használatát mikrovállalkozások fejlesztéseinél.

- 6. prioritási tengely, 05 kód: Az információs és kommunikációs technológiákhoz való hozzáférés, a technológiák használatának és minőségének javítása. A HFS 4. intézkedése kompatibilis.

#### 4.3.1.3. EFOP

* Az egymást erősítő, elmaradottságot konzerváló területi folyamatok megtörése (EFOP 1.7): Térségünk népességének 15%-nál magasabb aránya él kedvezményezett településen. A HFS célja többek között a társadalmi/gazdasági leszakadás mérséklése, ebbe az irányba mutató folyamatok megállítása.

#### 4.3.1.4. A HFS tartalmát befolyásoló fejlesztési prioritások/beavatkozási területek/jelentős projektek

*A HFS fontosabb kapcsolódási pontjai Heves Megye ITP (2014-2020), és Heves Megye Területfejlesztési Programja (2014-2020) vonatkozásában:*

|  |  |  |  |  |
| --- | --- | --- | --- | --- |
| **Területfejlesztési**  **Program (2014-2020) prioritásai /intézkedés** | **Kapcsolódó**  **ITP célkitűzés** | **Kapcsolódó**  **TOP**  **intézkedés** | **EVK HFS specifikus cél** | **EVK Intézkedések** |
| 2.Prioritás: Helyi adottság-okra épülő,fenntartható turizmusfejlesztés | Versenyképes Heves megye (HMITP 1) | TOP 1.2  TOP 5.1 | Magasabb minőségű helyi szolgáltatások | Helyi mikrovállalko-zások szolgáltatás-fejlesztése |
| 5.Prioritás: Város-vidék kapcsolatok környezettu-datos fejlesztése/5.3. intézkedés: Fenntartható település- és térszerkezet | Élhető Heves me-gye (HMITP 2)Te-rületi egyenlőt-lenségek csökken-tése (HMITP 3) | TOP 2.1  TOP 4.3  TOP 5.2  TOP 5.3 | Gyarapodó funkciókat ellátó települések | Közösségi terek funkcionális kialakítá-sa, fejlesztése |
| 4.Prioritás: Értéktudatos és befogadó társadalom megteremtése / 4.4. intézkedés: A sport, a mozgás, mint az egész-séges élet nélkülözhetet-len alappillére | Élhető Heves megye (HMITP 2) | TOP 3.2 | Gyarapodó funkciókat ellátó települések | Sporttevékenység fejlesztése |
| 5.Prioritás: Város-vidék kapcsolatok  környezettudatos fejlesztése / 5.4. intézkedés: Infokommunikációs  fejlesztések | Élhető Heves megye (HMITP 2)  Területi egyenlőtlenségek csökkentése (HMITP 3) | TOP 2.1  TOP 4.3  TOP 5.2  TOP 5.3 | Gyarapodó funkciókat ellátó települések | Az információs és kommunikációs technológiákhoz való hozzáférés javítása |
| 4.Prioritás: Értéktudatos és befogadótársadalom megteremtése/4.3. intézkedés | Területi egyenlőtlenségek csökkentése (HMITP 3) | TOP 5.1  TOP 5.3 | Élénkülő közösségek, befogadó, kommunikatív , egészséges társadalom | Közösségfejlesztő animátor képzés |

4. táblázat HFS tartalmát befolyásoló TOP fejlesztési prioritások

*A HFS fontosabb kapcsolódási pontjai Eger Megyei Jogú Város Integrált Településfejlesztési Stratégiájához:*

* 2. akcióterület : Az egri vár és környezetének fejlesztése. A HFS 1, intézkedését érinti azáltal, hogy a turisztikai vendégforgalom várhatóan nő, így a térség szolgáltatásaira vonatkozóan nő a kereslet. Mindez vállalkozói aktivitást generál.
* 5. akcióterület: Az egri fürdőnegyed fejlesztése. A 2. akcióterülethez vonatkozó HFS kapcsolódás itt is fellelhető.

Hálózatos projektcsomagok:

* H1: Városi közlekedési és parkolási rendszer fejlesztése, korszerűsítése (Egri bekötőút – a 251. sz. főút Maklár‐Andornaktálya elkerülő szakasz - közvetlen gyorsforgalmi kapcsolat kiépítése az M3‐as autópályához, - Gyalogos és kerékpáros kapcsolatok kiépítése, fejlesztése) A HFS 2. és 5. intézkedésein belül a buszvárók, kerékpáros pihenőpontok kialakítása, felújítása kapcsolható.
* H9 : Az egri pincerendszer és pincesorok fejlesztése. Az idegenforgalom növekedése által az 1. intézkedésünk kapcsolódik a térségi szolgáltatási kereslet növekedése által.

Eger MJV fejlesztései között szerepel a kerékpárutak létrehozása, mely jelenleg ott tart, hogy a várost nagyrészt észak-dél irányban átszeli. Mindezek mellett további megyei fejlesztési tervek vannak ez irányban, mely érinti településeinket. A HACS a sporttevékenység fejlesztése intézkedés által kerékpáros pihenőpontok kialakítását is támogatja mindezek kiegészítésére .Ezen kívül a megyei úthálózat fejlesztése is komolyan érinti térségünket, melyre leginkább a tervezett Eger-M3 gyorsforgalmi út leendő megépítése a példa. Úthálózati fejlesztésekhez kapcsolódóan HACS-unk lehetőséget teremt buszvárók felújítására, létrehozására is.

Településeink esélyegyenlőségi tervei a HFS 5.1 pontjában taglaltak szerint szintén befolyásolják intézkedéseinket, illetve azok kiválasztási kritériumait.

Térségünket érinti a Bükki Nemzeti Park területe. A Parkkal felvettük a kapcsolatot. Jelenleg még nincs újabb fejlesztési tervük, de nyitottak az együttműködésre a továbbiakban.

#### 4.3.1.5. A HFS tartalmát befolyásoló, a térség gazdasági és környezeti fejlődését és a befogadást támogató programok, szolgáltatások

A HFS szempontjából fontos mindazon szervezetek tevékenysége, szolgáltatása, melyek a térség fejlődése érdekében aktívan tevékenykednek. Ezen szervezetek többsége LEADER csoportunk tagjai, így részt vesznek a tervezési folyamatban. Programok tekintetében a települési önkormányzatoknál beszélhetünk, mely leginkább területfejlesztésről szól, illetve a HFS tartalmazza, beépíti az esélyegyenlőségi programok tartalmát is. Ezen célkitűzéseket és megvalósítandó fejlesztéseket, elképzeléseket figyelembe veszi a HFS és épít rájuk. Térségünkben továbbá a civil tevékenység aktív. Jelentős turisztikai jellegű tevékenységet végez többek között a Gyógyvizek völgye TDM , mely 3 település tekintetében szolgáltatja információit, programcsomagjait a turisták számára. A szervezettel együttműködve a korábbi időszak tekintetében számos külföldi LEADER csoportot fogadtunk többek között Lengyelországból, Romániából, Litvániából, Moldovából, előadásokat tartottunk számukra és programokat szerveztünk nekik. Ezt a jó kapcsolatot és gyakorlatot szeretnénk továbbvinni, fenntartani. De régiónkon belüli LEADER HACS-okkal is voltak ilyen jellegű tevékenységeink. A TDM programcsomagjai és promóciós tevékenysége népszerűsíti 3 településünk értékeit, a szolgáltató mikrovállalkozásokat helyzetbe hozva, mely kapcsolódási pont az 1. intézkedésünkhöz. Hagyományőrző rendezvényeik pedig kapcsolódnak a 3. intézkedésünkhöz. E mellett további turisztikai és egyéb közösségi célú tevékenységet végző civilek is segítik a települések értékeinek bemutatását, a közösségek fejlesztését. Gazdasági , társadalmi, környezeti fejlesztéseket hajtanak végre, ezért fontos a HFS szempontjából is a működésük. Intézkedéseink kiegészítik, erősítik működésüket, szolgáltatásaikat.

A Bejárható Magyarország Program (BMP) érinti tervezési területünket. A gyalogos jármód 3 településünket de további jármódokhoz is kapcsolódunk várhatóan. A BMP kiváló lehetőséget teremt hazánk természeti- és kulturális értékeinek megismerésére, feltérképezésére. A keretprogram egy olyan aktív, szabadidős tevékenységrendszert foglal magába, amelynek elsődleges célja az emberek egészségi állapotának javítása, az egészséges életmódra nevelés, mely célt HFS-ünk is preferál, sőt intézkedési szinten támogat. Az akciótervben szerepel turistaút felmérése és fejlesztése, [turistajelzések](http://www.turistamagazin.hu/a-jelzesfestes-alapjai.html) felfestése, turistaházak újjáépítése, kerékpárutak kialakítása és karbantartása, valamint a hazai turizmushoz [kapcsolódó szolgáltatások fejlesztése](http://www.turistamagazin.hu/megujulo-termeszetjaro-kartya.html) is. Mindezekhez a fejlesztésekhez illeszkedik stratégiánk az 1. ,a 2. és az 5. intézkedésünk révén.

## SWOT

Tematikus SWOT elemzést készítettünk, mely hivatott a tényeket, a közösség véleményét , értékelését összekötni a fejlesztési szükségletekkel és lehetőségekkel a stratégia irányvonalának meghatározása céljából. Területek: társadalom, gazdaság, környezet.

### 4.4.1. Társadalom

|  |  |
| --- | --- |
| Erősségek | Gyengeségek |
| * a 60 év fölöttiek aránya alacsony a kedvez-ményezett településeken * aktív civil tevékenység önkormányzati együttműködéssel * a települési alapszolgáltatások jók * a megyeszékhely vonzáskörzete a térség * magas az óvodai férőhelyek száma * gazdag hagyományok, kultúra * hálózatosodott társadalom a kistérség és a HACS révén | * jelentős munkanélküliség * magas az ingázók aránya munkavállalók terén * magas az elvándorlási arány * magas a hátrányos helyzetű társadalmi rétegek aránya * alacsony a civil szervezetek száma, forrása és kapacitása * magas az érrendszeri, daganatos betegek aránya * alacsony infokommunikációs készség * magas a túlsúlyos gyermekek aránya * közösségi aktivitás hiánya |
| Lehetőségek | Veszélyek |
| használható tudást nyújtó képzések iránt nőnek az igények  * OP-ok pályázati lehetőségei által fiatalok helybentartása * Eger aktív civil életének együttműködése a térségi civil réteggel * egészségmegőrzésre, sportolási lehetőségekre irányulótársadalmi igények fokozódnak * nő az igény a hagyományőrző, kulturális tevékenységek iránt * magas társadalmi érdeklődés az IT iránt, települési szintű igény az elérhetőségre * hátrányos helyzetű rétegek felemelkedési igénye | - a társadalmi feszültségek nőnek, a leszakadó rétegek nagysága nő,  - szegregáció erősödik, mind a társadalomban, mind az ellátórendszereknél,  - a tudásátadás lehetősége korlátozottá válik  - a közösségi igények fölé nő a létbizonytalanság  - csökkenő bizalom a pályázati rendszer iránt  - nő a munkanélküliség  - Eger „elszívó” hatása a tudással bíró és tenni akaró társadalmi rétegeket tekintve  - az elöregedő társadalommal elvesznek a hagyományok  - romló egészségügyi helyzet |

### 4.4.2. Gazdaság

|  |  |
| --- | --- |
| Erősségek | Gyengeségek |
| * megyeszékhely vonzáskörzete a térség * a magánszemélyek vállalkozó kedvűek * jelentős a KKV-k száma * erős szőlészeti, borászati pozíció * jelentős idegenforgalom * magas a tevékenységek diverzifikációja * magas a turisztikai szálláshelyek száma * együttműködési hajlandóság | * forrás-, és tőkehiányos KKV-k * magas helyi iparűzési adók * a komplex szolgáltatást nyújtók alacsony száma   - alacsony a mezőgazdasági birtokméret,  - alacsony hozzáadott értékű termékek előállítása  - alacsony a szolgáltatások kínálata és száma  - alacsony növekedési potenciál a KKV-k terén |
| Lehetőségek | Veszélyek |
| - gyógyvíz adottságok - erős turisztikai frekventáltság  - energiaracionalizálás  - helyi termékek és szolgáltatások iránt nő a kereslet  - egri tőkeerős vállalkozások beszállítói igénye nő  - OP-ok pályázati lehetőségei által munkahely-megtartás, - teremtés | * a külső gazdasági feltételek romlanak, kevés tőke érkezik * a régión belüli, országos ill. az országhatáron túl fekvő versenytársak gyorsabb fejlődése * gazdasági recesszió következik be a térség gazdaságát meghatározó szektorokban * újabb gazdasági válság * mikrovállalkozások pályázati önerő hiánya |

### 4.4.3 Környezet

|  |  |
| --- | --- |
| Erősségek | Gyengeségek |
| * történelmi borvidék a térség * jó infrastruktúrális és építményi adottságok * magas erdősültség * magas a védett természeti és épített örökség * termálvíz kincs adott * jó felszíni víz adottságok | * kis birtokméret * terhelt környezeti állapot a mezőgazdaság terén * sok települési építmény/épület leromlott állapotú, funkció nélküli * több település képe rendezetlen * települési mellékúthálózat állapota * közlekedési infrastruktúra állapota * mezőgazdasági utak rendezetlenek * erdei utak, pihenők, parkolók hiánya, elhanyagoltsága * alacsony megújuló energia használat a mikrovállalkozások tevékenységei folytán |
| Lehetőségek | Veszélyek |
| társadalmi igény jelentkezik a rendezett életkörülményekrehelyi lakosság és az idegenforgalom szolgáltatásigénye nő  * leromlott, funkciót vesztett külső- és belső terek rendezésének önkormányzati igénye * vidéki örökségek, hagyományok megőrzésének társadalmi igénye * gazdák AKG programja * felszíni vizekhez kapcsolódó szolgáltatási igények (pl. horgászati igény) * természeti erőforrások megléte | * illegális szemétlerakás * beruházás előfinanszírozása ellehetetlenül * átmenő közlekedés és az idegenforgalom növekedésével a közlekedési káros-anyag kibocsátása nő * pályázati kizárások, nem kedvező kiválasztási kritériumok * ökoszisztémákba való illegális beavatkozások |

### 

### 4.4.4. SWOT mátrix

|  |  |  |
| --- | --- | --- |
| - | ***Belső erősségek*** | ***Belső gyengeségek*** |
| ***Külső lehetőségek*** | *Offenzív stratégiák*   * Hazai és nemzetközi együtt-működések ösztönzése | *Fejlesztő stratégiák*   * Mikrovállalkozások megerősítése * Civilek működésének javítása * Közösségi terek kialakítása |
| ***Külső veszélyek*** | *Védekező stratégiák*   * Hagyományok megtartása, továbbvitele * IT fejlesztés | *Elkerülő stratégiák*   * Egészségmegőrzés * Közösségek aktiválása |

Fejlesztő:

* Mikrovállalkozások megerősítése: Forrás-, és tőkehiányos mikrovállalkozásaink szolgáltatási színvonala és száma a kereslethez , a lehetőségekhez mérten alacsony,
* Alacsony a civil szervezeteink száma, forrása és kapacitása , viszont adott a lehetőség az egri civilekkel karöltve a térségben hasznos közösségi tevékenységek ellátására, ezáltal a közösségi fejlesztésekre.
* Sok települési építmény /épület elhanyagolt, funkció nélküli és a települések képe több esetben rendezetlen, a közösségi terek hiányoznak vagy nem rendezettek, viszont ennek orvoslására az erős önkormányzati szándék adott, illetve ez összhangban van a társadalmi igényekkel. Mindez a magas elvándorlási arányt csökkentheti.

Offenzív:

* A térségi szereplők együttműködési hajlandósága tapasztalataink szerint adott, ezt kihasználva az OP-ok lehetőségeit ki kell használni.

Védekező:

* A növekvő társadalmi feszültségeket csökkentenünk kell, az elöregedő társadalom miatti hagyományos értékek elvesztését, mint veszélyt el kell kerülnünk. A hálózatosodott társadalmi alapok és a gazdag térségi hagyományok adottak arra, hogy a közösségeket összekovácsoljuk, a hagyományokat ápoljuk.

Elkerülő:

* Magas az érrendszeri és daganatos betegek aránya, a túlsúlyos gyerekek aránya. A romló egészségügyi helyzet elkerülése érdekében egészségmegőrzést ösztönző stratégia tervezhető.

## Fejlesztési szükségletek azonosítása

|  |  |
| --- | --- |
| **Szükségletek** | **Indoklás** |
| 1. Helyi mikrovállalkozások szolgáltatásainak kereslethez mérten alacsony száma, minőségi hiányosságai. | A helyi mikrovállalkozások jelentős számú munkahelyet teremtenek, viszont tőkehiánnyal, illetve -legfőképp a szolgáltatási szektor- pályázati , így fejlesztési lehetőségek hiányával küzd. Az idegenforgalom növekedésével jelentősen nő a szolgáltatások iránti kereslet. |
| 1. Rendezetlen településkép , közösségi igényeket kiszolgáló terek funkcióinak hiánya, a közösségi aktivitás, társadalmi együttélés hiánya , egészséges életmód , sportolás feltételeinek hiánya. | Magas térségünkben az elvándorlási arány, ezen szükségletek kiszolgálásával mindez csökkenthető. E mellett egészséges, befogadó, együttműködő közösség alakulhat ki. |
| 1. Civilek tevékenységhez szükséges eszközök hiánya | A civilek fontos szerepet játszanak a közösségek fejlesztésében, hagyományőrzésben, közbiztonság megteremtésében, egyéb szolgáltatások közvetítésében, környezettudatosság kialakításában, stb. Mindezek nélkül nincs vidéki közösségi élet, ezért fontos ezen szervezetek támogatása. Térségünkben kevésnek mondható a civilek száma és sok a tőkehiányos szervezet. |
| 1. A hátrányos helyzetű társadalmi rétegek arányának csökkentése | Térségünkben jelentős a munkanélküliség, a mélyszegénység is jellemző 3 kedvezményezett településünkön. Szükséges az elmaradottságot generáló folyamatok megtörése. Szükség van olyan animátorok megjelenésére, akik esélyt adhatnak tevékenységük révén az integrációra azzal, hogy a társadalmi vérkeringésbe bevonják őket. Szükséges ezzel kapcsolatban az alacsony kommunikációs készségek fejlesztése is leginkább ezen társadalmi rétegek esetében. |
| 1. Társadalmi, illetve gazdasági szereplők együttműködési hajlandósága fellelhető, de hiányzik az igények összehangolásának koordinálása. | A vidéki szereplők hatékony, fenntartható működést, piaci pozíciót, stabil gazdálkodást együttműködve érhetnek el. Ezzel oldható a jelen lévő tőkehiány, illetve a fejlesztési lehetőségek adottá válhatnak. Koordináló szerepet tölthet be a későbbiakben a HACS és várhatóan a VP együttműködési felhívásai is meg fognak jelenni. |
| 1. IT rendszer hozzáférésének hiánya | Alacsony települési szinten az IT hozzáférés lehetősége, mely főként a hátrányos helyzetű embereket érinti. |

5. táblázat: Fejlesztési szükségletek azonosítása

# Horizontális célok

## 5.1. Esélyegyenlőség

Az Eger Vidék Kincsei Egyesület az esélyegyenlőség kapcsán megvizsgálta az illetékességi területét alkotó települések Helyi Esélyegyenlőségi Programjait, valamint egyeztető fórumot, megbeszélést tartott a SZETA vezetőjével, a településeken működő kisebbségi önkormányzatok, továbbá a kisebbségi civil szervezetek képviselőivel.

Az Esélyegyenlőségi Programok kapcsán általánosságban elmondható, hogy a települések hasonló problémákkal küzdenek a hátrányos helyzetben lévő csoportok esetében. A települések által elkészített és elfogadott programokban 5 csoport került megkülönböztetésre:

1.Romák és/vagy mélyszegénységben élők

2. Gyermekek

3. Idősek

4. Nők

5. Fogyatékkal élők

Megjegyzés: Ostoros település esetében nem került megjelölésre az 1. pontban szereplő csoport

A problémák beazonosítása, következtetések levonása után különböző intézkedéseket fogalmaztak meg az Önkormányzatok. Ezen intézkedések közül számos elképzelés már megvalósult (pl. hangos hírmondó rendszer, tájékoztató táblarendszer, rendezvénytér, épületek akadálymentesítése stb.), azonban a jövőre vonatkozóan számos probléma vár megoldásra a fentebb felsorolt célcsoportok esetében.

Az Eger Vidék Kincsei Egyesület a HFS elkészítésével és megvalósításával kíván közreműködni az intézkedések megvalósításában.

### 5.1.1. A romák és/vagy mélyszegénységben élők

kapcsán elmondható, hogy minden település esetében az alacsony iskolázottság valamint a tartós munkanélküliség jelenléte a jellemző. A közfoglalkoztatási program valamelyest segített a munkanélküliség arányának csökkentésében, de ezen foglalkoztatási forma egyáltalán nem oldja meg a problémát, hiszen határozott időtartamra szóló munkaviszonyok létesülnek. A HEP fejlesztési lehetőségei között minden esetben szerepel a munkahelyek teremtése, a felzárkóztató valamint szakképzések szervezése. Néhány település (Szarvaskő, Egerbakta) esetében megtalálható az intézkedések között az adományosztás, élelmiszersegély kiosztása valamint a prevenciós- és szűrővizsgálatok helyben történő megvalósítása is. A HFS előkészítése során a HACS kommunikált az érintett települések roma vezetőivel és a SZETA szervezettel. A megfogalmazódott igény többek között a közösségek mozgósításának hiányára mutatott rá.

### 5.1.2. Gyermekek

esetében a szabadidős programok (főleg a nyári szünetben), illetve a prevenciós és megelőző rendezvények megszervezése jelenik meg fejlesztési tevékenységként a települések esetében. A HFS tervezés során beazonosításra került a gyermekek egészségügyi helyzete, mely visszavezethető a táplálkozási problémák mellett sporttevékenység hiányára is.

### 5.1.3. Idősekkel

kapcsolatban általános probléma az 55 év felettiek munkaerő-piaci elhelyezkedésének nehézsége, a rendezvények, programok hiánya. A települések intézkedései között szerepelnek a képzési programok indítása (elsősorban informatikai oktatás), rendezvényterv készítése valamint szűrővizsgálatok rendszeres szervezése. Az IT képzésre, a rendezvényekre, közösségi terek létrehozására is fókuszál a HFS.

### 5.1.4. A nők

célcsoportja kapcsán a munkanélküliség jelenik meg problémaként az alacsony iskolai végzettség okán, valamint a kisgyermekes munkába visszatérni kívánó nők esetében. Megoldásként a felzárkóztató képzés valamint szakképzés, átképzés jelenik meg.

### 5.1.5. A fogyatékkal élők

esetében minden település vonatkozásában az akadálymentesítés jelenik meg. Intézkedésekben a középületek és szolgáltató helyek akadálymentes megközelítésének kialakítása fogalmazódik meg, a HFS tekintetében az intézkedések során ezt figyelembe vesszük.

A 105/2015.(IV.23.) Kormányrendelet alapján az Eger Vidék Kincsei Egyesület illetékességi területét alkotó települések közül 3 település (Egerbakta, Kerecsend, Verpelét) szerepel a kedvezményezett települések között.

***Egerbakta***

Romák és/vagy mélyszegénységben élők körében a legnagyobb probléma a munkanélküliség, az alacsony iskolázottság, a mindennapi megélhetési nehézségek leküzdése, a prevenciós programok és szűrőhelyek kevés száma. Az intézkedési területek között kiemelendő cél megkönnyíteni a mélyszegénységben élők (köztük romák) mindennapi megélhetési nehézségeit akár segélyosztás, szociális támogatás révén. A településen kevés a felnőttek részére szervezett felvilágosító program, szűrővizsgálatok. Szükséges prevenciós programok megszervezése (egészségmegőrzés, bűnmegelőzés, állásbörze stb.), valamint szűrőprogramok helyben történő megvalósítása is. Az alacsony iskolázottság miatt az elhelyezkedési esélyek alacsonyak ezen célcsoport tagjai számára, ezért fontos lenne helyben megszervezett és megtartott képzések indítása, valamint a gyermeket nevelő mélyszegénységben élő munkanélküli felnőttek közfoglalkoztatásba történő bevonása.

Gyermekek esetében megállapítást nyert, hogy a településen kevés a sportolási lehetőség, program a gyermekek részére. Az önkormányzat célja, hogy a gyermekek több sportolási tevékenységben vegyenek részt, egészségesebben éljenek, ne csellengjenek el, közösség jöjjön létre. Fontos intézkedés, hogy támogassák- amennyiben szükséges anyagilag is- a továbbtanulni szándékozó gyermekeket.

Nők esetében szintén a munkanélküliség jelenik meg fő problémaként, amelynek megoldása ebben az esetben is a felzárkóztató képzés, szakképzés megszervezése.

Idősekkel kapcsolatban fontos cél az idősek elmagányosodástól való megóvása, ezért szükséges több program szervezése számukra. További intézkedésként jelenik meg a segítségnyújtás biztosítása, a biztonságérzet kialakítása, időseket érő bűncselekmények megelőzése. Ezek megvalósításához felvilágosító programok megtartása szükséges.

Fogyatékkal élők esetében a közintézmények akadálymentesítése a legfontosabb intézkedés a HEP szerint, ehhez viszont pályázati forrás szükséges.

***Kerecsend***

Romák és/vagy mélyszegénységben élők esetében a legjelentősebb problémák: munkanélküliség, rossz vagyoni helyzet, rossz egészségi állapot, alacsony iskolai végzettség. Ezen problémák megoldása lehet a munkahelyteremtő vállalkozások támogatása, a szociális szövetkezet fejlesztése, közfoglalkoztatási program bővítése, egészségmegőrző programok szervezése.

Gyermekek esetében probléma a veszélyeztetettség, a telepszerű lakókörnyezet, kevés nyári program (étkeztetés), kevés sportolási és játék lehetőség, drog terjedése. Ezen problémák kiküszöbölése a nyári programok szervezésével, gyermekjóléti szolgálat bővítésével, drog prevenciós programok szervezésével érhető el.

Az idősek kevés figyelmet kapnak, információhiány jellemző (kevesen veszik igénybe a helyben elérhető szolgáltatásokat), rendezvények és programok kevés számban kerülnek megrendezésre számukra. Fontos egy olyan rendezvényterv összeállítása, amelynek célcsoportja az idősebb korosztály.

Kerecsenden magas a munkanélküli nők száma, az idősebb korosztály alacsony iskolai végzettséggel rendelkezik. A HEP alapján szükséges számukra foglalkoztatást segítő és képzési programok indítása.

Fogyatékkal élők esetében az akadálymentesítés folytatása jelenik meg az intézkedési tervben a célzott támogatási rendszer kialakítása és foglalkoztatási lehetőségek megteremtése mellett.

***Verpelét***

A romák és/vagy mélyszegénységben élőkkel kapcsolatban a beazonosított probléma az, hogy nincs munkalehetőség helyben. Ennek megoldása a munkahelyek teremtése. Verpelét esetében nem merült fel igény a HEP alapján a célcsoport számára indított képzésekkel kapcsolatban.

Sok gyermek részesül gyermekvédelmi támogatásban, mivel szüleik nem tudnak róluk gondoskodni, ezért fontos, hogy a szülők foglalkoztatását, elhelyezkedési esélyeit növeljék.

Verpelét elöregedő településnek tekinthető a lakosság életkor szerinti megoszlása alapján, ezért fontos az odafigyelés az idősekre.

A nők esélyegyenlőségét hivatott szolgálni az óvodai férőhelyek számának növelése, mivel a kevés férőhely miatt nem tudnak visszalépni a munkaerő-piacra.

A fogyatékkal élőkkel kapcsolatban legfontosabb intézkedés az intézmények akadálymentesítése.

Intézkedéseink monitoringja során a pályázati felhívásokban olyan elemek beépítése kell, hogy történjen, mely biztosíték arra vonatkozóan, hogy a megfogalmazott célt elérjük. Ilyenek a kiválasztási kritériumok, melynek nyomon követése a teljes projektbonyolítás során a HACS munkaszervezetének feladata.

## 5.2 Környezeti fenntarthatóság

A térségi társadalom és gazdaság nagymértékben függ a jó minőségű természeti és környezeti erőforrásoktól. A HFS oly módon ösztönzi a környezet védelmét, a természeti erőforrások használatát, hogy a megfogalmazott szükségletek, intézkedések terén a hatékony erőforrás gazdálkodást támogatja. Építési beruházások támogatása során a kiválasztási rendszerben preferálásra kerülnek a gazdaságos vízhasználatot és energiaracionalizálást beépítő fejlesztések, melyek monitoringa az egyes projektek dokumentált nyomon követésével zajlik a munkaszervezet által. A táji, természeti értékek megőrzését közparkok esetében kiírt feltételrendszerrel segítjük.

A klímaváltozás globális probléma, amelynek káros hatásai helyi szinten az üvegházhatású gázok kibocsátásának csökkentését szem előtt tartó fejlesztésekkel és e témájú szemléletformálással csökkenthetők. A megújuló energia felhasználását, az energetikai racionalizálást priorizáló fejlesztések a HFS részét képezik azáltal, hogy az intézkedések kiválasztási kritériumaiban előnyösebben pozícionálandók.

# 6. A HFS integrált és innovatív elemeinek bemutatása

## 6.1. A HFS tervezési folyamata, a szereplők bevonása

A LEADER HACS működése, alapelvei, az azokat meghatározó alapdokumentumai eleve garantálják az integrált megközelítést. A döntések meghozatalánál is fellelhető mindez, hisz döntéshozó szervezeti egységeinek szféránkénti előírásai biztosítják az ágazatközi megközelítést is. Minden döntéshozó egység helyi civilekből, vállalkozókból és költségvetési szervekből áll. Természetesen a jogszabályok szerinti összeférhetetlenségi szabályok szigorú betartása szükséges. A HFS 2 átfogó cél körül mozgósította, mozgósítja a közösséget, de épít az Operatív Programok és egyéb horitontális és térségi programok lehetőségeire, melyek a helyzetet, feltárt problémákat befolyásolni tudják. A hátrányos helyzetű társadalmi rétegeket esélyteremtést célzó intézkedésekkel kapcsolja a HFS a lehetőséget hordozó területekkel azáltal, hogy képzési, koordinálási, mozgósítási tevékenységeket teremt. A támogatási intézkedések összhangban vannak, ugyanazon célok irányába mutatnak, így integráltak a szereplők tevékenységei.

A Stratégia megalkotása során a lefedettség területén tevékenykedő szférákat bevontuk, melyek a vállalkozásokat, költségvetési szerveket, civileket, hátrányos helyzetű embereket, összességében a teljes társadalmat képviselték. Mindez alapjaiban segítette a további hálózatosodást, ágazatközi együttműködést, együtt gondolkodást.

## 6.2. Intézkedések megoldásai

1. *Helyi mikrovállalkozások szolgáltatásfejlesztése:* A több ágazatban tevékenykedő helyi szereplők tervezésbe való bevonása fogalmazta meg ezen intézkedésre az igényt. Innovatív vonatkozása abból is meghatározható, hogy jelen pályázati lehetőségeket figyelembe véve a működő helyi szolgáltatásokat végző vállalkozások pályázati lehetőségei hiányoznak más programokból, így versenyhátrányt szenvednének el más ágazatokkal szemben. Ez az intézkedés fehér foltot fed az esélyegyenlőség érdekében.
2. *Közösségi terek funkcionális kialakítása, fejlesztése:* Az intézkedés komplexitása újszerű. Nem korlátozza a lehetőségeket, inkább szélesíti azokat. Civileket és önkormányzatokat ösztökél együttműködésre.
3. *Az információs és kommunikációs technológiákhoz való hozzáférés javítása:*Szakoktató általi képzéssel párosuló települési szintű hálózati fejlesztés révén innovatív. Elsősorban hátrányos helyzetű emberek vérkeringésbe kapcsolását célozza.
4. *Közösségfejlesztő animátor képzés:*  A tervezés során bevonásra kerültek a hátrányos helyzetű társadalmi rétegek szervezetei a képviselőik által, melynek eredményeképp a szükséglet megfogalmazódott. Olyan hólabdahatást várunk, melynek eredményeképp a térségben élő hátrányos helyzetű emberek sokkal inkább hasznos tagjaivá válnak a közösségnek, a társadalomnak , mint az eddigiekben. Ezen társadalmi rétegek tagjai számára nyújtunk lehetőséget arra, hogy közülük kiemelkedő emberek olyan képesítést szerezzenek, mely által saját közösségük segítségére lehetnek, aktiválhatják, informálhatják, ösztönözhetik, kézen foghatják őket, megkereshetik számukra – velük – a visszautat a társadalomba.

# 7. A stratégia beavatkozási logikája

## 7.1 A stratégia jövőképe

A Helyi Fejlesztési Stratégia (HFS) megalkotásával egy olyan települési hálózat működtetése a cél, amely lehetőséget ad a helyi gazdaság fejlesztésére, hagyományaink ápolására, a helyben lévő humán-, természeti erőforrások kiaknázására, élhető, szerethető vidék megteremtésére.

2020-ra a helyi lakosok/szervezetek elvándorlása/kivonulása megáll, sőt a folyamat visszafordul, az identitásérzet erősödik, az integrált, helyi gazdasági és szolgáltatás jellegű fejlesztéseknek köszönhetően a gazdasági tér és településkép folyamatosan javul, a lakosok életminősége tovább fejlődik, a természeti-, a kulturális értékek hosszú távon fennmaradnak, a falusi turizmus hálózata a falusi szálláshelyek kialakulásával, szolgáltatások bővülésével megerősödik, a megújuló, költségracionalizáló alternatív energiaforrások használata egyre szélesebb körben terjed el, a stabilan működő mikrovállalkozások fejlődnek, számuk nő, a munkahelyek száma és minősége megfelelően fedi a keresletet. Civil tevékenységet folytató szervezetek száma nő, technikailag és anyagilag is megerősödve szolgálják a közösséget. Mindezt az erőforrások megőrzésével és arányos hosszú távú fejlesztésével és az esélyegyenlőség figyelembe vétele mellett érjük el.

## 7.2 A stratégia célhierarchiája

|  |  |  |  |  |
| --- | --- | --- | --- | --- |
| Jövőkép | | | | |
| Élhető vidék. | | | | |
|  | Átfogó cél(ok) | | | |
| 1. | Megfelelő vidéki életminőségi feltételek kialakítása, elvándorlás csökkentése, közösségépítés, esélyteremtés | | | |
| 2. | Versenyképes helyi gazdaság a munkahelyek számának megőrzésével, növelésével | | | |
|  | | Specifikus célok | Eredménymutatók megnevezése | Célértékek |
| 1. | | Magasabb minőségű helyi szolgáltatások | * megtartott és új munkahelyek száma | 20 db |
| 2. | | Gyarapodó funkciókat ellátó települések | * minimálisan évi 90 nap működést meghaladó funkciók száma * szabadtéri fejlesztéseket használók száma | 9 db  200 fő/fejlesztés |
| 3. | | Élénkülő közösségek, befogadó, kommunikatív, egészséges társadalom | * rendezvényeket látogatók száma * létrehozott sportolásra alkalmas terek esetén a helyi használók száma   - wifi használók száma  - tanfolyamot sikeresen abszolváltak száma;  - animátor szakképesítést szerzők száma | 150 fő/rendezvény  200 fő/fejlesztés  200 fő/ település  30 fő  10 fő |

6. táblázat: A stratégia célhierarchiája

|  |  |  |  |  |
| --- | --- | --- | --- | --- |
|  | Intézkedések (beavatkozási területek) | Melyik specifikus cél(ok)hoz járul hozzá[[1]](#footnote-1) | | |
| 1. | 2. | 3. |
| 1. | Helyi mikrovállalkozások szolgáltatásfejlesztése | x |  |  |
| 2. | Közösségi terek funkcionális kialakítása, fejlesztése |  | x |  |
| 3. | Hagyományőrző rendezvények támogatása |  |  | x |
| 4. | Az információs és kommunikációs technológiákhoz való hozzáférés javítása |  | x | x |
| 5. | Sporttevékenység fejlesztése |  | x | x |
| 6. | Civil szervezetek eszközbeszerzése |  |  | x |
| 7. | Közösségfejlesztő animátor képzés |  |  | x |

7. táblázat: Intézkedések (beavatkozási területek)

A helyzetelemzésből, SWOT-ból, szükségletek meghatározásából a következő indokolja fenti célok választását:

A vidéki lét minőségi életfeltételeinek megteremtése nélkül nő az elvándorlás. Senki nem szeretne olyan környezetben élni, ahol nincs lehetőség és tér a közösségi élet gyakorlására, ahol rendezetlen a környezet, leromlott állapotú az infrastruktúra, vagy ahol nincs megteremtve az egészséges életmód gyakorlásának lehetősége, vagy nem lehet elérni ma már mindennapi életünkhöz tartozó kommunikációs csatornákat. Mindezek a hiányosságok jelentkeznek településeinken.

E mellett a hátrányos helyzetű embereknek esélyt kell teremteni az integrációra annak érdekében, hogy hasznos tagjai lehessenek a közösségnek. Annak a közösségnek, melynek megvannak a gyökerei, hagyományai és önszerveződő képességgel rendelkezik.

Viszont a hagyományok ápolását szintén támogatni szükséges. A hagyományőrző rendezvények elsődlegesen az identitástudat erősítői, mely nélkül nincs közösség és nincs vidéki élet.

A civil szervezeteink hasznos és sokrétű közösséget szolgáló tevékenységet látnak el például a falufejlesztés, turizmus, közbiztonság, kultúra , hagyományápolás stb területein. De forráshiánnyal küszködnek, ennek orvoslása fontos a közösségi aktivitás növekedése, a közösségápolás szempontjából.

A helyi mikrovállalkozások munkahelyteremtő képessége nem kérdés, annak megtartása, növelése szükséges. A tőkehiány viszont fennáll, illetve a térség idegenforgalmának növekedésével a minőségi szolgáltatási igények egyre erősödnek. A szolgáltatók fejlesztését nem preferálják az Operatív Programok intézkedései, ezért kötelességünk ezt a „fehér foltot” lefedni, így az esélyegyenlőséget is megteremteni.

# 8. Cselekvési terv

## 8.1 Az intézkedések leírása

|  |  |  |  |  |  |
| --- | --- | --- | --- | --- | --- |
| 1. | Intézkedés ssz., megnevezése | 1. **Helyi mikrovállalkozások szolgáltatásfejlesztése** | | | |
| 2. | Speciális cél | Magasabb minőségű helyi szolgáltatások | | | |
| 3. | Indoklás, alátámasztás | A SWOT analízis valamint a helyzetfeltárás alapján – többek között - a szolgáltatásokat végző mikrovállalkozások fejlesztésére, megerősítésére, munkahelymegtartására , energiahatékonyság növelésre, versenyképesség fejlesztésére van szükség. A projekteken keresztül a helyi gazdaság további szereplőit is célozzuk, mely által a szolgáltatásokat igénybe vevő termékeket előállító gazdasági szereplőket is aktiválhatjuk. Ezáltal az intézkedés a helyi gazdaság megerősítését szolgálja. | | | |
| 4. | A támogatható tevékenység területek meghatározása | Olyan szolgáltatást végző mikrovállalkozások fejlesztése, melyek versenyhátrányba kerültek azáltal, hogy nincs horizontális pályázati lehetőségük. Az alábbi tevékenységek abban az esetben támogathatók, ha a pályázó nem minősül mezőgazdasági termelőnek és a támogatandó tevékenység sem mezőgazdasági jellegű.  Tevékenységek:   * új eszköz, gép beszerzése * építés, felújítás, infrastruktúra * Információs technológia-fejlesztés (új informatikai eszközök , szoftverek beszerzése) * Online megjelenés: domain név regisztráció és hozzá tartozó webtárhely, honlapkészítés * energiahatékonyságot célzó beruházások * egyéb költségek (előkészítés, projektmenedzselés) | | | |
| 5. | Kiegészítő jelleg, lehatárolás | a.) lehatárolás | VP: Működő , nem agrár tevékenységet végző mikrovállalkozások szolgáltatás fejlesztése nem jelenik meg a felhívásokban lehetőségként. Ezáltal kiegészítő intézkedésként is aposztrofálható a vidéki térségek fejlesztésén belül. GINOP : Termék előállítási tevékenységhez kötött fejlesztések valósulhatnak meg. Itt is kiegészítő intézkedésként értelmezhető. TOP: nem jelenik meg hasonló intézkedés. EFOP: nem jelenik meg hasonló intézkedés. A HFS az intézkedés által un. „fehér foltot” fed, megteremti azok számára a fejlesztési lehetőséget, akik egyéb programból nem részesülnének támogatásból. Esélyegyenlőséget is teremt tehát a HFS ezáltal. | | |
| b.) hozzáadott érték | Helyi közösségi tervezés, szükséglet meghatározás. | | |
| Összefoglalva: | Az Eger Vidék Kincsei HACS működő, szolgáltatásokat nyújtó, nem agrár tevékenységet végző helyi mikrovállalkozásokat támogat az intézkedésével, mely által munkahelyek megőrzését, a helyi gazdaság megerősítését és az energia felhasználás racionalizálását is célozza. | | |
| 6. | A jogosultak köre | A HACS területén székhellyel, vagy telephellyel rendelkező , lezárt üzleti évvel bíró olyan működő mikrovállalkozások, melyek nem minősülnek mezőgazdasági termelőnek és árbevételük több, mint 50%-a olyan szolgáltatásból származik, mely nem agrár jellegű. | | | |
| 7. | A kiválasztási kritériumok, alapelvek | *Jogosultsági kritériumok:*   * legalább 1 fő alkalmazott megléte, vagy annak vállalása az üzemeltetési időszak alatt (önfoglalkoztatás illetve részmunkaidős foglalkoztatás is elfogadható) * 1 teljes lezárt üzleti év megléte   *Kiválasztási kritériumok:*   * a meglévő(k) mellett új szolgáltatás(ok) bevezetése * regisztrált munkanélküli alkalmazásának vállalása * a projekt kapcsolódik már korábban megvalósult fejlesztéshez * energiahatékonyság növelése, vagy megújuló energia használata * fejlesztéshez kapcsolódó releváns végzettség * falusi szálláshely fejlesztés esetén „4 napraforgós” minőség megléte, vállalása * panzió fejlesztése esetében I. osztályú minősítés megléte, vállalása * motel fejlesztése esetében: 3 csillagos minősítés megléte, vállalása * női alkalmazottak száma * 50 év feletti életkorú alkalmazottak száma * akadálymentesítés kialakítása * innovatív fejlesztés * együttműködésben történő projekt megvalósítás | | | |
| 8. | Tervezett forrás | 1. intézkedésre allokált forrás | | | 170 850 000 Ft |
| b. a támogatás aránya | | | 50%  A 105/2015. (IV.23.) Korm. rendelet által besorolt településen 60 % |
| c. a projektméret korlátai; | | | 200. 000 Ft – 10.000.000 Ft |
| d. a támogatás módja | | | hagyományos |
| 9. | A megvalósítás tervezett időintervalluma | 2016.10 – 2018.10 | | | |
| 10 | Kimeneti indikátorok | a. A támogatott projektek száma (db) | | 25 | |
| b. A támogatott kedvez-ményezettek száma típus alapján megbontva (db) | | - mikrovállalkozás: 25 | |

|  |  |  |  |  |
| --- | --- | --- | --- | --- |
| 1. | Intézkedés ssz., megnevezése | 1. **Közösségi terek funkcionális kialakítása, fejlesztése** | | |
| 2. | Speciális célok | Gyarapodó funkciókat ellátó települések | | |
| 3. | Indoklás, alátámasztás | A helyzetelemzés, a projektgyűjtéseink, az előző időszak vidéki örökségeink megőrzése és falumegújítás pályázati lehetőségek terén mutatott kérelmezői aktivitás, a swot analízis mind azt támasztják alá, hogy továbbra is nagy az igény és szükség van az önkormányzati alapfeladattal nem érintett épületek felújítására, azok funkciókkal való ellátására. Szükségesek a meglévő autóbuszvárók rendbetétele, igény van olyan parkok, terek kialakítására, amely minden korosztály számára kínál kulturált szabadidős lehetőségeket. Mindezek hiányában a fiatalok és a középkorúak is nagyobb valószínűséggel hagyják el a települést, a vidéket. | | |
| 4. | A támogatható tevékenység területek meghatározása | Tájházak, skanzenek, hagyományos tevékenységek bemutatótereinek helyet adó és egyéb közösségi funkciót betöltő épületek belső felújítása, funkcionális kialakítása; szabadtéri rendezvényterek, parkok fejlesztése; buszváró építmények fejlesztése. Nem támogatható többfunkciós közösségi tér/szolgáltató központ létrehozása, fejlesztése , illetve önkormányzati alapfunkciókat ellátó épületek fejlesztése.  Tevékenységek:   * építés, felújítás, infrastruktúra * új eszközök beszerzése * használati- és látvány térelemek felújítása, beszerzése , telepítése * zöldfelület fejlesztése (gyep, fás- és lágyszárúak szaporító anyag beszerzése, telepítése, öntözési és egyéb infrastruktúra kialakítása) * egyéb költségek (előkészítés, projektmenedzselés) | | |
| 5. | Kiegészítő jelleg, lehatárolás | a. lehatárolás | | VP - Alapvető szolgáltatások fejlesztése 7.4.1, Kisméretű infrastruktúrafejlesztés 7.2.1 : Belső felújításokat nem tartalmaz, a többfunkciós közösségi tér fejlesztése pedig itt kizárt. EFOP programban ilyen jellegű fejlesztések nem jelennek meg, a GINOP elsősorban vállalkozásokat támogat. TOP: alapszolgáltatásokat, komplex programokat támogat költségvetési szervek esetében, melynek kiegészítésére megfelel az intézkedés. |
| b. hozzáadott érték | | Helyi közösségi tervezés, szükséglet meghatározás, komplex lehetőség. |
| Összefoglalva: | | Élhetőbb települések kialakítása a cél annak érdekében, hogy az elvándorlást mérsékeljük, a közösséget fejlesszük, helyi értékeket őrizzük. Ennek érdekében lehetőséget teremtünk tájházak, skanzenek, hagyományos tevékenységek bemutatótereinek kialakítására, szabadtéri rendezvényterek, parkok , buszváró építmények fejlesztésére. |
| 6. | A jogosultak köre | A HACS területén székhellyel, vagy telephellyel rendelkező önkormányzatok, önkormányzati társulások, nemzetiségi önkormányzatok, civil szervezetek | | |
| 7. | A kiválasztási kritériumok, alapelvek | *Jogosultsági kritériumok:*   * reális fenntarthatósági terv benyújtása   *Kiválasztási kritériumok:*   * megújuló energia használata, * helyi vállalkozók bevonása a fejlesztések kivitelezésébe (előszerződés) * környezetkímélő alapanyagok, technikák, technológiák, eszközök alkalmazása. * kedvezményezett településen történik a fejlesztés (105/2015. (IV.23.) Korm. rendelet ) * védett ingatlanok fejlesztése (országos, vagy helyi védettség) * 1000 fő alatti települési lakosságszám * akadálymentesítés kialakítása * munkavállalói létszám bővítése * együttműködésben megvalósított projekt * Innovatív fejlesztés | | |
| 8. | Tervezett forrás | a. az adott beavatkozási területre/intézkedésre allokált forrás (összes közpénz: EU és nemzeti tárfinanszírozás) nagysága | | 112 850 000 Ft |
| b. a támogatás aránya | | 75 %  A 105/2015. (IV.23.) Korm. rendelet által besorolt településen 85% |
| c. a projektméret korlátai (bruttó) | | 200 000 Ft-13 000 000 Ft |
| d. a támogatás módját (hagyományos vagy egyszerűsített költségelszámolás) | | hagyományos |
| 9. | A megvalósítás tervezett időintervalluma | 2016.10 – 2018.10 | | |
| 10 | Kimeneti indikátorok | a. A támogatott projektek száma (db) | 14 | |
| b. A támogatott kedvezményezettek száma típus alapján megbontva (vállalkozás, önkormányzat, civil szervezet) (db) | önkormányzat, önkormányzati társulás, nemzetiségi önkormányzat: 10  civil szervezet: 4 | |

|  |  |  |  |  |
| --- | --- | --- | --- | --- |
| 1. | Intézkedés ssz., megnevezése | 1. **Hagyományőrző rendezvények támogatása** | | |
| 2. | Speciális célok | Élénkülő közösségek, befogadó, kommunikatív, egészséges társadalom | | |
| 3. | Indoklás, alátámasztás | A helyzetelemzés, a projektgyűjtéseink, az előző időszak LEADER pályázati lehetőségek terén mutatott kérelmezői aktivitás, a swot analízis mind azt támasztják alá, hogy továbbra is nagy az igény és szükség van a közösségi élet aktiválására, melyet szolgálnak a hagyományokat őrző, közösségépítő rendezvények. Mindezek hiányában a fiatalok nagyobb valószínűséggel hagyják el a települést, a vidéket. | | |
| 4. | A támogatható tevékenység területek meghatározása | Hagyományőrző, közösségépítő rendezvények támogatása .  Tevékenységek:   * rendezvények szervezésének, kiadásainak támogatása * egyéb költségek (előkészítés, menedzselés) | | |
| 5. | Kiegészítő jelleg, lehatárolás | a. lehatárolás | | A VP és más OP-ok intézkedései nem tartalmaznak ilyen jellegű támogatást. |
| b. hozzáadott érték | | Helyi közösségi tervezés, szükséglet meghatározás. |
| Összefoglalva: | | Élhetőbb települések kialakítása a cél annak érdekében, hogy az elvándorlást mérsékeljük, a közösséget fejlesszük, helyi értékeket őrizzük. Ennek érdekében lehetőséget teremtünk helyi rendezvények szervezésére. |
| 6. | A jogosultak köre | A HACS területén székhellyel, vagy telephellyel rendelkező önkormányzatok, önkormányzati társulások, nemzetiségi önkormányzatok, civil szervezetek. | | |
| 7. | A kiválasztási kritériumok, alapelvek | *Jogosultsági kritériumok:* Kizárólag olyan rendezvények támogathatók, melyek a résztvevők számára belépődíjjal nem járnak, illetve a programok legalább 40%-a helyi hagyományőrző jellegű. Nem támogatható építési, gép és eszközbeszerzési tevékenység.  *Kiválasztási kritériumok:*   * kedvezményezett településen történik a fejlesztés (105/2015. (IV.23.) Korm. rendelet ) * hagyományteremtő kezdeményezés * települési lakosságszám 1000 fő alatt * helyi termékekre alapuló rendezvény * gyermekeket célzó programok száma * hátrányos helyzetű helyi gyermekek étkeztetésének vállalása * akadálymentes megközelíthetőség * együttműködésben megvalósított projekt | | |
| 8. | Tervezett forrás | a. az adott beavatkozási területre/intézkedésre allokált forrás (összes közpénz: EU és nemzeti tárfinanszírozás) nagysága | | 8 000 000 Ft |
| b. a támogatás aránya | | 75 %  A 105/2015. (IV.23.) Korm. rendelet által besorolt településen 85% |
| c. a projektméret korlátai (bruttó) | | 200 000 Ft- 2 500 000 Ft |
| d. a támogatás módját (hagyományos vagy egyszerűsített költségelszámolás) | | hagyományos |
| 9. | A megvalósítás tervezett időintervalluma | 2017.04 – 2018.10 | | |
| 10 | Kimeneti indikátorok | a. A támogatott projektek száma (db) | 5 | |
| b. A támogatott kedvezményezettek száma típus alapján megbontva (vállalkozás, önkormányzat, civil szervezet) (db) | önkormányzat, önkormányzati társulás, nemzetiségi önkormányzat: 4  civil szervezet: 1 | |

|  |  |  |  |
| --- | --- | --- | --- |
| 1. | Intézkedés sorszáma, megnevezése | 1. **Az információs és kommunikációs technológiákhoz való hozzáférés javítása** | |
| 2. | Speciális célok | Élénkülő közösségek, befogadó, kommunikatív, egészséges társadalom | |
| 3. | Indoklás, alátámasztás | A helyzetelemzés, a projektgyűjtéseink,swot analízis alapján akkor élhető – többek között - egy település minden korosztály számára, ha megfelelő a kommunikációs lehetőség ( mely mellé a hátrányos helyzetű lakosok számára alapvető képzésnek is társulnia kell). Mindennek hiányában –mely jelenleg fennáll - a lakosok nagyobb valószínűséggel hagyják el a települést, a vidéket. | |
| 4. | A támogatható tevékenység területek meghatározása | Települési Wifi pontok kialakítása és működtetése IT tanfolyammal kapcsolva. A tanfolyamot kizárólag szakképesítéssel rendelkező oktató végezheti . A résztvevők hátrányos helyzetű lakosok lehetnek.  Tevékenységek:   * új eszközök beszerzése ,telepítése * internet előfizetés * képzés (1x-i max 30 órás tanfolyam a projekt végén, mely szakképesítést nem ad) – önállóan nem támogatható | |
| 5. | Kiegészítő jelleg, lehatárolás | a. lehatárolás | A VP nem tartalmaz ilyen jellegű intézkedést, illetve a többi OP sem. |
| b. hozzáadott érték | Kötelezően kapcsolt projektzáró tanfolyam. Helyi közösségi tervezés, szükséglet meghatározás. |
| Összefoglalva: | Élhető vidék kialakítása a cél annak érdekében, hogy az elvándorlást mérsékeljük, a közösséget fejlesszük. Ennek érdekében lehetőséget teremtünk a kommunikációs technológiákhoz való hozzáférésre, a hátrányos helyzetű emberek képzésére, információval való ellátására. |
| 6. | A jogosultak köre | A HACS területén székhellyel, vagy telephellyel rendelkező önkormányzatok, önkormányzati társulások, nemzetiségi önkormányzatok, civil szervezetek. | |
| 7. | A kiválasztási kritériumok, alapelvek | *Jogosultsági kritériumok:*   * reális fenntarthatósági terv benyújtása * A wifi hálózat kiépítése mellett kötelező IT tanfolyam lebonyolítása   *Kiválasztási kritériumok:*   * kedvezményezett településen történik a fejlesztés (105/2015. (IV.23.) Korm. rendelet ) * települési lakosságszám 1000 fő alatti * együttműködésben megvalósított projekt * Innovatív fejlesztés   Tanfolyamon résztvevő   * nők száma * gyermekek száma * 60 év fölöttiek száma | |
| 8. | Tervezett forrás | a. az adott beavatkozási területre/intézkedésre allokált forrás (összes közpénz: EU és nemzeti tárfinanszírozás) nagysága | 13 000 000 Ft |
| b. a támogatás aránya | 75 %  A 105/2015. (IV.23.) Korm. rendelet által besorolt településen 85% |
| c. a projektméret korlátai (bruttó) | 200 000 Ft-6 500 000 Ft |
| d. a támogatás módját (hagyományos vagy egyszerűsített költségelszámolás) | hagyományos |
| 9. | A megvalósítás tervezett időintervalluma | 2016.10 – 2018.10 | |
| 10 | Kimeneti indikátorok | a. A támogatott projektek száma (db) | 4 |
| b. A támogatott kedvezményezettek száma típus alapján megbontva (vállalkozás, önkormányzat, civil szervezet) (db) | önkormányzat, önkormányzati társulás, nemzetiségi önkormányzat: 3  civil szervezet: 1 |

|  |  |  |  |  |
| --- | --- | --- | --- | --- |
| 1. | Intézkedés ssz., megnevezése | 1. **Sporttevékenység fejlesztése** | | |
| 2. | Speciális célok | Élénkülő közösségek, befogadó, kommunikatív, egészséges társadalom | | |
| 3. | Indoklás, alátámasztás | A helyzetelemzés, a projektgyűjtéseink a swot analízis mind azt támasztják alá, hogy nagy a társadalmi igény és szükségszerűség az egészséges életmód gyakorlására , melyhez nélkülözhetetlen a mindenki számára elérhető sportolási lehetőség kialakítása, sporttevékenységek támogatása. | | |
| 4. | A támogatható tevékenység területek meghatározása | Zárt- és/vagy szabadtéri fitnesz tér létrehozása, kerékpáros pihenőpontok kialakítása .  Tevékenységek:   * infrastruktúrális és ingatlan fejlesztés * új eszközök, használati térelemek beszerzése , telepítése * zöldfelület fejlesztése (gyep, fás szárúak szaporító anyag beszerzése, telepítése szabadtéri fejlesztés esetén) * egyéb költségek (előkészítés, menedzselés) | | |
| 5. | Kiegészítő jelleg, lehatárolás | a. lehatárolás | | A VP és a további OP-ok nem tartalmaznak ilyen konkrét intézkedést. |
| b. hozzáadott érték | | Helyi közösségi tervezés, szükséglet meghatározás. |
| Összefoglalva: | | Élhetőbb települések kialakítása a cél annak érdekében, hogy az elvándorlást mérsékeljük, a közösséget fejlesszük. Ennek érdekében lehetőséget teremtünk a szabadidő hasznos eltöltése, az egészséges életmódra ösztönzés érdekében zárt- és/vagy szabadtéri fitnesz terek létrehozására. |
| 6. | A jogosultak köre | A HACS területén székhellyel, vagy telephellyel rendelkező önkormányzatok, önkormányzati társulások, nemzetiségi önkormányzatok, civil szervezetek. | | |
| 7. | A kiválasztási kritériumok, alapelvek | *Jogosultsági kritériumok:*   * reális fenntarthatósági terv   *Kiválasztási kritériumok:*   * megújuló energia használata, * helyi vállalkozók bevonása a fejlesztések kivitelezésében, * környezetkímélő alapanyagok, technikák, technológiák, eszközök alkalmazása. * kedvezményezett településen történik a fejlesztés (105/2015. (IV.23.) Korm. rendelet ) * együttműködésben megvalósított projekt * innovatív fejlesztés | | |
| 8. | Tervezett forrás | a. az adott beavatkozási területre/intézkedésre allokált forrás (összes közpénz: EU és nemzeti tárfinanszírozás) nagysága | | 31 000 000 Ft |
| b. a támogatás aránya | | 75 %  A 105/2015. (IV.23.) Korm. rendelet által besorolt településen 85% |
| c. a projektméret korlátai (bruttó) | | 200 000 Ft-12 000 000 Ft |
| d. a támogatás módját (hagyományos vagy egyszerűsített költségelszámolás) | | hagyományos |
| 9. | A megvalósítás tervezett időintervalluma | 2016.10 – 2018.10 | | |
| 10 | Kimeneti indikátorok | a. A támogatott projektek száma (db) | 6 | |
| b. A támogatott kedvezményezettek száma típus alapján megbontva (vállalkozás, önkormányzat, civil szervezet) (db) | önkormányzat, önkormányzati társulás, nemzetiségi önkormányzat: 5  civil szervezet: 1 | |

|  |  |  |  |  |
| --- | --- | --- | --- | --- |
| 1. | Intézkedés sorszáma , megnevezése | 1. **Civil szervezetek eszközfejlesztése** | | |
| 2. | Speciális cél | Élénkülő közösségek, befogadó, kommunikatív, egészséges társadalom | | |
| 3. | Indoklás, alátámasztás | A civil szervezetek tőkehiányosak. Ennek ellenére fontos szerepet játszanak a közösségek fejlesztésében, hagyományok őrzésében, értékek teremtésében, környezettudatosság kialakításában. Adott intézkedés célja a civilek munkájának segítése. | | |
| 4. | A támogatható tevékenység területek meghatározása | * cél szerinti tevékenységi körhöz kapcsolódó új eszközök beszerzése. | | |
| 5. | Kiegészítő jelleg, lehatárolás | a. lehatárolás | | Nincs hasonló intézkedés ilyen projektmérettel. |
| 1. hozzáadott érték | | Helyi civilek projektötletei alapján összeállított intézkedés. |
| Összefoglalva: | | A civil szervezetek támogatása szükséges , mert a közösségépítésben, értékeinek megőrzésében, kulturális életünk indikálásában jelentős szereppel bírnak. Kis értékű eszközbeszerzést biztosítunk . |
| 6. | A jogosultak köre | A HACS területén székhellyel, vagy telephellyel rendelkező civil szervezetek | | |
| 7. | A kiválasztási kritériumok, alapelvek | *Jogosultsági kritériumok:*   * reális szakmai terv megléte * minimum 1 lezárt év megléte (pénzügyi beszámoló)   *Kiválasztási kritériumok:*   * aktív működés éveinek száma * hátrányos helyzetű társadalmi rétegeket segítő cél szerinti tevékenység * környezetvédelmi jellegű cél szerinti tevékenység * hagyományőrző jellegű cél szerinti tevékenység | | |
| 8. | Tervezett forrás | a. az adott beavatkozási területre/intézkedésre allokált forrás (összes közpénz: EU és nemzeti tárfinanszírozás) nagyságát, | | 4 000 000 Ft |
| b. a támogatás arányát; | | 75 %  A 105/2015. (IV.23.) Korm. rendelet által besorolt településen 85% |
| c. a projektméret korlátait; | | 20 000 Ft – 400 000 Ft – ig |
| d. a támogatás módját (hagyományos vagy egyszerűsített költségelszámolás) | | hagyományos |
| 9. | A megvalósítás tervezett időintervalluma | 2017.04 – 2018.10 | | |
| 10 | Kimeneti indikátorok | a. A támogatott projektek száma (db) | 15 db | |
| b. A támogatott kedvezményezettek száma típus alapján megbontva | civil szervezet: 15 db | |

|  |  |  |  |  |
| --- | --- | --- | --- | --- |
| 1. | Intézkedés ssz., megnevezése | 1. **Közösségfejlesztő animátor képzés** | | |
| 2. | Speciális cél | Élénkülő közösségek, befogadó, kommunikatív, egészséges társadalom | | |
| 3. | Indoklás, alátámasztás | Az Eger Vidék Kincsei HACS lefedettségén a helyzetelemzés alapján jelentős a munkanélküliség, a mélyszegénység, melynek egyik alapvető oka az alulképzettség mellett az információáramlás hiánya, illetve olyan közösségfejlesztő humán erőforrás hiánya, mely megszervezi, mozgatja a helyi társadalmi rétegeket. Különösen igaz ez a 105/2015. (IV.23.) Korm. rendelet szerinti kedvezményezett településeink területén (Verpelét, Kerecsend, Egerbakta) . Szükség van olyan animátorok megjelenésére, mely esélyt ad a hátrányos helyzetű embereknek a tisztességes munkából való megélhetésre. Feladatuk a helyi társadalom mozgósításának, működésbe hozásának segítése. | | |
| 4. | A támogatható tevékenység területek meghatározása | Korszerű, használható tudást nyújtó képzés megvalósítása, mely közvetve segít a rászorulóknak a munka világába való visszatérésben, a hátrányos helyzetű közösségek fejlesztésében, információ- és tudásátadásban. OKJ szint.  Tevékenységek:  Közösségfejlesztő animátor képzés szervezése és koordinálása bizonyítványosztó rendezvénnyel .  Elszámolható:  -terembérlet  -tananyag  - füzetek, íróeszközök  - oktatási díj  -rendezvény költségei  - médiamegjelenés költségei | | |
| 5. | Kiegészítő jelleg, lehatárolás | a. lehatárolás | | - |
| b. hozzáadott érték | | Bizonyítványosztó rendezvényekkel a helyi sajtó bevonásával komplexitás, illetve a későbbi helyi hálózatosodás alapjait teremti meg az intézkedés. |
| Összefoglalva: | | A cél a térségben jelenlévő munkanélküliségi ráta csökkentése, a hátrányos helyzetű közösségek aktivizálása, információ – és tudásátadás. Ennek érdekében az intézkedés lehetőséget biztosít animátorok képzésén keresztül a célok elérésére. |
| 6. | A jogosultak köre | A HACS területén székhellyel, vagy telephellyel rendelkező civil szervezetek | | |
| 7. | A kiválasztási kritériumok, alapelvek | *Jogosultsági kritériumok:*   * releváns cél szerinti tevékenység végzése a pályázati felhívás megjelenése előtt legalább 1 éve. * helyi, vagy térségi sajtómegjelentetés vállalása a bizonyítványosztó rendezvényen * legalább 10 fő képzésének vállalása   *Kiválasztási kritériumok:*   * gyakorlatorientált módszertan, * óraszám, * képzésben részt vevők száma, * romák aránya, * nők aránya, * 50 év feletti álláskeresők aránya. | | |
| 8. | Tervezett forrás | a. az adott beavatkozási területre/intézkedésre allokált forrás (összes közpénz: EU és nemzeti tárfinanszírozás) | | 2 000 000 Ft |
| b. a támogatás aránya | | 75 %  A 105/2015. (IV.23.) Korm. rendelet által besorolt településen 85 % |
| c. a projektméret korlátai | | 200 000 Ft – 2 000 000 Ft ig |
| d. a támogatás módja (hagyományos vagy egyszerűsített költségelszámolás) | | hagyományos |
| 9. | A megvalósítás tervezett időintervalluma | 2017.04 – 2018.10 | | |
| 10 | Kimeneti indikátorok | a. A támogatott projektek száma (db) | 1 | |
| b. A támogatott kedvezményezettek száma típus alapján megbontva (vállalkozás, önkormányzat, civil szervezet) (db) | civil szervezet: 1 | |

HFS-hez kapcsolódó horizontális intézkedések:

|  |  |  |
| --- | --- | --- |
| 1. | Intézkedés megnevezése | **Nem mezőgazdasági tevékenységek elindítása (VP 6.2.1)** |
| 2. | Speciális cél | Tevékenység diverzifikáció, árutermelő-, szolgáltató mikrovállalkozások indítása |
| 3. | Indoklás, alátámasztás | A helyzetfeltárás és a swot analízis alapján szükséges a mikrovállalkozások megerősítése, fejlesztése. |

|  |  |  |
| --- | --- | --- |
| 1. | Intézkedés megnevezése | **Nem mezőgazdasági tevékenységek fejlesztése (VP 6.4.1)** |
| 2. | Speciális cél | Mezőgazdasági szereplők nem mezőgazdasági tevékenységeinek fejlesztése |
| 3. | Indoklás, alátámasztás | A helyzetfeltárás és a swot analízis alapján szükséges a mikrovállalkozások megerősítése, fejlesztése. |

|  |  |  |
| --- | --- | --- |
| 1. | Intézkedés megnevezése | **Kis gazdasági szereplők együttműködései (VP 16.3.1)** |
| 2. | Speciális cél | Nem mezőgazdasági termelésre irányuló közös projektek kis gazdasági szereplők részére. |
| 3. | Indoklás, alátámasztás | A helyzetfeltárás és a swot analízis alapján szükséges a mikrovállalkozások együttműködése, megerősítése, fejlesztése. |

|  |  |  |
| --- | --- | --- |
| 1. | Intézkedés megnevezése | **Szolidáris gazdálkodás együttműködései (VP 16.9.1)** |
| 2. | Speciális cél | Hátrányos helyzetű csoportok integrációja, az általuk történő termék előállítás és a fogyasztók önszerveződő csoportjainak megszervezése. |
| 3. | Indoklás, alátámasztás | A HFS számos ponton priorizálja a hátrányos helyzetű csoportok támogatását. |

|  |  |  |
| --- | --- | --- |
| 1. | Intézkedés megnevezése | **Kisméretű infrastruktúrák fejlesztése (VP 7.2.1)** |
| 2. | Speciális cél | Helyi infrastruktúra fejlesztése. |
| 3. | Indoklás, alátámasztás | A HFS priorizálja az épített környezet fejlesztését, térségünkben számos szükséglet mutatkozik erre. Pl.: piacfejlesztés, meghatározó épületek rekonstrukciója, szennyvízkezelési megoldások… stb |

|  |  |  |
| --- | --- | --- |
| 1. | Intézkedés megnevezése | **Alapvető szolgáltatások fejlesztése (VP 7.4.1)** |
| 2. | Speciális cél | Helyi szolgáltatásfejlesztés |
| 3. | Indoklás, alátámasztás | Számos projektötlet érkezett településeinkről erő-, és munkagépek beszerzésével, gépjárművek és eszközök beszerzésével, közétkeztetés fejlesztésével kapcsolatban. Vannak jó gyakorlatok is térségünkön (pl. Felsőtárkány vonatkozásában). |

|  |  |  |
| --- | --- | --- |
| 1. | Intézkedés megnevezése | **Térségek közötti és nemzetközi együttműködések (VP 19.3.1)** |
| 2. | Speciális cél | Cél a vidéki térségekben új megoldások alkalmazása a térség problémáira és fejlesztési lehetőségeire, továbbá a helyi szereplők térségen kívüli kapcsolatrendszerének és kompetenciáinak bővítése, új tudások becsatornázása. |
| 3. | Indoklás, alátámasztás | A HFS fontosnak tartja az együttműködések keretében történő projekt megvalósításokat, melyet külön fejezet is tartalmaz. |

|  |  |  |
| --- | --- | --- |
| 1. | Intézkedés megnevezése | **REL együttműködés (VP 16.4.1)** |
| 2. | Speciális cél | Kis termelők közvetlen (max. 1 közvetítő) piacra jutása. |
| 3. | Indoklás, alátámasztás | A HFS fontosnak tartja az együttműködések keretében történő projekt megvalósításokat, melyet külön fejezet is tartalmaz. A HACS generálhat, koordinálhat ilyen fejlesztéseket. |

|  |  |  |
| --- | --- | --- |
| 1. | Intézkedés megnevezése | **Az egymást erősítő, elmaradottságot konzerváló területi folyamatok megtörése (EFOP 1.7)** |
| 2. | Speciális cél | Helyi akciócsoportok (HACS-ok) által kidolgozott stratégiák társadalmi felzárkózási céljai megvalósításának kiegészítése. |
| 3. | Indoklás, alátámasztás | Az állandó népesség 15%-nál nagyobb aránya él a 105/2015. (IV.23.) Korm. rendelet kedvezményezett település területén. Ez átszövi a HFS-t és konkrét intézkedést, kiválasztási elemeket generál. A „közösségfejlesztő animátor képzés” intézkedésünk megalapozza ezen intézkedést. |

|  |  |  |
| --- | --- | --- |
| 1. | Intézkedés megnevezése | **Mezőgazdasági termékek feldolgozásának fejlesztése (VP 4.2.1)** |
| 2. | Speciális cél | Mezőgazdasági termékek értéknövelése, piacra jutása |
| 3. | Indoklás, alátámasztás | A HFS helyzetfeltárása során a helyi termékek hozzáadott értékének kis mértéke került megállapításra, ennek fejlesztése szükséges. |

## 

## 8.2.Együttműködések

### 8.2.1. Az együttműködések tervezett tématerületei

1. Közösségek aktiválása sporttevékenység révén
2. Aktív turizmus fejlesztése
3. Vidéki örökségeink megőrzése
4. Környezettudatos tevékenységek ösztönzése
5. Helyi termékek, szolgáltatások innovatív fejlesztése
6. Helyi szereplők kapcsolatrendszerének fejlesztése, tudástranszfer

### 8.2.2 Specifikus célok

Élénkülő közösségek, befogadó, kommunikatív, egészséges társadalom: a), d), f), g)

Magasabb minőségű helyi szolgáltatások: e), b)

Gyarapodó funkciókat ellátó települések: c)

### 8.2.3 Indoklás, alátámasztás

Térségünk szereplőinek együttműködési hajlandósága az előző időszak tapasztalatai alapján jó. Vidéki kis településeinken működő szervezetek sikerességének alapja a közös gondolkodás, a közös problémákra adott válaszként közös erőfeszítések mentén létrejött megoldások. A kis kapacitással, erőforrással, gyenge érdekérvényesítő pozícióval rendelkező szereplők összefogása révén tudnak csak eredményeket elérni, csak így lehet kimutatható gazdasági-társadalmi fejlődést elérni lefedettségünkön.

a): Egyre inkább megfigyelhető társadalmunk egészségtudatos életmódra való törekvése. Ezzel párhuzamosan nő az elérhető sportolási lehetőség iránti igény. Szükséglet jelentkezik térségünkben azáltal, hogy a sportolási lehetőségek elérhetősége mindenki számára nem adott. Fontos, hogy együttműködési projektek keretében legyen esély térségeink közt és nemzetközi szinten is arra, hogy lehetőséget teremtsünk térségi szereplőinknek. Ezzel is hozzájárulva a vidéki életminőségi feltételek kialakításához, közösségépítéshez, esélyteremtéshez, melyet átfogó célként határoztunk meg.

b): Gyógyvíz adottságaink, erős turisztikai frekventáltságunk lehetőségeit szeretnénk kihasználni. A növekvő idegenforgalom indokolja a kereslet – kínálat összehangolását. Komplex , minőségi szolgáltatásokra van szükség, melyet együttműködési projektekben lehet igazán kiteljesíteni. Ezen projektek hozzájárulnak a versenyképes helyi gazdaság kialakulásához, mint átfogó célunkhoz.

c): Vidéki örökségeink megőrzése kötelességünk az utókor számára. Gondolhatunk itt a vidéki élethez tartozó tevékenységek ápolására, hagyományok őrzésére, természeti-, vagy épített örökségünk megóvására. Mindehhez fontos a magyarság együtt gondolkodása határon innen és túl. Gazdag hagyományaink, kultúránk és mindezek ápolására jelentkező társadalmi igény alapot ad sikeres együttműködések kialakítására, szolgálva ezzel az esélyteremtést, közösségépítést mint átfogó célt.

d): Az egészséges életmódra való igényt úgy lehet megteremteni, hogy környezeti erőforrásainkat tudatosan, kímélő módon használjuk, így csökkentjük környezetünk terhelését, a fosszilis energiák használatának mértékét. Ezzel gazdaságunkat is versenyképesebbé tesszük. Mindezt együttműködési tevékenységekkel szeretnénk kihasználni úgy, hogy innovatív elképzeléseket támogatunk, a jó gyakorlatokat ezen a téren befogadjuk, adaptáljuk.

e): A helyi megbízható, minőségi termékek iránt nő a kereslet, egyre inkább tudatosodik a fogyasztói társadalmunk. A termékeink szélesebb körben történő elérhetőségéhez, hozzáadott érték növeléséhez nagyban hozzájárulhat a komplexitás, az együttműködésekben történő gondolkodás, cselekvés. Lehet a termékfejlesztésben, marketingben, innovációs megoldásokban való elképzeléseket érvényre juttatni, így a szolgáltatásokkal is összekapcsolni. Mindez hozzájárul a versenyképesség növekedéséhez.

f): Nő a használható tudás iránti társadalmi igény, melynek kiszolgálására más térségek, vagy nemzetközi jó gyakorlatok adaptálása kézenfekvő megoldás. Mindez szolgálhatja a hátrányos helyzetű emberek integrációját, illetve hozzájárul az esélyteremtéshez, közösségépítéshez.

## 8.3. A stratégia megvalósításának szervezeti és eljárási keretei

### 8.3.1. A HACS és munkaszervezetének jogi formája, a megalakulás dátuma, fő tevékenységi körök

A LEADER Helyi Akciócsoport Nonprofit formában kezdte meg a működését 14 települési lefedettséggel 2008-ban. Az 54/2011. VM rendelet alapján 2012. április 30-át követően a LEADER HACS címmel kizárólag egyesület rendelkezhetett. Éppen ezért a nonprofit formában működő LEADER HACS címmel rendelkező gazdasági társaság illetékességi területén a közösség szándékának értelmében új HACS-ot szerveztek (működési elszámolási problémák és a nonprofit szervezet menedzsmentjének túlköltekezése miatt) a rendeletben meghatározott feltételek betartása mellett, hogy jogosulttá váljon a LEADER HACS címre. Az alakuló közgyűlés 2011. szeptember 15.-én megtörtént. Az Egyesületet a Heves Megyei Bíróság 2011. december 29-vel bejegyezte és a végzés 2012. január 17-én jogerőre emelkedett.

Az Eger Vidék Kincsei Egyesület 2012.05.15.-i dátummal 4 fő munkavállalót foglalkoztatott: 1 fő munkaszervezet vezető, 1 fő munkaszervezet-vezető helyettes, 1 fő ügyintéző és 1 fő ügykezelő munkakörben került alkalmazásba. 2012. augusztus 31.-i dátummal az ügykezelő munkakörben foglalkoztatott munkaviszonya megszűnt (külföldi munkavállalás), így a munkaszervezet 3 fővel látta/ látja el feladatait.

A Munkaszervezet az Egyesület ügyviteli, adminisztratív szervezete, az Egyesület tevékenységét segítő iroda. Az Egyesület ügyintézését a Munkaszervezet látja el. Feladatai: a beérkezett és helyben keletkezett iratok, dokumentumok iktatása, ügyiratkezelése; ÚMVP támogatási kérelmek kezelése esetében azok elektronikus rögzítése, pontozási jegyzőkönyv készítése. A HACS a delegált feladatokat az MVH-val kötött delegálási szerződés alapján az MVH által jóváhagyott belső szabályozókban, végrehajtási kézikönyvekben, ellenőrzési segédletekben részletezett eljárásrend szerint látta el az MVH nevében eljárva. A kérelemkezelési és ellenőrzési tevékenységet az MVH által biztosított informatikai rendszerben (IIER) az eljárásrendekben előírt módon végezte. Segítette az MVH által végzett felülvizsgálati tevékenységet.

### 8.3.2.A HACS összetétele

Az Eger Vidék Kincsei Egyesület 2011-ben 47 taggal alakult meg: 14 önkormányzat, 19 civil szervezet és 14 vállalkozás részvételével. Az Egyesület megalakulása során elsődleges szempont volt az illetékességi terület fejlesztése a tagokkal közösen, alulról szerveződve. Tagfelvételre 4 alkalommal került sor: a civil szférából 5 civil szervezet, az üzleti szférából 3 vállalkozás kérte felvételét a tagság soriba. A közigazgatás átszervezése következtében –a járásokhoz igazodva - 2014-ben 2 önkormányzattal bővült tagságunk köre. 2014-ben egy tagot (egyesület) töröltünk a tagsági nyilvántartásból az adott civil szervezet megszűnésének okán. Így a jelenlegi taglétszám 56, ahol a közszféra 16 taggal (28,57%), a civil szféra 23 taggal (41,07%) és az üzleti szféra 17 taggal (30,36%) van jelen. A tagság bővülése mindenképpen arra utal, hogy az illetékességi területen belül meg vannak elégedve az Egyesület tevékenységével, munkájával, azzal kapcsolatban megfelelően informálják a tagokat, lehetőséget biztosítva a további fejlesztésekre, beruházásokra. A pontos információk időben történő továbbítása lényeges feladat a tagság felé. A látható eredmények, a tagság pozitív tapasztalata okán növekedett és várhatóan tovább növekszik a taglétszám. (tagság listája mellékletben)

Az egyesület szervezetei tekintetében (Közgyűlés, Elnökség, Felügyelő Bizottság, Döntéshozó Bizottság, Helyi Bíráló Bizottság) összességében elmondható, hogy aktívan részt vettek/vesznek az Egyesület munkájában, feladatukat felelősségteljesen végzik. Nem csak a taglétszám bővülése mutatja a HACS társadalmi elfogadottságát, hanem a tagok szerepvállalása is. Az aktív részvétel is azt jelzi, hogy fontos és fontosnak is tartják szerepvállalásukat a térség fejlesztésében. Mindezek mellett kiemelendő, hogy a HACS ösztönzi a települési együttműködést, a közös projektek megvalósítását, illetve a civil szervezetek, vállalkozások aktív részvételét a különböző beruházások, fejlesztések megvalósításában is.

Az Eger Vidék Kincsei Egyesület alakuló **közgyűlése** 2011. szeptember 15.-én volt. Az alakuló közgyűlés célja az Eger Vidék Kincsei Egyesület megalakítása az 54/2011. VM rendeletben (továbbiakban rendelet) előírtaknak megfelelően, mely bírósági bejegyzés után „LEADER HACS címre” pályázhat az Új Magyarország Vidékfejlesztési Program Irányító Hatóságánál. Az alakuló közgyűlés teljes területre vonatkozott és határozatképes volt az első alkalommal.

A közgyűlést az elnök írásban hívja össze, mely történhet elektronikusan is. Szabályszerű az összehívás akkor, ha a tagok az ülésről legalább nyolc nappal az ülés időpontját megelőzően írásban értesülnek. A napirendeket a meghívóban olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák. A közgyűlést az egyesület székhelytelepülésén lévő helyszínre kell összehívni.

A közgyűlésen az elnök, akadályoztatása esetén az alelnök, mindkettő akadályoztatása esetén egy elnökségi tag elnököl. A közgyűlés hatáskörébe tartozik különösen: az alapszabály elfogadása és módosítása, az SZMSZ elfogadása és módosítása, éves költségvetés meghatározása és elfogadása stb. (feladatait tételesen az Alapszabály 6.§ (2) bekezdés tartalmazza).

**Az Elnökség** az Egyesület, közgyűlése által megválasztott személyekből álló ügyvezető, döntéshozó szerve, mely 8 főből áll. Minden szférából legalább 1 tag választandó az Elnökségbe úgy, hogy tagságán belül a civil és az üzleti szféra együttes aránya legalább 60% legyen, de egyik szféra aránya se haladja meg a 49%-os arányt. Az elnökségi tagjelölteket a tagok javasolják. Az Elnökség tagjai az Egyesület vezető tisztségviselői.

A jelöltek közül a Közgyűlés 5 éves időtartamra, nyílt szavazással, egyszerű szótöbbséggel választja az Elnököt, továbbá az Elnökség tagjait, az Alelnököket. Az Elnök a Közgyűlés által a megjelent tagság egyszerű többségével, nyílt szavazással öt év időtartamra választott vezető tisztségviselő, aki az Egyesület szervezetének képviseletére önállóan jogosult vezetője. A Közgyűlés két Alelnököt választ, a megjelent tagság egyszerű többségével, nyílt szavazással öt éves időtartamra.

**A jelenleg is fennálló Elnökség összetétele a következő:**

Taglétszám szférák szerinti megoszlása: 3 fő (37,5%) közszféra, 3 fő (37,5%) civil szféra, 2 fő (25%) üzleti szféra.

Az Elnökség saját ügyrendje szerint működik, de legalább félévente egy alkalommal ülésezik. Az Elnök hívja össze és az Elnök vezeti le az elnökségi üléseket. Az Elnökséget írásban kell összehívni, a tervezett napirend megjelölésével, a tervezett időpont előtt legalább 8 nappal. Az Elnökség határozatképes, ha a szabályszerű értesítés után az elnökségi tagok legalább 50%-a és még 1 elnökségi tag jelen van. Minden elnökségi tagot egy szavazat illet meg. Az elnökség üléseire tanácskozási joggal meg kell hívni a Felügyelő Bizottság Elnökét. Az Elnökség az elébe vitt kérdésekben egyszerű többséggel dönt. Szavazategyenlőség esetén a határozati javaslatot el nem fogadottnak kell tekinteni. A szavazás módja minden esetben nyílt. Az Elnökség ülései nyilvánosak.

Az Elnökség feladatai és jogkörei közé tartozik minden, amit a Közgyűlés hatáskörébe utalt, valamint egyéb döntési jogkörökben, amely nem igényli a Közgyűlés összehívását: képviselő delegálása egyéb szervezetbe, munkaszervezet vezető kiválasztása, döntés azon ügyekben, amelyet az Alapszabály vagy jogszabály nem a Közgyűlés vagy más egység hatáskörébe utalt. Javaslatot tesz tag személyére, határoz tagság törléséről, elkészíti az éves beszámolót, SZMSZ-t, ezek módosítására javaslatot tesz. Ellát minden feladatot, amelyet az IH a Döntéshozó Testület hatáskörébe utal, megállapítja a pályázatok támogatási rangsorát.

**Elnök** főbb jogai és kötelességei közé tartozik az Elnökség és Közgyűlés munkájának szervezése, ülések összehívása és levezetése. Intézkedik és dönt a Közgyűlés és Elnökség által hatáskörébe utalt ügyekben, felügyeli az Egyesület gazdasági ügyeit, tevékenységéről beszámol az Elnökségi üléseken. Felvilágosítást ad az Egyesület tevékenységéről, gondoskodik a határozatok végrehajtásáról, az uniós és nemzeti intézkedések által szabályozott feladatok ellátásáról, a működéssel kapcsolatos kifizetési kérelmek benyújtásáról.

**Az Alelnökök** az Elnök akadályoztatása esetén teljes hatáskörben helyettesíthetik az Elnököt, kötelesek az Elnök feladatait maradéktalanul ellátni.

A Közgyűlés az Egyesület működésének és gazdálkodásának ellenőrzése céljából **Felügyelő Bizottságot** hoz létre. A Felügyelő Bizottság csak a Közgyűlésnek alárendelt testület. A Felügyelő Bizottság 3 tagú, az Elnököt és a 2 tagot a Közgyűlés választja a megjelent tagság létszámához viszonyított 2/3 többséggel, nyílt szavazással, közvetlen választással, 5 éves időtartamra. A Felügyelő Bizottság üléseit szükség szerint, de legalább évente egyszer tartja. A Felügyelő Bizottság üléseit a Bizottság Elnöke hívja össze, a Közgyűlés összehívására vonatkozó eljárás szerint. Az ülés határozatképes, ha azon a Bizottsági tagok 2/3-a jelen van. A Felügyelő Bizottság döntéseit, határozatait nyílt szavazással, egyszerű szótöbbséggel hozza. Az Egyesület Felügyelő Bizottsága a megalakulása óta állandó létszámmal és tagsággal működik. A 3 tagú bizottságból 1 fő a közszférából (33,333%), 2 fő (66,667%) a civil és üzleti szférából került megválasztásra. Mindhárom tag más-más településen működő szervezet, vállalkozás képviselője.

Felügyelő Bizottsági ülés minden évben 1 alkalommal kerül összehívásra a Közgyűlés időpontja előtt. Az ülések fő témája a pénzügyi beszámoló, könyvvizsgálói jelentés vizsgálata volt. A bizottsági ülés napi rendi pontjaihoz tartozó anyag mindenesetben korábban került kiküldésre. A bizottsági ülésen a tagok megvitatták az esetlegesen felmerülő kérdéseket, s összefoglalva terjesztették a Közgyűlés elé elfogadásra. Feladatai különösen: egyesület pénz-és vagyonkezelésének vizsgálata és véleményezése, éves mérleg felülvizsgálata, bizonylati fegyelem betartásának ellenőrzése stb.(feladatait tételesen az Alapszabály 10.§(7) bekezdése tartalmazza).

Nem jöttek létre külön egységek, szakmai/munkacsoportok, hiszen a HACS lefedettsége optimális méretű, hasonló gazdasági/társadalmi helyzettel bíró, ezáltal egységesen kezelhető.

A LEADER HACS illetékességi területéről tag személyére az Egyesület tagjai és az Elnökség javaslatot tehetnek. A felvételi eljárás a tagjelölt belépési nyilatkozatának az Elnökséghez való eljuttatásával kezdődik, amelyhez csatolni szükséges az Egyesület legalább két tagjának írásos ajánlását. A tagfelvétel korlátozásmentes, ami azt jelenti, a LEADER HACS illetékességi területéről a rendeletben meghatározott tagsági követelményeknek megfelelő természetes vagy jogi személyek esetében az üzleti szféra, a civil szféra és a közszféra képviselőinek szabad a csatlakozása, a LEADER HACS-hoz legalább két tag ajánlásával. A tagfelvétel során azonban figyelembe kell venni az egyesület működésével kapcsolatos vonatkozó jogszabályokat.

**A tagok kötelezettségei:**

- az Egyesület céljainak megvalósításában való aktív közreműködés

- az Egyesület alapszabályának rendelkezéseinek betartása

- a tagdíj rendszeres befizetése


- az Egyesület erkölcsi támogatása, a kívülállók tájékoztatása annak feladatáról, jellegéről

- nem veszélyeztetheti az egyesület céljának megvalósítását

A tagsági viszony megszűnhet kilépéssel, törléssel, kizárással, természetes személy halálával és jogi személy megszűnésével.

Kizárással, ha a tag jogszabályt, az Egyesület alapszabályát vagy közgyűlési határozatát súlyosan vagy ismételten sértő magatartása esetén a Közgyűlés – bármely egyesületi tag vagy egyesületi szerv kezdeményezésére – a taggal szemben kizárási eljárást folytathat le. A Közgyűlés határozattal kizárhatja továbbá azt a tagot, aki az Egyesület céljainak megvalósítását jelentősen veszélyezteti, vagy azzal ellentétes magatartást tanúsít. A Közgyűlés a megjelentek 2/3-os többségével dönt a kizárásról. A döntés ellen fellebbezésnek helye nincs. Jogorvoslatra a szervezet székhelyén működő Megyei Bírósághoz lehet fordulni.

### 8.3.3. A HACS tervezett szervezeti felépítésének bemutatása

**6. ábra: HACS szervezet**

### 8.3.4.Az egyes szervezeti egységek, funkciók szerepének és felelősségi körének bemutatása

Az Eger Vidék Kincsei Egyesület legfőbb szerve a **Közgyűlés**. A Közgyűlés hatáskörébe tartozik az alapszabály elfogadása és módosítása, az SZMSZ elfogadása és módosítása, az Egyesület megszűnésének vagy más egyesülettel egyesülésének kimondása, a tagdíj mértékének megállapítása, az éves költségvetés meghatározása és elfogadása, Elnökségi éves beszámoló elfogadása, tagfelvételi kérelmekkel kapcsolatos döntések, Felügyelő Bizottság működési szabályzatának és ügyrendjének meghatározása. Döntés minden olyan ügyben, amit a jogszabály, az Alapszabály a Közgyűlés hatáskörébe utal, vagy amelyet az Elnökség a Közgyűlés elé terjeszt. Feladata az elnök, alelnökök és az elnökség, felügyelő bizottság megválasztása, visszahívása, az Egyesület által kidolgozott hosszú-és középtávú fejlesztési program és módosításainak elfogadása, a számviteli éves beszámoló elfogadása, megszűnés elhatározása, tisztségviselők lemondásának elfogadása. A Közgyűlés az Elnökség hatáskörébe utalhat olyan feladatokat, melyekre a jogszabályi háttér lehetőséget ad (pl SZMSZ elfogadása, tagdíj meghatározása stb).

A **Felügyelő Bizottságot** a Közgyűlés hozza létre az Egyesület működésének és gazdálkodásának ellenőrzése céljából. A Felügyelő Bizottság a Közgyűlésen beszámol tevékenységéről.

Az **Elnökség** hatáskörébe tartozik a Közgyűlés által hatáskörébe utalt feladatok ellátása, valamint a Közgyűlés összehívását nem igénylő egyéb döntési jogkörök: képviselőt delegálhat egyéb szervezetbe, kiválasztja a Munkaszervezet vezetéséért felelős munkaszervezet vezetőt, dönt az Egyesület ügyeiben, amelyet az alapszabály vagy jogszabály nem kizárólag a Közgyűlés hatáskörébe utal. Javaslatot tesz tag személyére, határoz tag törlése ügyében, elkészíti az éves beszámolót. A Közgyűlés által Elnökségre delegált feladat az SZMSZ elkészítése és módosítása, pályázatok rangsorának megállapítása. Az Elnökség feladata továbbá a pályázatok kiválasztása során a kiválasztási kritériumok összeállítása, a támogatás szükségességének mérlegelése; a pályázatok bírálata, kiválasztása és a támogatás összegének rögzítése. Az Elnökség – Közgyűlés által delegált feladatként- látja el a HFS tervezésével és elkészítésével kapcsolatos szervezői, koordinálói feladatokat is.

Az **Elnök** a Közgyűlés által megválasztott vezető tisztségviselő. Feladatát és kötelességeit az Alapszabály 7.§ (4) pontja rögzíti. A Közgyűlés két **alelnököt** választ, akik az Elnök akadályoztatása esetén annak helyettesei. Az Egyesületnek rendes tagjai lehetnek. A **tagok** kötelezettsége az Egyesület céljainak megvalósításában való aktív közreműködés, Egyesület alapszabályban foglalt rendelkezéseinek betartása, a tagdíj rendszeres befizetése, Egyesület erkölcsi támogatása, kívülállók tájékoztatása.

A **Munkaszervezet** az Egyesület ügyviteli, adminisztratív szervezete, az Egyesület tevékenységét segítő iroda. A Munkaszervezet munkáját a munkaszervezet vezető irányítja. A munkaszervezet vezető kiválasztásáról az Elnökség gondoskodik. A munkaszervezet vezető gondoskodik a munkaszervezet vezetéséről, gyakorolja a munkáltatói jogokat a dolgozók vonatkozásában, eljár és dönt a Közgyűlés és Elnökség által hatáskörébe utalt ügyekben.

A munkaszervezet kiemelt feladata:

* a helyi szereplők fejlesztési és végrehajtási kapacitásainak kiépítése, beleértve a projektirányítási képességeik fejlesztését. Az Eger Vidék Kincsei Egyesület fontos feladatának tekinti az együttműködések létrejöttét, az együttműködéseket célzó projektek támogatását, a hálózatosodást, klaszteresedést. A fő cél a szervezeti formába tömörített sokszintű és sokszínű együttműködések generálása, amely ágazati, térségi elveken alapulva is szerveződhet (közös szolgáltatások, fejlesztések, innovációk kialakításában; térségi és regionális versenyképesség fokozásában; tudásbázis növelésben, tapasztalatcserék kialakításában; szaktudás növelésében, rugalmas információáramlásban).
* feladata a pályázatok kiválasztása során összhang biztosítása a közösségvezérelt helyi fejlesztési stratégiával. Megvizsgálandó, hogy a támogatni kívánt művelet az adott stratégiai célértékhez milyen módon járul hozzá, elősegíti-e azt.
* pályázatok kiválasztása esetén a hátrányos megkülönböztetéstől mentes és átlátható kiválasztási eljárás és objektív kritériumok betartása. Az összeférhetetlenség szabályainak betartása mellett biztosított azon feltétel, hogy a döntések során a szavazatok legalább 50%-át állami vagy önkormányzati költségvetési gazdálkodó szervnek nem minősülő partnerek adják.
* Elnökség által delegált feladata a pályázatok kiválasztása során a kiválasztási kritériumok összeállítása és az összhang biztosítása a közösségvezérelt fejlesztési stratégiával, valamint a támogatás szükségességének mérlegelése.
* Pályázati felhívások vagy folyamatban lévő projektbenyújtási eljárás előkészítése és közzététele
* Támogatási kérelmek befogadása és értékelése
* Monitoring rendszer működtetése, egyedi értékelési tevékenység
* Helyi Akciócsoport pályázatának elkészítése, végrehajtása más Operatív Program forrásaira vonatkozóan

**Összefoglalva tehát, az Eger Vidék Kincsei Egyesület főbb feladatai:**

* menedzsment, a partnerség működtetése;
* pályázók segítése, pályázatkezelés, döntéshozás;
* animáció, társadalom- és gazdaságszervezés;
* képviselet és kapcsolattartás külső szervezetekkel, a végrehajtás többi szintjével;
* térségi stratégiai gondolkozás elősegítése, HFS tervezése;
* a HFS megvalósulásának és az egyes projekteknek monitoringja és értékelése – visszacsatolás és tanulási folyamat működtetése

Az Eger Vidék Kincsei Egyesület minden szervezeti egységére egyaránt vonatkozik az a szabály, hogy a szervezeti vagy munkafolyamatoknál az alábbi alapelvek érvényesülését maradéktalanul biztosítani kell:

* + Nyitottság elve (az egyének, csoportok, közösségek közvetlenül kereshetik fel)
  + Átláthatóság elve (az Egyesület irányítása és működése tekintetében valamennyi információ minden érdeklődő számára hozzáférhető)
  + Megkülönböztetéstől mentes döntéshozatal (tárgyilagos, helyi fejlesztési stratégia megvalósítását elősegítő projektek támogatása)
  + Elszámoltathatóság a tagok és IH felé (a jogi keretrendszer betartása, a beszámolási kötelezettség, a szervezeti felépítés, a stratégia, az eljárások és a tevékenységek)
  + Arányos képviselet biztosítása a döntéshozatalban

### 8.3.5. A pályázatok kiválasztásával és a HACS működésével kapcsolatos döntéshozatali folyamatok

1. **folyamat szakaszainak bemutatása:**

Az Eger Vidék Kincsei Egyesület az irányító hatósággal - helyi akciócsoportként való elismerése esetén - megállapodást köt. Ezt követően a támogatási kérelmekről hozott döntések megalapozása érdekében helyi bíráló bizottságot (HBB) állít fel. A helyi bíráló bizottság tagjait a közgyűlés választja a KSK rendelet 34. cikk (3) b) pontjának teljesítésével. Lehetőség szerint – az elmúlt időszak tapasztalatait figyelembe véve – a közgyűlés elsődlegesen az elnökséget kéri fel a helyi bíráló bizottság szerepkörének betöltésére, melynek összetétele megfelel emített jogszabályhelynek. A helyi bíráló bizottság összehívását, működését, tagjait a helyi akciócsoport által kiadandó ügyrendben kell meghatározni az irányító hatóság útmutatása alapján. Az ügyrendet az irányító hatóság hagyja jóvá. Az eljárás módja standard, szakaszos.

1. Előkészítés

1.1.Nyilvánosság

Az Egyesület a honlapján az alábbi kapcsolódó tartalmakat köteles elkülönülten, jól látható helyen elhelyezni:

- az illetékességi területére vonatkozó HFS, külön az intézkedési terv

- a HBB tagsága

- a HBB ügyrendje

- a HBB üléseinek időpontjáról előzetesen összeállított ütemterv

- az illetékességi területen alkalmazandó pályázati formátumok, dokumentumok, hivatkozások.

Legalább egy, a LEADER HACS területét átfogó tájékoztató fórumot tart a felkészülési időszakban. A munkaszervezet ügyfélszolgálatot működtet, az eljárásrendben előírt ügyelettel és meghosszabbított nyitva tartással konzultációs lehetőséget biztosít.

1.2. Felhívás elkészítése, meghirdetés: A munkaszervezet készíti el IH koordinálással a HFS intézkedések alapján, melyet az elnökség, majd az IH hagy jóvá. A felhívás kizárólag az irányító hatóság vezetője által jóváhagyott tartalommal hirdethető meg.

1. Benyújtás/befogadás (Pályázati felhívás szerint)
2. Értékelés (Hiánypótlás , HFS illeszkedés vizsgálata - előkészítés)
3. Döntés, záradékolás (HBB nyilvános ütemterve és eljárásrendje alapján legalább szakaszonként)
4. Záradékolt pályázat benyújtása/befogadása (elektronikus felületen pályázó által, csatolva a HBB döntést)
5. Jogosultsági vizsgálat (Mezőgazdasági és Vidékfejlesztési Hivatal –MVH)
6. Rangsor állítása, érdemi döntés (HACS rangsorol, majd az IH dönt)
7. Tájékoztatás(Döntést követő 5 napon belül postai , vagy elektronikus úton)

A HBB üléseit a munkaszervezet közreműködésével az Elnök hívja össze az előzetesen meghatározott és nyilvánossá tett ütemterv alapján. Az ütemterv az ülés időpontját és helyszínét kell, hogy tartalmazza. A döntések gyakorisága szakaszonként történik, melynek legkésőbbi időpontja adott szakasz utolsó napjától számított maximálisan 25. nap.

1. **résztvevők, feladatuk és a felelősségük:**

Munkaszervezet részvétele : a) 1, 2, 3, 6 ,7

HBB részvétele: a) 4

MVH részvétele: a) 5, 6

IH részvétele: a) 1.2, 7

Összeférhetetlenség: A támogatásra vonatkozó döntés előkészítésében és meghozatalában nem vehet részt az a személy vagy szervezet, aki az adott felhívásra támogatási kérelmet nyújtott be, a támogatási kérelem elkészítésében részt vett, a projekt megvalósítója, ha a támogatási kérelméről még nem született döntés, valamint az, aki

*-* a szervezettel munkaviszonyban vagy munkavégzésre irányuló egyéb jogviszonyban áll;

*-* a szervezet vezető tisztségviselője, vagy felügyelő bizottságának tagja;

*-* a szervezet tagja, vagy aki abban közvetlen vagy közvetett tulajdoni részesedéssel rendelkezik;

*-* az értékelésre, a minőség-ellenőrzésre vagy a bírálatra benyújtott dokumentumok előkészítésében vagy kidolgozásában bármilyen formában részt vett;

*-* az 1. és 2. bekezdés szerinti személynek a Polgári Törvénykönyvről szóló 2013. évi V. törvény (a továbbiakban: Ptk.) 8:1. § 1. pontja szerinti közeli hozzátartozója;

*f)* tekintetében az irányító hatósághoz érkezett bejelentés alapján vagy hivatalból az irányító hatóság megállapítja, hogy a pártatlan és objektív közreműködése nem biztosítható.

Titoktartás: Az értékelésben és a támogatási döntés előkészítésében részt vevőket a támogatást igénylő támogatási döntésről történő tájékoztatása időpontjáig titoktartási kötelezettség terheli. A titoktartási kötelezettség nem terjed ki a benyújtott támogatási kérelemnek a projekt-kiválasztási eljárásban történő előrehaladásáról történő tájékoztatásra.

**c) a HBB döntéshozás módja:**

Zárt ülés keretében történik. A HBB a pályázat HFS-hez való illeszkedését vizsgálja (beleillik-e a HFS -ben megfogalmazott célrendszerbe, valamint a célok eléréséhez meghatározott HFS intézkedések keretfeltételeinek megfelel-e.) A HBB a tagoknak a döntés előtt 8 nappal megküldött benyújtott pályázatok és a munkaszervezet értékelése alapján előkészített dokumentációk alapján a forráskeret figyelembe vételével egyenként, egyszerű szótöbbséggel dönt a projektek támogatásáról, illetve elutasításáról. Az elutasítás minden esetben körültekintően megfogalmazott indoklással tehető meg. Szavazategyenlőség esetén a szavazást újbóli átgondolás után meg kell ismételni.

A HBB a pályázat vizsgálatát és a döntéshozatalt követően támogató vagy elutasító nyilatkozatot állít ki, amelyet formanyomtatványon készít el és küldi meg az ügyfél számára postai, vagy elektronikus úton.

A HBB határozatképes, ha tagjainak 50%-a + 1 fő jelen van. Amennyiben a HBB ülés meghirdetett időpontjában nem határozatképes, úgy az ülés megismételendő a meghirdetett időpont után 30 perccel, mely esetben a jelenlévők arányától függetlenül határozatképes lesz a testület.

**d) a kiválasztás szempontrendszere:** Adott intézkedés kidolgozott szempontrendszere alapján történik.

### 8.3.6. A helyi fejlesztési stratégia megvalósítását szolgáló humán erőforrás (képzettség, tapasztalat, készségek) bemutatása az elvégzendő feladatok tükrében

**Munkaszervezet:**

Az Eger Vidék Kincsei Egyesület munkaszervezete 2012. május 10.-től 4 fővel, majd szeptember hónaptól 3 fővel működik. A munkaszervezet kiemelt feladata a térségi animáció, projektgenerálás, a munkaszervezethez beérkező projektötletek pályázattá érlelésének segítése, a potenciális pályázók segítése a pályázatok összeállításában és az elszámolásokban, monitoring, értékelés. A HACS adminisztrációs feladatainak ellátása.

A munkaszervezet vezető jogszabályok és az alapszabály alapján a feladatokat maradéktalanul ellátja. Feladata megtenni mindent az Egyesület üzleti, szakmai tevékenységének támogatása, fejlesztése és bővítése érdekében és mindenkor, minden tekintetben betartani az Egyesület megfelelő és jogszerű utasításait és előírásait. Irányítja a munkaszervezet tevékenységét, felelős a HFS tervezési folyamat menedzseléséért, a HFS hatékony megvalósításáért, a munkaszervezet napi működtetéséért. Részt vesz a döntés előkészítésben, támogatva az értékelő bizottság munkáját. Felterjeszti a pályázatokat döntésre, részt vesz a munkaszervezet feladatainak ellátásában. Beszámolási kötelezettsége van az Elnökség/elnök felé. Az egyesület szakmai képviselete (más szervezetek, média felé).

***Munkaszervezet vezető képzettsége:***

- Gazdasági mérnök üzemgazdasági szakirány (1999)

- Közigazgatási szakvizsga (2006)

***Munkaszervezet vezető szakmai tapasztalata:***

Falugazdász, operátor – FVM Földművelésügyi Hivatal (2001-2004)

Kérelemkezelési szakreferens- Mezőgazdasági és Vidékfejlesztési Hivatal (2004-2012)

Vidékfejlesztési referens – Nemzeti Agrárgazdasági Kamara (2014-2015)

Munkaszervezet vezető- Eger Vidék Kincsei Egyesület (2012-)

Munkaszervezet vezető-helyettes és ügyintéző munkavállaló köteles végrehajtani a munkaszervezet vezető által – Egyesülettel és HFS-val kapcsolatban – kiadott feladatokat. A részletes munkaköri feladatokat és kötelezettségeket a munkaszerződés munkaköri leírása tartalmazza.

***Munkaszervezet vezető-helyettes képzettsége:***

* Képesített könyvelő, vállalati tervező, statisztikus (1991)
* Könyvtáros (2005)
* Igazgatásszervezés (2013-)

***Munkaszervezet vezető helyettes szakmai tapasztalata:***

Pénzügyi tanácsadó – Provident Pénzügyi Zrt. (1995-2001)

Munkaszervezet vezető-helyettes – Eger Vidék Kincsei Nonprofit Kft. (2008-2012)

Munkaszervezet vezető-helyettes, ügyintéző- Eger Vidék Kincsei Egyesület (2012-)

***Ügyintéző képzettsége***:

* Történelem szakos bölcsész és tanár (2008)
* Közgazdász (pénzügy-számvitel) (2011-)
* Mérlegképes könyvelő (2015-)

***Ügyintéző szakmai tapasztalata****:*

Ifjúságsegítő, mentor, irodavezető – Konszenzus Alapítvány Ifjúságsegítő Szervezete (2009-2011)

Mentor, ügyintéző – Konszenzus Alapítvány Heves Megyei Szervezete (2011)

Ügyintéző – Eger Vidék Kincsei Egyesület (2012-)

A munkaszervezet vezető-helyettes 2008-tól részt vesz a LEADER HFS-ek tervezésében, aktualizálásában. A munkaszervezet vezető és az ügyintéző 2013-ban részt vett a LEADER HFS aktualizálásában. Továbbá a Heves Megyei Területfejlesztési Koncepció összeállításában is részt vett a LEADER HACS, javaslatai beépítésre kerültek.

A munkaszervezet vezető e mellett 2 megyei, kisvárosi ITS szakmai véleményezését hajtotta végre (Bélapátfalva, Füzesabony).

**Elnökség:**

Farkas Sándor: Verpelét város polgármestere, az EVK HACS elnöke, a közszféra képviselője. Több cikluson át választott vezető, jelentős tapasztalattal bír a települési és térségi programok elkészítésében, a fejlesztések koordinálásában. Verpelétet tisztsége alatt várossá nyilvánították. A város a 105/2015. (IV.23.) Korm. rendelet szerinti kedvezményezett település. Képviseli az összes társadalmi réteget, kiemelten a hátrányos helyzetű embereket.

Sári László: Kerecsend község polgármestere, az EVK HACS alelnöke, a közszféra képviselője. Több cikluson át választott vezető, szintén jelentős tapasztalattal bír a települési és térségi fejlesztésekben. Kerecsend a 105/2015. (IV.23.) Korm. rendelet szerinti kedvezményezett település. Képviseli az összes társadalmi réteget, kiemelten a hátrányos helyzetű embereket.

Verebélyi György: Egerszólát község polgármestere, az EVK HACS alelnöke, a közszféra képviselője. Több cikluson át választott vezető, úgyszintén jelentős tapasztalattal bír a települési és térségi programok elkészítésében, a fejlesztések koordinálásában. Képviseli az összes társadalmi réteget, kiemelten a fiatal korosztályt (helyben tartásuk érdekében jelentős fejlesztések történtek a településen).

Szendrei László: Agrár vállalkozó, az EVK HACS elnökségi tagja. Tagja a Nemzeti agrárgazdasági Kamarának, a helyi MAGOSZ elnöke, sikeresen részt vett az EMVA fiatal gazda pályázatban, illetve további projektekben. Tejtermelő tehenészetet vezet, fő profilja a sajtkészítés.

Hócza György: A Kerecsendi Polgárőr Egyesület elnöke, az EVK HACS elnökségi tagja, a civil szféra képviselője. Több éves tapasztalattal bír a szervezet vezetésében, EMVA projekteket bonyolított le sikeresen. 2013-ban aktívan részt vett a HFS felülvizsgálatában.

Halmi István: A Demjéni Polgárőr Egyesület elnöke, az EVK HAVS elnökségi tagja, a civil szféra képviselője. Több éves tapasztalattal bír a szervezet vezetésében, EMVA projekteket bonyolított le sikeresen. 2013-ban aktívan részt vett a HFS felülvizsgálatában.

Barczi Zsolt: A Kurul Dobosok Kulturális és Hagyományőrző Egyesület elnöke, az EVK HACS elnökségi tagja, a civil szféra képviselője. Jelentős közösségfejlesztő tapasztalattal bír, helyi és térségi rendezvényeket szervez, azok programjaiban szerepel.

Farkas Gábor: A Steel Riders Kft ügyvezetője, az EVK HACS elnökségi tagja, a vállalkozói szféra képviselője. Sikeres mikrovállalkozást vezet . E mellett közösségépítő munkát végez (pl. a Siroki Motoros Találkozó szervezése az ő nevéhez fűződik)

A Helyi Fejlesztési Stratégia fontos eleme az animáció: az érintettek „összekapcsolása”, közös megértés és értékrend kialakulásának elősegítése a jövőbeli közös munkához, továbbá konkrétan cselekvés a közös célok eléréséért. Vagyis mobilizálás, képessé tétel, aktivizálás a HFS céljainak megvalósítása érdekében. Ez a tevékenység azért lényeges elem, hiszen az értékelések alapján az ezzel járó kapacitásfejlesztéssel érhető el a legjelentősebb térségi hatás, a részvétel növelésével válhatnak egy térség fejlesztési erőfeszítései fenntarthatóvá, amelyre maguk az ott lakók igényei, érdekei és elköteleződése a biztosíték. Az animáció olyan tevékenységek kezdeményezése, amely későbbi együttműködéseket és más szervezetek által megvalósítandó projekteket alapoz meg. A térségi animáció és projektfejlesztéssel kapcsolatban az Eger Vidék Kincsei Egyesület a kezdeményező, tervező, szervező (összehozza a potenciális partnereket), közelíti az álláspontokat, finanszírozza a megalapozó megvalósíthatósági tanulmányokat, szakmai inputokat az elinduláshoz, otthont ad új, később önállósuló szervezeteknek (infrastruktúra és humán kapacitás) stb.

### 8.3.7.A működés fizikai feltételeinek bemutatása

Az egyesület jelenleg az Egri Kistérségi Többcélú Társulás tulajdonát képező ingatlanban bérel irodahelyiséget: munkaszervezet vezető iroda (21,68m2), titkárság (21,18m2), tároló (2,98m2). Az épületben megtalálható továbbá teakonyha, WC, valamint konferenciaterem, amelyet szintén használhat a munkaszervezet, de az nem képezi a bérleti szerződés tárgyát. A munkaszervezet rendelkezik a működéséhez, jogcímbirtokosságához kapcsolódó tárgyi feltétellel. A munkavállalók részére biztosítva van 1-1 db laptop, mobiltelefon. Az iroda az alábbi tárgyi eszközökkel rendelkezik:

multifunkcionális nyomtató (fénymásolás/nyomtatás/szkennelés),vezetékes telefon és fax készülék, technikai védelem (vagyonvédelmi átjelzés), beépített tűzjelző rendszer, beléptető rendszer, behatolás-jelző, kézi vonalkód olvasó, Windows 10 operációs rendszer, vírusvédelem, digitális fényképezőgép, etikett nyomtató, postafiók, bélyegző (dátum/érkeztető/díjhiteles/cég/tértivevény), kávéfőző, mikrohullámú sütő, vízforraló, hűtő, projektor,irodabútor.

Az irodabútort, kávéfőzőt, mikro-t, vízforralót, és hűtőt a lefedettségen korábban működő nonprofit kft adta ingyenes használatba, mely eszközök üzemeltetési ideje lejárt, így azokat bármikor elszállíthatják a HACS irodából MVH egyeztetéssel.

### 8.3.8. A működésre tervezett költségvetés szöveges alátámasztása

Az IH által meghatározott működési keretünk 60,3 millió Ft a 2020-ig tartó időszakra tekintettel. Egyesületünk alapvető havi működési költsége 1,3 millió Ft. Évente ezen felül animációs tevékenységre 200 000 Ft-ot tervezünk.

Ezen kiadásokat összességében nem fedezi az IH által megállapított keretösszeg, így önkormányzati segítségre számítunk, mellyel kapcsolatban az Elnökség egyeztetett.

2016 év április haváig az előkészítő forrásból fedezzük működésünket.

## 8.4. Kommunikációs terv

Az Eger Vidék Kincsei Egyesület a 2014-2020-as programozási időszakra vonatkozóan az alábbi kommunikációs tervet fogalmazza meg.

Az Eger Vidék Kincsei Egyesület kiemelt kommunikációs célja, az illetékességi területén élők tájékoztatása a Vidékfejlesztési Program és ahhoz kapcsolódó pályázati/fejlesztési lehetőségekről; az Egyesület bemutatása, tevékenységének megismertetése a lakossággal; tapasztalat és információcsere más akciócsoportokkal, külföldi partnerekkel.

### 8.4.1. Belső kommunikáció

Az Eger Vidék Kincsei Egyesület kiemelt figyelmet fordít a belső kommunikáció meglétére és annak megfelelő minőségére. A megfelelő belső kommunikáció feltétele a térségben élők hatékony és magas színvonalú tájékoztatásának. Ennek érdekében a HACS tagjai, vezetősége, munkaszervezete több kommunikációs csatornát is használ, ahol a kétirányú információáramlás szabadon történhet. A belső kommunikáció során használt eszközök:

a/ személyes kommunikáció (megbeszélés, tájékoztató, beszámoló stb.)

b/ telefon

c/ internet, elektronikus levelezés

d/ levélküldemény (posta)

### 8.4.2. Külső kommunikáció

A külső kommunikáció meglétének célja, hogy azon térségi szereplők is megismerjék az Eger Vidék Kincsei Egyesületet, működését, céljait, a fejlesztési lehetőségeket stb., akik közvetlenül nincsenek kapcsolatban az Egyesülettel (nem tagok stb.). A külső kommunikáció eszközei:

a/Eger Vidék Kincsei Egyesület logója, amely az Egyesületet jelképezi, segíti a megismertetést.

b/Médiában, sajtóban, települési honlapokon történő megjelenés (hírek, események, projekttájékoztatók)

c/A működési területen nyilvános fórumok szervezése (felhívásokhoz, intézkedésekhez, projektmegvalósításhoz kapcsolódóan)

d/Önálló honlap működtetése (helyi közösséggel kapcsolatos információk). A honlapon elérhetővé válik az elfogadott HFS, megjelent pályázati felhívások és a hozzájuk kapcsolódó hatályos jogszabályok, ügyfélnek szóló dokumentumok.

A honlap üzemletetését és karbantartását az Egyesület megbízási szerződés alapján biztosítja.

Mind a külső és belső kommunikáció meglétét biztosítja a tanácsadó ügyelet (személyes tanácsadás), és munkaidőben a telefonos ügyfélszolgálat működtetésének lehetősége a felkészülési, benyújtási, megvalósítási időszakban.

A HACS tevékenységével és működésével kapcsolatos dokumentumok (alapszabály, számviteli beszámoló stb.) nyilvános dokumentumok, amelyek a honlapon is elérhetőek. Az Egyesülettel kapcsolatos hírek, információk minden esetben haladéktalanul megküldésre kerülnek az Elnökség valamint tagság felé (elektronikus úton), illetve megjelenik a honlap hírfolyamában is. Az Egyesület minden beérkező és kimenő levelét iktatja, arról másolatot készít. A beérkező, választ igénylő megkeresések esetében legfeljebb 8 napon belül írásban reagál az Egyesület elnöke, munkaszervezet vezetője.

Az Egyesület működésével, tevékenységével kapcsolatos megfelelő mértékű és minőségű kommunikáció fenntartása kiemelt feladata az Elnökségnek és a munkaszervezetnek. A munkaszervezet vezető utasítása szerint járnak el a munkaszervezet munkavállalói a kommunikációs feladatok ellátása területén.

**Az Egyesület a HFS megismertetésével, népszerűsítésével kapcsolatban az alábbi kommunikációs feladatokat hajtja végre:**

* Személyes kommunikáció (tagok, elnökség)
* Elektronikus levelezés
* Nyilvános fórum megtartása (illetékességi terület szereplői)
* Honlap (nyilvánossá és elérhetővé teszi az IH által elfogadott Helyi Fejlesztési Stratégia dokumentációt)
* Médiában történő megjelenés (hivatkozással a honlapon megtalálható HFS-re)

**HFS-sel kapcsolatos kommunikációs tevékenységek ütemterve:**

1. Előzetes tájékoztatás 2014-2020-as programozási időszakról
   1. Nyilvános fórumok az illetékességi terület minden településén
   2. Projektötletek begyűjtése
   3. Polgármesteri Kerekasztal összehívása
   4. Megbeszélés a SZETA képviselőjével, valamint a kisebbségi önkormányzatok vezetőivel
2. HFS folyamatos készítése
3. Előzetes HFS megismertetése az Egyesület tagságával, Közgyűlés általi elfogadása
4. Iránymutatások alapján előzetes HFS módosítása, kiegészítése
5. Végleges HFS elkészítése, Közgyűlés általi elfogadása, megküldése az IH részére
6. IH által elfogadott HFS nyilvánossá tétele (elektronikus levelezés, honlap)

**Kommunikációs tevékenység pénzügyi terve:**

A fentebb említett kommunikációs tevékenységek közül az alábbi eszközök alkalmazása jár pénzmozgással:

* postai levelezés (évi 58 000 Ft)
* nyilvános fórumok megtartása (évi 80 000 Ft)
* Honlap üzemeltetés (megbízási szerződés alapján évi 12.000 Ft)
* Médiában történő megjelenés (évi 150 000 Ft)

A tevékenység költségvonzata éves szinten mintegy 300 000 Ft.

## 8.5. Monitoring és értékelési terv

### 8.5.1. Monitoring adatok feldolgozásának módja, gyakorisága

Adatgyűjtés : A Munkaszervezet által a kedvezményezettektől történő adatok, közhiteles nyilvántartások, egyéb bizonyítványok, okiratok bekérése, ahol releváns ott a munkaszervezet helyszíni adatmérései. Az adatbekérés jellemző módja elektronikus formában történik.

Feldolgozás: A beérkezett adatok specifikus célok, illetve eredménymutatók szerinti rendszerezése, összegzése excel formátumban, majd az eredmények továbbítása a stratégiai tervezés összehasonlításában az Elnökség felé.

Visszacsatolás: Elnökségi döntés keretében a következtetések levonása, továbblépés a HFS tartása, vagy módosítása felé.

Gyakoriság: Folyamatos, de legalább minden naptári év jan.1- márc. 31 között összegzés

### 8.5.2. HACS teljesítményértékelésének módja, gyakorisága

Forrásfelhasználás: Pénzügyi beszámolók alapján május 31-ig évente a munkaszervezet végzi a nyomon követést, az eredményeket az Elnökség felé továbbítja, mely dönt (15% fölötti többlet felhasználás esetén) a további működési költségek fenntarthatóságáról. Rendkívüli nem várt esemény esetében, mely a forrásfelhasználást és működést negatívan érinti az Elnök köteles az eseményről való értesüléskor azonnal összehívni az Elnökséget, mely rendkívüli ülés keretében érdemi döntést hoz.

Működési és animációs tevékenységek: Évente és intézkedésenként végez a HACS önértékelést, ennek megalapozására folyamatos adatgyűjtést folytat. A pályázati dokumentumok és személyes szemrevételezések alapján meghatározandó az intézkedés sikeressége a tekintetben, hogy a forráskeret lekötésre került-e, illetve a fejlesztések hozzájárultak-e a HFS célrendszerének megvalósulásához. Továbbá, ahol releváns, ott fenntartható fejlesztés valósult-e meg. Az adatgyűjtést a Munkaszervezet végzi, a kiértékelést az Elnökség. Mindezek függvényében és dokumentáltan az Elnökség (HFS-től való eltérés esetén) dönt a kérdés Közgyűlés elé viteléről, mely dönthet a HFS módosításáról.

### 8.5.3. A felülvizsgálatok és értékelések eredményének kommunikálása

Módjai: Honlapon történő közzététel a kiértékelések után azonnal, majd a döntések közzététele hasonló módon.

# 

# 9. Indikatív pénzügyi terv

**A HFS fejlesztési forrásfelhasználásának ütemezése (millió Ft)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **Forrás: EMVA LEADER 19.2 alintézkedés** | | | | | | |
| Ssz. | **Az intézkedések megnevezése** | **2016** | **2017** | **2018** | **2019** | **2020** | **Összesen** | **%** |
| 1. | Helyi mikrovállalkozások szolgáltatásfejlesztése | 170,85 |  |  |  |  | 170,85 | 50 |
| 2. | Közösségi terek funkcionális kialakítása, fejlesztése | 112,85 |  |  |  |  | 112,85 | 33,03 |
| 3. | Hagyományőrző rendezvények támogatása |  | 8 |  |  |  | 8 | 2,34 |
| 4. | Az információs és kommunikációs technológiákhoz való hozzáférés javítása | 13 |  |  |  |  | 13 | 3,8 |
| 5. | Sporttevékenység fejlesztése | 31 |  |  |  |  | 31 | 9,07 |
| 6. | Civil szervezetek eszközfejlesztése |  | 4 |  |  |  | 4 | 1,17 |
| 7. | Közösségfejlesztő animátor képzés |  | 2 |  |  |  | 2 | 0,59 |
|  | Összesen | 327,7 | 14 |  |  |  | 341,7 | 100 |

8. táblázat: HFS fejlesztési forrásfelhasználásának ütemezése (millió Ft)

**A HACS működési és animációs forrásfelhasználásának ütemezése (millió Ft)**

|  |  |  |  |  |  |  |
| --- | --- | --- | --- | --- | --- | --- |
|  | **Forrás: EMVA LEADER 19.4 alintézkedés** | | | | | |
|  | **2016** | **2017** | **2018** | **2019** | **2020** | **Összesen** |
| Működési költségek | 10,4 | 15,6 | 15,6 | 15,6 | 15,6 | 72,8 |
| Animációs költségek | 0,2 | 0,2 | 0,2 | 0,2 | 0,2 | 1 |
| Egyéb tervezett bevételek[[2]](#footnote-2) | 1,5 | 3 | 3 | 3 | 3 | 13,5 |
| Összesen | 10,6 | 12,8 | 12,8 | 12,8 | 11,3 | 60,3 |

9. táblázat: HACS működési és animációs forrásfelhasználásának ütemezése (millió Ft)

1. [↑](#footnote-ref-1)
2. Pl. tagdíj, önkormányzati hozzájárulás stb. [↑](#footnote-ref-2)